
От издателя

 За гастроентеролозите и хирурзите по света името на д-р Хироми Шиния нe се нуждае от представяне. Като пионер на колоноскопската хирургия (д-р Шиния разработва техниката, кръс​тена на негово име, и помага при проектирането на използвани​те инструменти) той е добил световна известност като един от водещите медици на нашето време.

Повече от четири десетилетия д-р Шиния непрекъснато практикува медицина, лекува президенти, министър-председа​тели, кинозвезди, музиканти и много, много други по-малко из​вестни пациенти. На практика е изследвал стомашно-чревния тракт на повече от 300 000 души. Понастоящем е клиничен про​фесор по хирургия в медицинския колеж „Алберт Айнщайн” в Ню Йорк и ръководи отделението по ендоскопска хирургия в медицинския център „Бет Израел”.

Като се опира на богатия си опит от работата със стотици хиляди пациенти, някои от които той следи през целия им жи​вот, д-р Шиния разработва и изпробва в клинични условия под​ход към здравето, основаващ се на произвеждан в човешкото тяло ензим, който той нарича „чудодеен ензим”. Според него то​зи ензим е ключът към дълъг и здравословен живот.

Той се заема с написването на настоящата книга, за да обяс​ни действието на този ензим и защо е толкова важен за човеш​кото здраве. Д-р Шиния разглежда настоящата си публикация като кулминация в досегашната си работа и споделя откритията си с милиони хора, които не е в състояние да лекува лично. В книгата си д-р Шиния описва точно определен начин на живот, който може да осигури по-добро здраве, и обяснява защо пред​лаганата от него методика е толкова ефикасна.

  Роден в Япония, всяка година д-р Шиния практикува шест месеца в Токио, като по този начин в своя труд за човешкото здраве съчетава съвременните научни становища както на из​точната, така и на западната медицина. Първоначално д-р Шиния написва книгата на японски и след като японската версия се превръща в сензация (само за два месеца са продадени два ми​лиона екземпляра), издателство „Каунсил оук” има честта да представи книгата на английски език. Заедно с д-р Хироми Шиния се надяваме тази книга да ви насочи към щастлив и здраво​словен начин на живот.

Предговор

Израснах в Япония в следвоенните години, когато американски​те технологии и обичаи бяха променили родната ми страна. Ис​ках да уча медицина в Америка и след като получих медицинс​ка степен в Япония, през 1963 година, заедно с младата си съп​руга, се преместих в Съединените щати. Там започнах като ста​жант по хирургия в Медицинския център „Бет Израел” в Ню Йорк.

Тъй като пристигах от чужда страна, разбрах, че ще трябва да работя упорито, за да бъда уважаван хирург в САЩ. Като подрастващ бях изучавал бойни изкуства и благодарение на то​зи опит умеех да си служа еднакво добре с двете си ръце. Тази сръчност ми позволи да работя хирургия с необикновена ефек​тивност.

По време на стажа ми в Медицинския център асистирах на д-р Леон Гинзбърг, един от откривателите (заедно с д-р Бърил Бърнард Крон и Гордън Опенхаймър) на болестта на Крон. Един ден главният и старшият асистент, които обикновено ра​ботеха заедно с д-р Гинзбърг, нямаха възможност да влязат в операционната зала, така че старшата сестра на д-р Гинзбърг, която ме беше виждала как работя, ме препоръча на водещия хирург. Тъй като съм еднакво сръчен и с двете си ръце, свър​ших много бързо. Отначало д-р Гинзбърг не можеше да повяр​ва, че всичко е направено точно за толкова кратко време и беше много обезпокоен, но като видя, че пациентът се възстановява добре – без допълнително кървене и отоци, съпровождащи обикновено по-продължителната хирургична намеса, той оста​на наистина впечатлен. Така започнах редовно да работя с него.

Нито жена ми, нито малкото ни дете се чувстваха добре в Съединените щати. През повечето време съпругата ми боледу​ваше и не можеше да кърми бебето, затова давахме на дъщерич​ката ни краве мляко, специално преработено за кърмачета. Трябваше да работя по цял ден в болницата, а после да помагам на жена си, която отново беше забременяла. Сменях пелените и давах на бебето бутилката с мляко, но дъщеря ни плачеше мно​го и по-късно разви алергични обриви по цялото тяло. Имаше сърбежи и се чувстваше зле.

 Раждането на сина ни беше радостно събитие, но не след дълго той получи кървене от дебелото черво. По това време бях получил първия си примитивен колоноскоп и имах възможност да изследвам с него сина си и така открих, че страдаше от въз​паление на дебелото черво или от улцеративен (язвен) колит.

Чувствах се съкрушен. Бях лекар, но не бях в състояние да помогна на младата си съпруга и да облекча страданията на две​те си деца. Нищо от това, което бях учил в медицинския инсти​тут, не можеше да ми помогне да установя каква точно е причи​ната на техните страдания. Консултирах се и с други лекари най-добрите, който познавах, но никой не можа да ми помогне. Да си сръчен хирург или да даваш лекарства за симптомите на заболяването не беше достатъчно. Исках да зная какво точно причинява болестта.

  В Япония никога не бях виждал такъв вид атрофичен дерматит, от какъвто страдаше дъщеря ми, така че започнах да изу​чавам какво бе способствало за развитието на заболяването й в САЩ. 

 В Япония не се предлагаха много преработени млечни храни и предположих, че това може да е свързано с кравето мляко в изкуствената бебешка кърма. И така, отстраних мляко​то и тя бързо започна да се поправя. Тогава разбрах, че тя е алергична към кравето мляко. Не можеше да го смила и непре​работените частици, макар и съвсем малки, можеха да премина​ват от червата в кръвта й и да бъдат атакувани от имунната й система като чужди нашественици. Същото се оказа вярно и за сина ми. Когато спряхме да му даваме мляко, колитът премина.

Накрая и болестта на жена ми бе диагностицирана като лупус
. Червените й кръвни телца бяха силно намалели и тя бе бледа и анемична. Постоянно влизаше в болницата, изписваха я и от​ново я приемаха; непрекъснато се борехме за живота й. Почина, преди да науча достатъчно за болестта й, за да мога да й помогна.

И до днес не съм в състояние да твърдя, че ми е напълно из​вестно какво бе предизвикало нейния лупус, но знам, че генетич​но е имала свръхреактивна имунна система. В Япония бе учила в девически манастир, действащ по западен образец, където ги бяха хранили с много мляко. Несъмнено тя е развила алергия към млякото, както по-късно и двете ни деца. Поради консума​цията отново и отново на храна, предизвикваща алергични реак​ции, нейната имунна система сигурно се е изтощила, оставяйки я без защита пред опасната автоимунна болест като лупуса.

В резултат на горчивия житейски опит разбрах колко жиз​неноважна за нашето здраве е диетата. Това беше преди около петдесетина години и оттогава съм изследвал стомасите и дебе​лото черво на повече от 300 000 пациенти и съм се запознавал с хранителния им режим.

Прекарах живота си, опитвайки се да разбера какво пред​ставлява човешкото тяло, как действа по време на здраве и бо​лест. Започнах да се съсредоточавам върху болестното състоя​ние – какво го предизвиква и как може то да бъде лекувано – но, като започнах по-ясно да разбирам как човешкото тяло работи като единна система, промених и начина, по който лекувах конк​ретните заболявания. Осъзнах, че ние, медицинските професио​налисти, и нашите пациенти трябва да отделяме повече време за разбиране същността на здравето, отколкото за борба с болестта.

Ние се раждаме с исконното право на здраве и е съвсем в реда на нещата да бъдем здрави. След като осъзнах какво озна​чава всъщност здравето, добих възможността да работя истинс​ки с човешкото тяло, да му помагам да се избави от болестите. Тялото има самоизцелителна сила. В качеството ми на лекар аз просто създавам условията за това изцеление.

В опитите ми да разбера що е заболяване, моите изследва​ния постепенно ме доведоха до това, което смятам за ключ към здравето. Този ключ е нашият собствен чудодеен ензим.

Човешкото тяло произвежда повече от 5000 ензима, които предизвикват, може би, 25 000 различни биохимични реакции. Може да се каже, че всяко действие в тялото ни се контролира от ензими, но все още знаем твърде малко за тях. Смятам, че ние създаваме тези различни ензими на основата на определен ензимен първоизточник, който повече или по-малко е оформен в тялото ни. Ако изтощим, ако изразходваме този първоизточ​ник на ензими, те ще бъдат недостатъчно, за да възстановяват клетките ни, и така след време ще се развият ракови или други дегенеративни болести.

Така нареченият „ензимен фактор” е нещо грижливо скри​вано – като в здрава черупка – от външния, повърхностен пог​лед.

При лечение на пациенти, страдащи от рак на дебелото чер​во, първо премахвам туморното образувание, а после ги поста​вям на много строга диета с високоензимна, нетоксична храна и вода, така че да се осигури по-голям първоизточник на ензими, необходими за възстановяването на клетките в тялото. Не вяр​вам в използването на силни лекарства, които поразяват имун​ната система, тъй като виждам, че ракът на дебелото черво не е изолирано явление. Ракът на дебелото черво за мен е показате​лен, че производството на ензими в тялото е нарушено и пора​ди това клетките не могат да се възстановяват.

Когато стигнах до извода, че сме родени с ограничен ресурс от този първоизточен ензим и не трябва да го разхищаваме с не​качествена храна, токсини, лошо отделяне и стрес, осъзнах, че има нещо, заради което си струва да нарека този основен ензим „чудодеен ензим”.

Бил съм свидетел на различни случаи на внезапни и спон​танни оздравявания и ремисии от всякакви болести. След като анализирах задълбочено тези оздравявания, започнах да разби​рам как се случват такива чудеса.

Открихме ДНК, но всъщност не знаем много за нея. Съще​ствува още много скрит потенциал в нашата ДНК, който не сме проучили достатъчно. Изследванията ми сочат, че изблик на положителна емоционална енергия, предизвикан от любов, смях и радост, може да стимулира нашата ДНК да произведе водопад от първоизточния ензим – този чудодеен ензим, действащ като биокатализатор за възстановяване на клетките ни. При това радост​та и любовта могат да събудят вътрешни сили, далеч надхвърля​щи границите на съвременното ни човешко разбиране.

В тази книга ще ви разкажа какво да правите всеки ден, как​во да ядете и какви хранителни добавки и ензими да взимате, за да поддържате вашите чудодейни ензими и здравето си. Най-съ​щественото обаче, което мога да ви кажа, е, че за да живеете дълъг и щастлив живот, е необходимо да вършите онова, което ви прави щастливи (дори когато това означава да не следвате останалите ми препоръки).

Свирете на музикални инструменти. Любете се. Доставяйте си наслаждения. Радвайте сe на простите удоволствия. Живей​те живот, изпълнен със страст. Помнете, че щастливият и смис​лен живот е естественият път към човешкото здраве. Радостният ентусиазъм, а не стриктното спазване на някакъв диетичен ре​жим, е ключът, който може да накара ензимния фактор да рабо​ти за вас.

                                                                                                                                                                                                                                    Д-р ХИРОМИ ШИНИЯ, 
                                                                                                                                                                                                                                                                                                                  Юни 2007 г.
Встъпление

Ензимният фактор – ключът към формулата на живота

Вашето тяло има вълшебната способност да се лекува само. В действителност тялото е единствената целителна система, ко​ято може да ви върне към пълноценен живот, след като сте на​паднати от някаква болест. Медицината може да поддържа тя​лото ви чрез интензивна терапия, в някои случаи дори се стига и до хирургична намеса, но единствено вашето собствено тяло има способността да се самолекува.

Отново и отново осъзнавах тази истина в своята дългого​дишна лекарска практика. Преди около 35 години бях първият човек в света, който успешно отстрани чревен полип с колоноскоп, без да прави разрез в коремната стена. Навремето това бе​ше много важно събитие, защото успях да отстраня болестното образувание, без да срязвам корема, като по този начин избег​нах неприятните странични ефекти от отворената хирургия. Тъй като по онова време бях единственият лекар с подобни уме​ния, интересът на пациентите към мен внезапно нарасна. Тога​ва само в Съединените щати над 10 милиона души се нуждаеха от изследване на колона и при много от тях трябваше да се отстраняват образувалите се полипи. Отвсякъде започнаха да прииждат пациенти за тази по-слабоинвазивна процедура. За​ради това, макар и едва навършил тридесетте, бях назначен за главен лекар на отделението по ендоскопска хирургия в Меди​цинския център „Бет Израел” в Ню Йорк. В онези дни сутрин работех в болницата, а през следобедните часове – в частната си клиника, като преглеждах пациенти от сутрин до късно ве​чер. В течение на тези десетки години клинична практика, като преглеждах буквално стотици хиляди пациенти в качеството си на гастроинтестинален ендоскопист, научих, че когато стомаш​но-чревната система на един човек е чиста, тялото му по-лесно се справя с болести от всякакъв вид. От друга страна, когато не​чия стомашно-чревна система не е чиста, този човек е предраз​положен към някакъв вид заболяване.

Да го кажем по друг начин: човек с добри стомашно-чрев​ни характеристики е психически и физически здрав, докато чо​век с лоши такива обикновено е обременен с душевни или те​лесни проблеми.

Обратно, здравите хора имат добри стомашно-чревни ха​рактеристики, докато при страдащите от някаква болест тези характеристики са лоши. Очевидно поддържането на стомаха и червата в добро състояние е пряко свързано с поддържането на общото здраве на всеки от нас.

 Какво по-точно би трябвало да прави (или да не прави) чо​век, за да поддържа добри стомашни и чревни характеристики? За да науча отговора на този въпрос, години наред карах паци​ентите си да попълват анкети и да описват историята на техния хранителен режим и други аспекти от начина на живота им. Бла​годарение на резултатите от тези анкети разкрих пряката връзка между здравето и определени начини на хранене и живот.

Искам да представя в тази книга моята теория за това, как да живеем дълъг и здравословен живот, теория, изградена въз основа на данните, които съм събирал през десетилетията меди​цинска практика. Те сочат, че цялото тяло и неговите безброй функции биха могли да бъдат разбрани правилно с помощта на един единствен ключ.

КЛЮЧЪТ КЪМ ДЪЛГИЯ И ЗДРАВОСЛОВЕН ЖИВОТ МОЖЕ ДА БЪДЕ СВЕДЕН ДО ЕДНА-ЕДИНСТВЕНА ДУМА: ЕНЗИМИ

 Думата „ензим” е родов термин за протеинов катализатор, който се произвежда в клетките на живите същества. Където има живот, независимо дали при растенията или животните, ви​наги съществуват и ензими. Те участват във всички действия, необходими за поддържането на живота – синтез и разпад, пре​насяне, отделяне, пречистване от токсини и доставка на енер​гия. Без ензимите живите същества не биха могли да поддържат живота си.

В клетките на тялото се произвеждат повече от 5000 раз​лични вида от тези жизненоважни ензими; ние ги произвеждаме също така, като използваме ензимите от храната, която поглъ​щаме всекидневно. Причината, поради която съществуват тол​кова много видове ензими, е свързана с това, че всеки от тях има специална характеристика и уникална функция, Така нап​ример ензимът амилаза, който се намира в слюнката и действа в процеса на храносмилане, реагира само на въглехидрати. Мазнините и белтъчините се преработват от други специализи​рани ензими.

Въпреки вярването, че много видове ензими са създадени в отговор на нуждите на тялото ни, все още не е ясно как те въз​никват в клетките. Имам теория, която би могла да хвърли свет​лина върху този процес. Вярвам, че съществува пьрвоизточен ензим – неспециализиран ензимен прототип. Докато този първоизточен ензим не се превърне в специфичен – в отговор на конкретна необходимост – той има потенциала да се превърне във всякакъв вид ензим.

Теорията, която разработвах и допълвах през годините на практиката ми като клиницист и в резултат на хилядите проведе​ни от мен наблюдения, се заключава в следното: здравето зави​си от това, как вие поддържате – по-скоро как изразходвате първоизточните ензими във вашето тяло. Използвам термина „първоизточни ензими” за тези своеобразни катализатори, за​щото според мен това са особени, неспециализирани ензими, способни да дадат живот на над петте хиляди специализирани ензими, участващи в различните функции на човешкото тяло. Наричам ги също „чудодейни ензими”, защото играят ключова роля в способността на човешкото тяло да се самоизцелява.

Аз пръв развих идеята за съществуването на първоизточните ензими, защото открих, че когато определена област от тялото е в нужда и поради това консумира по-голямо количество от ня​кой специфичен вид ензим, необходимите на други части от тяло​то ензими намаляват. Така например, ако човек е погълнал много алкохол, необходимо е по-голямо от обичайното количество от определен ензим, за да се разгради алкохола в черния дроб, като по този начин възниква недостиг от ензими, необходими за хра​носмилането и усвояването на храната в стомаха и червата.

 Изглежда, не съществуват определени количества от всеки от познатите няколко хиляди ензима; по-скоро първоизточните ензи​ми се преобразуват в определен вид, когато се появи съответната нужда и се изразходват на мястото, където са необходими.

Понастоящем ензимите привличат вниманието на световна​та научна и медицинска общественост и се смятат за ключов елемент, контролиращ здравето ни. Въпреки че изследванията напредват все повече и повече, все още не знаем много неща за тях, за природата и начина им на действие. 

Д-р Едуард Хауъл, пионер в изследванията на ензимите, предлага една наистина интересна теория. Той твърди, че броят на ензимите, които ед​но живо същество може да произведе през живота си, е предва​рително определен. Д-р Хауъл нарича този фиксиран брой те​лесни ензими „ензимен потенциал”. И когато този потенциал се изчерпи, животът на тялото стига до своя край.

 Теорията на изтъкнатия изследовател е близка до моята теория за първоизточните ензими и в зависимост от това, в коя насока ще продължат изследванията, предвиждам, че съществу​ването им ще бъде доказано. Въпреки че изследването на ензи​мите все още е в начален стадий и съществуването на първоиз​точните ензими засега е само на теория, все пак има многоброй​ни клинични доказателства, че може да подобрим изключително много нашите стомашно-чревни характеристики – и по този на​чин й общото ни здраве – като следваме диета, която доставя допълнително количество ензими, и водим начин на живот, при който не изчерпваме количеството първоизточни ензими.

   Здравословният начин на живот, който обсъждам в тази книга, почива на напътствията, които съм давал на моите паци​енти в продължение на години. Свидетел съм на много излеку​вани хора в резултат на прилагането на въпросните практики, които смятам да ви предложа. Бъдете готови обаче да се изне​надате, ако откриете, че много от съветите на пръв поглед се противопоставят на утвърдени мъдри наставления за здравето и хранителния режим. Уверявам ви, че всичко представено в тази книга е многократно проверено. Едва след като съм проверил безопасността на този начин на живот, си позволявам да съвет​вам моите пациенти да го следват – и при това със забележител​ни резултати.

 Самият аз следвам този здравословен начин на живот през всичките години на лекарската си практика и досега нито веднъж не съм се разболявал. Първият и последен път, когато съм получавал лекарска помощ, беше на 19-годишна възраст, когато бях хванал грип. Сега, вече прехвърлил седемдесетте го​дини, все още работя в медицински институти както в САЩ, та​ка и в Япония. Макар че медицината е извънредно предизвика​телна и трудна професия, както физически, така и умствено, ус​пях да поддържам здравето си, практикувайки всекидневно доб​рия и здравословен начин на живот, който съм описал в тази книга.

След като от собствен опит се уверявах в положителните резултати от този начин на живот, аз го препоръчвах и на мои​те пациенти. Резултатите за пациентите от препоръчаната мето​дика далеч надхвърляха дори и собствените ми очаквания. На​пример, докато обучавах пациентите как да разбират и следват този начин на живот, наблюдавах как честотата на раковите за​болявания при тях спадна до нула.

 Въпреки че съвременната медицина често се практикува та​ка, като че ли тялото е някаква машина, сглобена от независими части, човешкият организъм всъщност е единно цяло, в което всичко е взаимосвързано. Например ефектът от неизлекуван ка​риес само на един-единствен зъб се отразява на цялото ни тяло -недостатъчно сдъвканата храна натежава на стомаха и червата, предизвиква лошо храносмилане и блокира усвояването на жиз​неноважни хранителни съставки: това в крайна сметка намира отражение в безброй проблеми из цялото тяло. Един малък на пръв поглед проблем може да изглежда незначителен, но често пъти именно тези малки проблеми постепенно водят до сериоз​ни заболявания.

  Здравето ни зависи от редица действия, свързани с всеки​дневния ни живот – хранене, пиене, упражнения, почивка, сън и придържане към трезво мислене. Ако в някои от тези зони възникне проблем, той засяга цялото тяло. Предвид сложните взаимовръзки в човешкото тяло смятам, че първоизточните ен​зими отговарят за поддържането на телесната хомеостаза – не​обходимото биологично равновесие за здравословен живот.

 За нещастие съвременното общество е залято от фактори, които изчерпват нашите ценни първоизточни ензими. Алко​холът, цигарите, наркотиците, хранителните добавки, селско​стопанските химикали, замърсяването на околната среда, елект​ромагнитните вълни и емоционалният стрес са някои от факто​рите, изтощаващи тези ензими. За да поддържате добро здраве в съвременното общество, е изключително важно да разбирате механизмите на собственото си тяло и да имате воля да се гри​жите последователно за собственото си здраве.

За щастие това не е толкова трудно. След като вече сте разбрали кое изтощава първоизточните ензими и как те биха могли да бъдат заместени, ви е необходимо съвсем малко, но всекидневно усилие, за да бъдете в състояние да изживеете ос​таналата част от живота си, без да се разболявате.

  Старата поговорка очевидно се нуждае от осъвременяване. Вместо: „Яж, пий и се весели, защото утре ще умреш”, ви пред​лагам да ядете и пиете умерено и да живеете весело и днес, и ут​ре. Бих искал да ви покажа как става това.

Глава I

Ензимите и вашето здраве - заблуди и жизненоважни истини

Изминаха четиридесет години, откакто съм специалист по сто​машно-чревна ендоскопия. През това време работих много усърдно с моите пациенти, за да открия как може да се води здра​вословен начин на живот. Като лекар силно вярвам, че независи​мо от това, колко се старае един доктор, не може да поддържа в добро здраве пациента, само ако го преглежда редовно и лекува заболяванията му. Дългосрочното здраве е резултат на здравни навици и осъзнато отношение към нуждите на организма. Подоб​ряването на начина на живот е далеч по-важно от това да се раз​чита само на хирургията или на лечението с медикаменти.

Диетата и начинът на живот, съобразени с теорията за ен​зимния фактор, представена в тази книга, могат да доведат до клинични резултати, при които процентът на вторично проявя​ване на рака е сведен до нула.

Ще повторя отново: Никой от моите пациенти не е имал ре​цидив на злокачествен тумор. Защо? Защото моите раково бол​ни пациенти се отнасят към здравното си състояние сериозно и дълбоко вярват, че като практикуват всекидневно моята здра​вословна диета и начин на живот, спомагат за изцелението на собственото си тяло. В тази книга ще ви запозная именно с то​зи здравословен начин на живот: една простичка схема от нови навици, които ще ви дадат възможност да се наслаждавате на крепко здраве до дълбока старост.

 Въоръжени със знанието от тези страници, оттук нататък ще зависи само от вас, дали да изберете боледуванията или крепкото здраве. В миналото хората са мислели, че болестите могат и би трябвало да се лекуват само от доктори и с лекар​ства. Пациентите са били пасивни и са приемали единствено наставленията на лекарите и лекарствата, предписвани им от тях. Сега обаче живеем в епоха, когато всеки от нас трябва да поеме отговорността за собственото си здраве.

Всеки от нас се надява никога да не боледува или, ако се разболее, изпитва силното желание колкото се може по-бързо да се поправи. Може да смятате, че това е невъзможно, но ви уверявам, че не е така. В тази книга предлагам начин на живот, който ще ви позволи да изминете докрай житейския си път и ни​кога повече да не се разболявате.

Разбира се, за да се случи това, може да се наложи напълно да промените навиците си за хранене и начина на живот, който сте водили до момента. Не позволявайте на изкушенията на до​сегашния начин на живот да ви накарат да пренебрегвате напът​ствията ми. Четете тези редове с отворено съзнание. Твърдо вярвам, че след като завършите четенето на тази книга, ще бъ​дете мотивирани да извършите необходимите промени.

Когато хората се разболяват, те често се питат с яд защо са се разболели. Боледуването не е изпитание или наказание бо​жие. В повечето случаи то не е и генетично предопределено. По-скоро почти всички болести са резултат от навиците на чо​века и техните негативни ефекти, които се натрупват с времето.

МОЖЕ ДА СТАНЕТЕ ЗДРАВ СТОЛЕТНИК

Смятате ли се за здрав човек? Не много хора могат да отгово​рят на този въпрос с категорично „да”. Не много, предполагам, защото да не боледуваш не означава да си здрав. В източната медицина съществува терминът „дремеща болест”. Този термин обозначава състояние, в което човек все още не се е разболял, но същевременно не е и напълно здрав. С други думи, това е състояние.

Дори и хората, които се смятат за здрави, често пъти са обезпокоявани от такива проблеми като хроничен запек или ди​ария, безсъние, схванат врат и рамене. Тези симптоми са SOS  сигнали, които тялото ви изпраща. И ако се отнасяте лековато към тях, казвайки си „това е нормално за мен” или „обикнове​но съм така”, вие се изправяте пред опасността това състояние да прерасне в сериозна болест.

Средната очаквана продължителност на живота в Съедине​ните щати се е увеличила драматично от 47 години през 1900 г. на почти 78 години през 2006 г. Тъй като е от общ интерес за човешкия род всеки да живее по-дълго, някой би казал, че това определено е положителна тенденция.

Цифрите за средната очаквана продължителност на живота обаче не трябва да ни успокояват много, защото те не отразяват точно истинското здравно състояние на хората. Например един 100-годишен човек, водещ здравословен живот, и един столет​ник, който е болен и е прикован на легло, се броят по един и съ​щи начин във въпросната статистика. И двамата са на една и съ​ща възраст, но нямат еднакво качество на живота. Ако не сте здрав, вие не може да се възползвате от заключителната фаза на вашия дълъг живот. Много малко хора биха желали наистина да доживеят до дълбока старост, ако ще бъдат приковани на легло и ще страдат от различни болести. Само когато са здрави, пове​чето хора наистина искат да живеят дълго.

Опитайте се да си припомните как изглежда някой ваш въз​растен роднина или близък човек. Като наблюдавате тяхното здравно състояние, смятате ли, че ще бъдете доволни, ако сте в същото състояние, когато достигнете тяхната възраст? Повече​то хора биха отговорили с „не”.

С остаряването тялото дори и на здравия човек започва да отслабва и отпада. Да боледуваш или да наблюдаваш естестве​ния заник на своя живот, обаче са две съвсем различни неща. Майка ми, която следва диетичния начин на живот вече много години, е здрава и все още активна на 96-годишна възраст.

Какво кара по-възрастните хора да се разболяват?

 Разликата между един здрав столетник и един прикован на легло човек не се състои в разликата във възрастта. Разликата е в хранителните и житейски навици, чийто ефекти се трупат в продължение на един век. Накратко, дали един човек е здрав или не, зависи от това, какво яде и как живее ден подир ден. То​ва, което определя здравното състояние на един човек, е все​кидневното натрупване на фактори от рода на храна, вода, уп​ражнения, сън, работа и стрес.

 Ако това е същността, тогава въпросът е какъв начин на живот би трябвало да водим с цел да живеем дълъг и здравосло​вен живот?

 Днес здравната индустрия, фитнес и спа центровете се рад​ват на огромен пазар, а всевъзможни продукти за укрепване на здравето препълват рафтовете на магазините. Много хора купу​ват хранителни добавки, защото на етикетите им пише, че едно-единствено средство ще оправи здравните им проблеми, при ус​ловие че всекидневно пият или поглъщат тези добавки. На всич​ко отгоре, когато телевизионните или печатните реклами ви каз​ват, че „продуктът X е добър за вашето тяло”, този продукт обикновено се разпродава на следващия ден. Накратко това оз​начава, че повечето хора наистина не разбират какво е добро за техните тела и поради това лесно са манипулирани от медиите.

   ШИРОКО РАЗПРОСТРАНЕНИ ЗАБЛУДИ ЗА ХРАНАТА
Има ли нещо, на което обръщате специално внимание, когато се опитвате да поддържате здравето си? Имате ли съзнание да се упражнявате редовно физически, да ядете подходящи храни и да взимате добавки и билкови препарати?

Нямам намерение да критикувам хранителните ви навици и начина ви на живот, но ви препоръчвам поне веднъж дневно да проверявате здравното си състояние и да наблюдавате, дали ва​шите навици на хранене и на живот наистина дават резултат за поддържане на здравето ви.

Причината, поради която се спирам на това, е, че много продукти, за които се твърди, че „са добри за вас”, всъщност съдържат неща, които могат да увредят тялото ви.

ОБИЧАЙНИ МИТОВЕ ЗА ХРАНАТА

Яжте всеки ден кисело мляко, за да подобрите храно​смилането си.

Пийте всеки ден мляко, за да избегнете недостига на калций.

Поемайте всеки ден витамини като хранителни добавки вместо плодове, защото плодовете съдържат много въг​лехидрати и калории.

Въздържайте се от ядене на храни, богати на въглехид​рати, като ориз или хляб, защото от тях може да напъл​неете.

Опитвайте се да поддържате богата на белтъчини диета.

Поемайте течности, като пиете японски зелен чай, богат на антиоксиданти.

Изварявайте чешмяната вода, преди да я пиете, за да премахнете остатъците от хлор.

Всъщност досега не съм срещнал човек, който всекиднев​но да яде кисело мляко и храносмилателният му тракт все още да е в добро състояние. Много американци още от детска въз​раст всекидневно пият мляко и ядат млечни продукти, но мно​го от същите тези хора страдат от остеопороза, която би тряб​вало да са избегнали с редовния прием на калций от млякото. Като японско-американски доктор аз лекувам пациенти в То​кио няколко месеца в годината. Наблюдавам, че японци, които пият редовно богат на антиоксиданти чай, имат твърде лоши стомашни характеристики. Например инструкторите по при​готвяне и сервиране на чай, които поглъщат огромни количе​ства зелен чай поради естеството на работата им, често пъти боледуват от атрофичен гастрит – предшественик на рака на стомаха.

Припомнете си какво ми показва опитът от 300 000 клинич​ни наблюдения: един човек с лошо функциониращ стомашно-чревен тракт никога не е здрав.

И така, защо нещата, които увреждат вашия стомах и чер​ва, обикновено се смятат за добри за вашето здраве? Това се дължи на факта, че болшинството хора са склони да гледат ед​ностранчиво или да отбелязват само отделния ефект от опреде​лена храна или питие, а не да преценяват цялостната картина.

Вземете например зеления чай. Няма съмнение, че този чай, съдържащ много антиоксиданти, може да убива бактерии и да има положителни антиоксидантни ефекти. В резултат на то​ва широко разпространено е мнението, че пиенето на големи ко​личества японски зелен чай ще удължи живота ви и може да ви предпази от раково заболяване. Аз обаче отдавна имам сериоз​ни съмнения относно този „антиоксидантен” мит. Освен това и моите клинични изследвания са в противоречие с това общо вярване. Изследвайки многобройни пациенти, открих, че хора​та, които пият много зелен чай, имат стомашни проблеми.

  Истина е, че антиоксидантите в зеления чай са вид полифеноли, които предотвратяват или неутрализират вредните ефек​ти на свободните радикали. Заедно някои от тези антиоксидан​ти обаче се превръщат в това, което наричаме „танин”.

 Танинът в някои растения и плодове е причината за стипчивия им вкус. Странният вкус на горчивите североамерикански сливи например се дължи на танина. Той лесно се окислява, та​ка че, в зависимост от това, колко дълго е изложен на действи​ето на горещата вода или въздуха, лесно може да се превърне в танинова киселина. Нещо повече, таниновата киселина причи​нява коагулиране на белтъчините. Теорията ми е, че чаят, съдържащ танинова киселина, има отрицателен ефект върху стомашната лигавица тази мека и нежна мембрана, която пок​рива отвътре стомаха, и води до появата на стомашни пробле​ми като язви.

 Факт е, че когато използвам ендоскопа, за да изследвам стомасите на хора, които редовно пият чай (зелен чай, китайски чай, английски черен чай) или кафе, съдържащи много танино​ва киселина, обикновено откривам, че тяхната стомашна лига​вица е изтъняла в резултат на атрофични промени. Тази изклю​чително важна вътрешна обвивка на стомаха е похабена в бук​валния смисъл на думата. Добре известен факт е, че хронични​те атрофични изменения (или хроничният гастрит) лесно могат да доведат до рак на стомаха.

Аз не съм единственият медицински професионалист, който е забелязал болестотворните ефекти от пиенето на кафе или чай. По време на японската Конференция по проблемите на рака (септември 2003 г.) професор Масаюки Каваниши от Универси​тетската школа по хигиена в гр. Мие представи доклад, в който се изтъкваше, че антиоксидантите могат да увреждат ДНК.

 Нещо повече, много видове чай, продавани днес по супер​маркетите, са обработвани със селскостопански химикали по време на отглеждането им.

 Когато разгледате ефектите от таниновата киселина, от селскостопанските остатъчни химикали и кофеина, взети заед​но, ще разберете защо горещо препоръчвам пиенето на обикно​вена вода вместо чай. Тези от вас, които обичат чай и не биха могли да се откажат от навика си да го пият, бих посъветвал да използват органично отгледани листа (без обработка със селс​костопански химикали), да пият чая си след ядене вместо на празен стомах, за да избегнат излишното стресиране на сто​машната лигавица, и да се ограничават с 2-3 чаши дневно.

Много хора изпадат в различни заблуди поради факта, че съвременната медицина не разглежда човешкото тяло като едно цяло. Години наред вече съществува тенденция лекарите да се специализират, за да се грижат по-ефикасно за определена част от човешкото тяло. По този начин не можем да видим гората за​ради отделните дървета. Всичко в човешкото тяло е взаи​мосвързано. Само заради това, че една съставка в храната мо​же да спомогне за отделна телесна функция, не означава, че тя е добра за цялото тяло. Когато посягате към храната и питиета​та, опитвайте се да схванете цялостната картина. Не може да преценявате, дали една храна е добра или лоша, като разглеж​дате само една-единствена нейна съставка.

  ЯДЕНЕТО НА МЕСО НЕ ВИ ОСИГУРЯВА ЕНЕРГИЯ

През 1977 г. в Америка бе публикуван много интересен доклад за храненето и здравето – докладът „Макгъвърн”.

Този доклад бе публикуван, защото назряваше сериозен проблем: разходите за медицински услуги в САЩ оказваха огро​мен натиск върху икономиката. Независимо от напредъка на ме​дицината, броят на боледуващите хора, особено от рак и сърдеч​ни заболявания, продължаваше да нараства с всяка изминала го​дина. Беше ясно, че докато причината за заболяемостта в Амери​ка не се изясни и не се изработи конкретна политика за борба срещу тази негативна тенденция, обстановката може да стане фи​нансово нестабилна. Пред лицето на опасността от надвисваща криза бе създаден специален комитет от членове на Сената на САЩ под председателството на сенатора Джордж С. Макгъвърн.

Със съдействието на видни специалисти в сферата на меди​цината и храненето по това време, членовете на комитета съб​раха данни за начините на хранене и здравното състояние от всички краища на света и изследваха причините за нарастваща​та заболяемост. Резултатите и данните бяха поместени в докла​да „Макгъвърн” – внушителен документ от 5000 страници.

Тъй като докладът стигаше до извода, че много от болести​те са причинени от вредни хранителни навици, публикуването му принуди американците да стигнат до съдбовни решения. Ня​маше начин Америка да стане по-здрава, докато не се променят съществуващите хранителни навици.

По това време в САЩ широко бе разпространена хранител​на диета с високо съдържание на белтъчини и мазнини от рода на тези, съдържащи се в дебелите стекове или в мазните хамбургери, които обикновено се сервираха за вечеря. Разбира се, протеините са много ценни, защото са основен градивен еле​мент в тялото. Поради тази причина приемането на храна, бога​та на животински белтъчини, се смяташе за добро не само за спортистите и подрастващите, но също така за физически сла​бите и възрастните. Дори в Япония дълбоко вкоренената пред​става, че „месото е извор на енергия”, бе повлияна от америка​нските хранителни навици.

 Докладът „Макгъвърн” не само опроверга това общоприе​то вярване, но също така описа и идеалната диета, която не е ни​що друго, освен японската диета по време на японския период „Генроку” (1688-1703 г.), състояща се от зърна като основно ястие, допълнена от сезонни зеленчуци, морски водорасли и малки количества риба за протеини. Поради този факт здраво​словните предимства на японската кухня започнаха да привли​чат вниманието на хората от цял свят.

Общоприетото вярване, че ако не ядете месо, мускулите ви няма да се развият, е очевидно неправилна. За да се убедите в това, е достатъчно да се огледате в природата. Някой би смет​нал, че лъвовете, които са месоядни, имат изключителни муску​ли. В действителност тревопасните коне или елени имат далеч по-добре развита мускулатура, отколкото лъвовете. Доказател​ство за това е фактът, че на лъвовете и тигрите не достига сила да преследват плячката си дълго време. Вместо това нападат за миг и използват скоростта, за да заловят и убият плячката си колкото може по-бързо. Те действат така, защото знаят, че ако се стигне до издръжливост, не могат да се сравняват с по-добре развитите мускули на тревопасните.

Не е истина също така, че ако не ядете месо, няма да порас​нете достатъчно. Слоновете и жирафите са няколко пъти по-ви​соки от лъвовете и тигрите, а са тревопасни.

Яденето на месо ускорява растежа и бързото израстване и съзряване на децата през последните няколко десетилетия може да се отдаде на увеличения прием на животински белтъчини. Въпреки това съществува опасна клопка от консумирането на месо. До определена възраст вашето тяло расте, а след това за​почва да старее. Яденето на месо може да ускорява растежа, но също така може да ускорява и процесите на стареене.

Може би не сте склонни да се откажете напълно от месото. Това не променя факта, че месото има вреден ефект върху здра​вето ви и ускорява процеса на стареене. Преди да затворите съзнанието си (и тази книга), прочетете следващите материали.
6 ПРИЧИНИ, ПОРАДИ КОИТО ВИСОКО ПРОТЕИНОВИТЕ ДИЕТИ  ВРЕДЯТ НА ЗДРАВЕТО ВИ

1. Токсините от месото спомагат за появата на ракови клетки

Всяка клетка има ДНК (дезоксирибонуклеинова кисели​на) – химическо вещество, което съдържа „картата” на тялото и на неговите функции. Токсичните отпадъчни продукти от излишната животинска мазнина и от смила​нето на белтъчините може да увредят нашата ДНК и да превърнат нормални клетки в ракови. По-нататък рако​вите клетки започват самостоятелно да се размножават. Кръвта ни съдържа червени кръвни телца, бели кръвни телца и лимфоцити. Белите кръвни телца и лимфоцити-те атакуват неприятелите, бактерии и вируси, унищожа​ват ги или ги обезвреждат. Когато тези клетки са увре​дени, отбранителната фронтова линия на организма не действа добре и това може да доведе до инфекция и по​явата на ненормални, ракови клетки.

2. Белтъчините предизвикват алергични реакции

Белтъчините, които не са разградени на хранителни със​тавки, навлизат през стените на червата в тока на кръвта като чужда субстанция. Това често се случва при малките деца. Тялото реагира като на чуждо вещество и отключва алергична реакция. Този вид протеинова алергия най-чес​то е причинена от мляко и яйца. Прекомерното приемане на животински белтъчини и последващите от това алер​гични реакции стават причина за увеличаващите се случаи на атрофични дерматити, копривни трески, колагенови за​болявания, язвени колити и болестта на Крон.

3. Излишните белтъчини стресират черния дроб и бъбреците
Излишните белтъчини в тялото трябва да бъдат раз​граждани и отделяни  чрез урината, като тези процеси обременяват много черния дроб и бъбреците.

4. Прекомерният прием на белтъчини причинява калциева недостатъчност и остеопороза
Когато се образуват големи количества аминокиселини, кръвта повишава своята киселинност и за да се неутра​лизира този процес, са необходими допълнителни коли​чества калций. Така прекомерният прием на белтъчини в крайна сметка води до загуба на калций. Освен това ни​вото на фосфор в месото е много високо, а кръвта тряб​ва да поддържа определено съотношение между калция и фосфора – някъде между 1:1 и 1:2. Диета, която пови​шава съдържанието на фосфор, ще принуди тялото да изтегля калций от зъбите и костите, за да поддържа то​ва равновесие. Също така, когато човек има много фос​фор и калций в организма, фосфорът и калцият се съе​диняват в калциев фосфат. Тялото не може да абсорби​ра това химическо съединение и го изхвърля, като по този начин допълнително се увеличава загубата на кал​ций, а това, от своя страна, прави организма податлив на остеопороза. Ето защо много хора от страни, където храненето е богато на животински белтъчини, страдат от остеопороза: порозните, неплътни кости са резултат от изчерпване на калция.

   5. Излишните белтъчини може да предизвикат спад на енергията

   Смилането на храната изисква голямо количество енергия. Излишните количества белтъчини не се метаболизират напълно и поради това не се абсорбират, което води до гнилостни процеси в червата и появата на токсични отпадни вещества. За детоксикацията на тези субстанции е необходимо голямо количество енергия. Когато се използва голямо количество енер​гия, се образува и голямо количество свободни ради​кали. Те, от своя страна, са отговорни за процесите на стареене, за рака, сърдечносъдовите заболявания и атеросклерозата.

6. Излишните белтъчини може да допринасят за разстройството с дефицит на вниманието и хиперактивност (АDHD) при децата
Изследванията от последните години показват, че при децата се увеличават случаите на неспособност за задържане на вниманието и повишена раздразнител​ност. Храната и начинът на хранене може да имат сери​озно отражение върху детското поведение и социалната адаптация. При децата – както у дома, така и в училище -се наблюдава растяща тенденция към консумиране на големи количества готови храни. Тези храни не само че съдържат редица добавки, но и съдействат за повишава​не киселинността на организма. Животинските белтъчи​ни и рафинираната захар също така се употребяват във все по-големи количества, като при това често се пренебрегват храните от растителен произход. За усвоява​нето на животинските протеини и захарта се изискват повече калций и магнезий в кръвта, което, от своя стра​на, води до калциева недостатъчност. Недостигът на калций стимулира нервната система и допринася за по​вишена нервност и раздразнителност.

 КАКВО МОГАТ ДА РАЗКАЖАТ СТОМАХЪТ И ЧЕРВАТА ВИ?

В Япония съществува мнение, че по чертите на лицето може буквално да се разчете какво е качеството на живот на човека. В Съединените щати подобна поговорка гласи: „Изписано му е на лицето”. Както чертите на лицето могат да бъдат добри или лоши в зависимост от жизнения опит на човека и от душевното му състояние, така също стомахът и червата могат да притежа​ват добри и лоши характеристики, които очертават здравното състояние на индивида.

Гастроинтестиналните тъкани на здравия човек са много чисти. Здрав стомах е този, при който лигавичната мембрана е равномерно розова, без никакви подутини или неравности по повърхността, а кръвоносните съдове под лигавицата не се виждат. Нещо повече, тъй като лигавицата на здравия човек е прозрачна, тя блести, когато отразява светлината от ендоскопа. Червата на здравия човек са розови, извънредно меки и имат големи, еднакви по форма гънки.

Всеки от нас е с чист стомашно-чревен тракт като дете, но той се променя в зависимост от всекидневната диета и начина на живот на отделната личност.

 Един нездрав стомах се характеризира с наличието на пет​на и на определени места е червен и подут. Нешо повече, кога​то стомахът развие хронично или остро възпаление на лигавич​ната мембрана, което твърде често се наблюдава при американ​ците и японците, лигавицата изтънява и кръвоносните съдове стават видими под лигавичната мембрана.

По-нататък, когато стомашната лигавица започва да атро​фира или да се набръчква, повърхностните клетки в опита си да компенсират уврежданията започват да се размножават в опре​делени зони, като по този начин образуват издутини в стомаш​ната стена. От този момент до появата на рак ни дели само ед​на крачка. В едни нездрави вътрешности, поради това че муску​лите на чревните стени са уплътнени и втвърдени, се развиват нееднакви по размер гънки, които предизвикват стеснявания на определени места, сякаш там червата са пристегнати с гумени ленти.

Хората с „дремещи болести”, които все още не са развили физическо неразположение, може да не са толкова силно моти​вирани, за да спрат да ядат месо. Може би много малко червен​далести американци ще обърнат внимание на съвета ми. Защо? Защото не могат да се откажат от месото. Общественият натиск е твърде голям. Може би те напълно разчитат на месото като основен компонент във всекидневното им хранене и не знаят какво друго да ядат. А твърде вероятно причината се крие във факта, че не могат да видят как изглеждат собствените им вът​решности.

Когато външният вид на телата ни започва да се променя, ние сме склонни да възприемаме нещата по-сериозно. Оплеши​вяване, бръчки, затлъстяване или увиснала кожа притесняват хората и ги карат да отделят време и средства в опитите си да поправят тези състояния. Промените, извършващи се в храно​смилателния тракт, не може да бъдат наблюдавани и затова не ангажират човешкия ум. Хората са склонни да смятат, че щом нямат силни болки в стомаха, всичко там е наред. Нищо не предприемат, за да положат грижи за стомаха и червата си и та​ка те продължават да се износват и състоянието им все повече се влошава. Едва по-късно, когато се разболеят, мнозина съжа​ляват, че не са променили начина си на живот, за да предотвра​тят заболяването.

Самият аз съм много повече загрижен за промените вътре в тялото, отколкото за външно забележимите промени. Отчасти това се дължи на факта, че мога да виждам вътрешностите с по​мощта на моя колоноскоп. Но най-вече на факта, че ми е напъл​но ясно – вътрешните промени са пряко свързани с общото здравно състояние на всеки отделен човек.

Пациентите, които сериозно следват моята диета „Ензимни​ят фактор" и моите напътствия за начина на живот, го правят със съзнанието, че животът им зависи от това. За онези обаче, кои​то са имали рак, здравословният начин на живот, водещ до нула процента рецидиви, стои над всичко останало. Но лично аз бих искал да променя нулевия процент рецидиви на рака на нулев процент заболяемост изобщо, убеждавайки хората с “дремещи” болести да се придържат към този здравословен начин на живот.

   За да се случи това, всеки ясно трябва да осъзнае какви промени настъпват в стомашно-чревния му тракт, ако не прес​тане да консумира месо и месни продукти.

Най-основната причина, поради която яденето на месо ув​режда вътрешностите ни, е, че то не съдържа хранителни влакнини, а изобилства на мазнини и холестерол. Освен това месо​то е причина стените на дебелото черво все повече да се удебе​ляват и втвърдяват. Това се случва, защото липсата на влакнини в месото води до значително намаляване количеството на изпражненията в дебелото черво, което го принуждава да рабо​ти по-активно от обикновеното, за да изхвърли малкото из​пражнения чрез перисталтика. С други думи, усиленото движе​ние на червата способства за удебеляването и уплътняването на мускулите на чревните стени, като това, от своя страна, води до втвърдяване и скъсяване на дебелото черво.

 Тъй като стените на дебелото черво се удебеляват, луменът (просветът) му се стеснява. Макар че вътрешното налягане във втвърденото и стеснено дебело черво нараства, когато от орга​низма се усвояват големи количества мазнини плюс животинс​ките белтъчини, мастната обвивка около дебелото черво също нараства и така оказва по-голям натиск върху чревната стена. При повишаване на вътрешното налягане в дебелото черво, лигавичната мембрана започва да се издува навън, като образува подобни на джобове кухини, наричани „дивертикули”, а състо​янието – „дивертикулоза”.

Така малките количества изпражнения започват все по-трудно да бъдат изтласквани през дебелото черво. В резултат на това в него се натрупват неподвижни твърди изпражнения, кои​то се задържат дълго време там. Неподвижните, сбити изпраж​нения се натрупват и прилепват към стените на колона, а пора​ди наличието и на дивертикулоза те навлизат също така и в при​личните на джобове кухини, което още повече затруднява из​хождането.

 Неподвижните, стагниращи изпражнения, които се натрупват в дивертикулите или между отделните гънки, произвеждат токси​ни, предизвикващи генетични мутации на клетките в тези области и в резултат на това се появяват полипи. Полипите растат и пос​тепенно може да се превърнат в злокачествени образувания. 

РАЗЛИКАТА МЕЖДУ КОРЕМНИТЕ ОРГАНИ НА АМЕРИКАНЦИТЕ И ЯПОНЦИТЕ
През 1963 г. за първи път пристигнах в Ню Йорк като стажант по хирургия. По това време типичният метод за изследване на дебелото черво се състоеше в прилагането на бариева клизма -процедура, при която в дебелото черво се вкарва барий, след което то се изследва на рентгенов апарат. Въпреки че този ме​тод може да покаже наличието на голям полип, той не разкрива отделните детайли и състоянието на дебелото черво отвътре. Нещо повече, необходимо беше да се извършва и лапаротомия – голям разрез в коремната стена, за да се отстрани диагности​цирания вече полип. Извършването на тази коремна операция изправяше пациентите пред тежко изпитание – както физичес​ко, така и психическо. Освен това с помощта на този метод не можеше да се установи дали полипът е доброкачествен или зло​качествен, преди хирургът да е надникнал директно вътре в де​белото черво по време на операцията.

По това време съществуваше и ендоскоп, наричан проктоскоп, но това беше само една подобна на лула метална тръба и независимо от това, колко се стараеха лекарите, тя не можеше да проникне повече от 20 сантиметра навътре от ануса.

Поради това през 1967 г. закупих един езофагоскоп (уред, използван за изследване на хранопровода), който се произвеж​даше в Япония, и открих начин да използвам същия този инструмент от фибростъкло за изследване на дебелото черво. Това беше първият ми колоноскоп.

Впоследствие, когато вече бе разработен дълъг колоноскоп (185 см) специално за изследване на дебелото черво, си го заку​пих и използвах да преглеждам пациентите си. Когато за първи път огледах дебелото черво на американец, останах учуден от лошото му състояние.

Поради богатата на месо и месни продукти диета дебелото черво на американците беше определено по-твърдо и по-късо от това на японците. Освен че луменът (кухината на червото) бе​ше по-тесен, в определени сектори се бяха образували кръговидни издутини, изглеждащи така, като че ли червата бяха прис​тегнати с гумени ленти. Имаше много дивертикули и чести нат​рупвания на стагниращи (задържани) изпражнения.

Подобни нарушения на състоянието на червата водеха не са​мо до болести като рак, полипи и дивертикули на дебелото черво. Много хора с нездрави черва на практика страдаха от заболява​ния, свързани с начина на живот, като фиброзни тумори, високо кръвно налягане, атеросклероза, сърдечни заболявания, затлъстя​ване, рак на гърдата, рак на простатата и диабет. Когато вътреш​ностите ви не са здрави, тялото ви постепенно отслабва отвътре.

 Много американци имат проблеми с дебелото черво и още навремето изследванията показаха, че всеки десети има полипи. Всъщност в хирургичното отделение, където стажувах като млад лекар, операциите за отстраняване на полипи съставлява​ха една трета от всички хирургични намеси. Ситуацията беше такава, че всеки ден се извършваха лапаротомии за отстранява​не на малки полипи с размер от 1-2 см. Това ме накара да се замисля, дали няма начин да ги ексцизираме, без да излагаме па циентите на такава тежка операция.

   Междувременно в Япония в практиката бе въведен „гастро-камерен фиброскоп” – приспособление от фибростъкло, снаб​дено с оптична камера на върха. И така през 1968 г. направих поръчка на японския производител. Помолих производителите от фирмата да приспособят един проводник във вътрешността на колоноскопа, за да може полипите да се изгарят без хирур​гично отваряне на коремната стена. През 1969 г., след много​бройни консултации с офиса на фирмата производител в Ню Йорк и редица изпробвания, станах първият човек в света, ус​пял да извърши полипектомия – т.е. отстраняване на полип с по​мощта на тънка жица с нещо като примка накрая, която бе пре​карана през колоноскопа. По този начин отстраняването на не​желания израстък се извършваше без отваряне на корема.

Тогава това технологично нововъведение започна да се прилага за премахване на полипи от стомаха, хранопровода и тънките черва. След като моите случаи на колоноскопска поли​пектомия бяха докладвани пред годишната конференция на Хи​рургическото дружество в Ню Йорк през 1970 г. и на Америка​нската конференция по гастроентерологична ендоскопия през 1971 г., бе разкрита нова област в хирургията, наречена „хирур​гична ендоскопия”.

Оттогава изминаха повече от 30 години. През това време продължих активно да работя както в САЩ, така и в Япония. Имах възможност десетилетия наред да наблюдавам изменени​ята в стомашно-чревните характеристики на хората от двете държави.

 През 60-те години на XX век Япония навлезе в период на бърз растеж и страната се научи да догонва и надминава Аме​рика в много отношения.

Като се почне от 1961 г., когато в училищата в Япония бе въведено млякото за ученическите закуски, хората свикнаха да ядат млечни продукти, като сирене и кисело мляко, и ги вклю​чиха във всекидневната си диета. В същото време зеленчуците и рибата, които някога съставляваха сърцевината на японското хранене, започнаха да се изместват от животинските белтъчи​ни, постепенно превръщайки японската диета във високопротеинова, високомастна, основаваща се предимно на хамбургери, стекове и пържени пилета. Тази тенденция продължава и до ден днешен.

Противно на това, след публикацията през 1977 г. на докла​да Макгъвърн много американци се замислиха как да подобрят всекидневните си хранителни навици. Настъпилите различия може да се наблюдават в характеристиките на храносмилател​ната система на хората от САЩ и Япония.

 Настъпилите значителни промени в хранителните навици на японците доведоха до това, че някога чистите и здрави вът​решности на японските хора твърде много заприличаха на тези на американците, които се хранят предимно с месо. От друга страна, много американци, които сериозно се замислиха за здравето си и промениха своята високопротеинова и мастна ди​ета, забележително подобриха характеристиката на стомашно-чревната си система. В резултат на това след 1990 г. процентът на заболяванията от полипи на дебелото черво и раковите обра​зувания в Америка започна да намалява – ясно доказателство, че може да подобрите състоянието на коремните си органи, по​добрявайки своите хранителни навици.
 СЛУЧАИТЕ НА СТОМАШЕН РАК В ЯПОНИЯ СА 10 ПЪТИ ПОВЕЧЕ ОТ АМЕРИКА

Поради историческото и културно ориентиране към консумаци​ята на месо в Америка състоянието на храносмилателната сис​тема на американците остава, общо взето, по-лошо от това на японците. Стомасите на много японци обаче практически са в по-лошо състояние от тези на американците. След като съм изс​ледвал много пациенти – както американци, така и японци, отк​рих, че моите сънародници са двайсет пъти повече склонни да развият атрофичен гастрит, състояние, при което стомашната лигавица изтънява. Нещо повече, тъй като при атрофичния гастрит се увеличава вероятността от развитие на рак на стома​ха, процентът на рак на стомаха е десет пъти по-висок от този в Америка.

Понастоящем както в Америка, така и в Япония затлъстява​нето е много сериозен проблем. Все пак не толкова много япон​ци са с такъв обезитет, както американците. На практика япон​ците не могат да напълнеят толкова много. Това е видно в ти​пичната японска борба сумо, където сумистът е задължен да трупа килограми. Няма обаче японски сумо борци с толкова тежко тяло, колкото това на Конишики (американски сумо бо​рец, роден в Хаваите, който тежи около 300 килограма и се е из​дигнал до втория ранг „Озеки” в този традиционен вид японска борба).

   Японците не могат да напълнеят толкова, колкото амери​канците, защото още преди това развиват стомашни проблеми, които им пречат да приемат по-големи количества храна. С дру​ги думи, причината, поради която американците са способни да стават далеч по-едри в сравнение с японците, е, че храносмила​телната им система е по-здрава.

Когато преглеждам стомаси с ендоскоп, откривам същест​вени разлики между японци и американци по отношение на то​ва как те самите описват симптомите си. Когато преглеждам японци, дори и в случаите, при които състоянието им не е тол​кова сериозно, те се оплакват от стомашни болки, от дискомфорт и киселини. Интересен е фактът, който открих: дори кога​то лигавицата на стомаха или на хранопровода при американс​ките пациенти е сериозно възпалена, те по-рядко се оплакват толкова, колкото японците от киселини или други проблеми.

Една от причините за това различие е количеството вита​мин А, което се съдържа в американската храна. Витамин А предпазва не само лигавицата на стомаха, но и всички лигавични мембрани, като тези на очите или трахеята. Олиото съдържа големи количества витамин А. Някой може да каже, че диетата на японците в голяма степен вече е ориентирана по западен об​разец, но все пак количеството олио, масло и яйца, които япон​ците консумират, е доста по-скромно, отколкото това, което поглъщат американците. Ако мислите за здравето на цялото тя​ло, тези видове храна не са добри за вас. Но ако мислите за предпазване на лигавицата и нейните мембрани в цялото ви тя​ло, то тогава тези храни имат известен положителен ефект.

Съществува и още една сериозна причина, поради която американците имат по-здрава гастроинтестинална система: то​ва е броят на храносмилателните ензими в техния организъм. Ензимите, участващи в храносмилането, разграждат храната и помагат на тялото да усвоява хранителните съставки. Броят на храносмилателните ензими определя качеството на храносми​лането и усвояването на храната от организма. Смилането и ус​вояването на храната е процес, напредващ стъпка по стъпка съ​образно отделяните ензими на всеки етап от храносмилането. Този процес започва с отделянето на слюнка и по-нататък пре​минава в стомаха, дванадесетопръстника, панкреаса и тънките черва. При тези обстоятелства, ако всеки от посочените органи секретира достатъчно смилателни ензими, то тогава смилането и усвояването на храната протичат плавно. Ако обаче не се от​делят достатъчно количество смилателни ензими, се стига до смущения в храносмилането и обременяване на останалите ор​гани в тялото.

Причината, поради която много японци по-лесно усещат симптоми като стомашна болка или неразположение, дори и ко​гато състоянието на стомаха им не е толкова лошо, се крие в то​ва, че по принцип те имат по-малко количество смилателни ен​зими от американците.

Освен това японците са склонни незабавно да взимат лекар​ства, когато състоянието на стомаха им се влоши, нещо, което мнозина американци не правят. Американците обаче приемат до​бавки, съдържащи храносмилателни ензими. Тези добавки не се продават свободно на пазара в Япония, а могат да се взимат само по лекарско предписание. В Америка храносмилателните ензими са извънредно популярни като хранителни добавки. Те лесно мо​гат да бъдат закупени от хранителни магазини или супермаркети.

Факт е, че взимането на антиацидни лекарства, потискащи от​делянето на стомашна киселина, още повече ускорява разрушава​нето на стомашната лигавица. Много популярните антиациди и лекарства за стомах, като например съчетанието от Н2 блокери и инхибитори на протонната помпа, се рекламират като ефикасни за потискане секрецията на стомашна киселина. Ако обаче отделяне​то на тази киселина се потиска с лекарства, стомашната лигавица атрофира и резултатът е такъв, какъвто вече описахме, а именно атрофирането на лигавицата на стомаха напредва и това състоя​ние може да доведе до развитието на стомашен рак.

   Ако страдате от стомашни болки или дискомфорт, моля, опишете на вашия лекар какво точно е физическото ви състоя​ние и го оставете да ви предпише подходящите ензимни добав​ки според описаните от вас симптоми. Или ако ги купувате са​ми от магазин или щанд за лечебни храни, внимателно четете етикетите. С приемането на храносмилателни ензими състояни​ето на вашия стомах значително ще се подобри.
 КОЛКОТО ПОВЕЧЕ АНТИАЦИДИ ВЗИМАТЕ, ТОЛКОВА ПО-ЗЛЕ ЩЕ СТАВА СТОМАХЪТ ВИ
В човешкото тяло има две места, където извънредно силната киселинна среда служи като защитна мярка. Едното е стомахът, другото – женската вагина. И двете места са с висока киселин​ност – рН от 1,5 до 3,0 – като основната функция на тази кисе​линност е да убива бактериите.

Дали взимате вана или правите секс, бактериите навлизат във вагината, а там биват посрещани от силни киселини, произ​веждани от лактобактериите във вагината, които унищожават неканените микронашественици.

Бактериите навлизат в стомаха при консумирането на хра​на. Преценява се, че около 300 до 400 млрд бактерии се поглъщат в стомаха при всяко хранене. Силно киселинните стомаш​ни сокове унищожават повечето от тези бактерии.

С други думи, тъй като бактериите нападат както стомаха, така и вагината, на тези места трябва да се произвеждат силни киселини, които да убиват тези микроорганизми. Често пъти ко​гато стомашната киселина, необходима за предпазване на орга​низма, се потиска с медицински препарати, силнотоксичните бактерии минават през стомаха и проникват в червата, където могат да предизвикат диария и други заболявания.

   Ако секретирането на стомашна киселина е потиснато, от​делянето на пепсин и солна киселина, които активират храно​смилателните ензими, също е намалено: резултатът е лошо хра​носмилане. Нещо повече, недостатъчното количество стомашна киселина затруднява усвояването на желязото и на калция и магнезия. По този начин хора, претърпели гастроектомии (час​тично или пълно премахване на стомаха) заради стомашни язви или злокачествени тумори, винаги са анемични, защото заради отстранената по хирургичен път част от стомаха при тях не се отделя стомашна киселина и те не са в състояние да усвояват желязото.

По-нататък потискането на стомашната киселина нарушава бактериалния баланс в червата, в резултат на което имунната система отслабва. Прието е, че близо 100 трилиона (1000 млрд) бактерии от около 300 различни вида населяват човешките вът​решности. Между тях има така наречените добри бактерии, ка​то лактобацилус бифидус (бифидобактерия), и лоши бактерии, като бактерията Уелш. Повечето от бактериите в червата, раз​бира се, не са нито добри, нито лоши, а са бактерии с междин​на функция. Те имат уникални качества – ако броят на добрите бактерии се увеличава, междинните бактерии се превръщат в добри бактерии; когато пък се увеличава броят на лошите бак​терии, междинните също стават лоши. Така междинните бакте​рии накланят в една или друга посока баланса на добрите и ло​шите бактерии, а този баланс определя общото здравно състоя​ние на чревната среда.

Ако секретирането на стомашна киселина е недостатъчно, смилателните ензими не могат да бъдат активирани, така че несмляната храна продължава направо към червата. Храната, която е трябвало първо да бъде смляна и усвоена в тънките черва и дванадесетопръстника, преминава направо в дебелото черво.Температурата в дебелото черво на човека е 37 градуса С,подобно на температурата в горещ летен ден. Несмляната храна се разлага и започва да ферментира. В резултат на това броят на лошите бактерии в дебелото черво се увеличава извънредно много, отслабвайки цялата имунна система.

   По този начин колкото повече лекарства срещу киселини приемате, толкова повече увреждате цялото си тяло. За да избегнете тези нежелани последици, трябва да предотвратите появата на киселини или подуването на корема, които ви карат да взимате антиациди. Ако разберете причината за киселините  и подуването, може да ги избегнете с малко предпазливост.

Киселините се появяват, когато стомашната киселина тръгне обратно нагоре по хранопровода. Хранопроводът е чувствителен към киселината, защото по принцип той е с алкална среда. Така че, когато стомашната киселина започне да се изкачва по хранопровода, човек несъзнателно преглъща алкалната си слюнка, като „отмива” стомашната киселина надолу. Когато обаче преяждате или не сдъвквате добре храната си, вие предизвиквате повдигането на киселината нагоре и затруднявате отмиването й със слюнка – това води до ерозия на хранопровода. При това положение, ако стомашната киселина нахлува в хранопровода, то е все едно да поливате рана със спирт, което причинява болка и дискомфорт, наричани разговорно „киселини”. А облекчението, което чувствате след приема на антиациден препарат, е  резултат от потиснатата секреция на стомашна киселина.

С други думи, за потискането на киселините трябва да попречите на връщането на храна от стомаха към хранопровода.А за да направите това, трябва преди всичко да се въздържате с преяждане и препиване и да намалите рязко тютюна, алкохола  и кафето. Друго важно за запомняне нещо е, че последното ви хранене трябва да бъде четири-пет часа преди лягане, така че да си лягате с празен стомах.

   По стомашната лигавица има малки власинки, наречени смукалца (вили на латински), които секретират стомашна кисе​лина. Ако обаче дълго време приемате антиациди с цел да по​тискате отлепянето на киселината, тези власинки ще стават все по-къси и по-къси и функцията им ще отслабва. Това се нарича лигавична атрофия. Ако този болестен процес напредва, сто​машната лигавица изтънява и това предизвиква възпаление -атрофичен гастрит. Стомасите с атрофичен гастрит лесно ста​ват гостоприемник на Хеликобактер пилори (H.pilory) и на дру​ги видове бактерии, които бързо усложняват възпалението на стомаха и в крайна сметка водят до ракови образувания.

Инфекциите с Хеликобактер пилори са разпространени в Съединените щати и те увеличават от два до шест пъти риска от развитие на стомашен рак. Хеликобактер пилори могат да се нас​таняват вътре в клетките на стомашната лигавица или в самата слуз, която предпазва стомашната лигавица от стомашните кисе​лини. Тъй като заразата с X. пилори става през устата, нивото на инфектиране нараства с възрастта и е изчислено, че инфекциите с X. пилори засягат 50% от лицата над 50-годишна възраст.

Инфекцията с X. пилори невинаги води до стомашен рак, но с оглед да потиснете по-нататъшното размножаване на тези бактерии, е по-добре колкото е възможно повече да избягвате лекарствата за стомах, включително и антиацидите.

ВСИЧКИ ЛЕКАРСТВА СА ЧУЖДИ ЗА ТЯЛОТО

   Американците взимат лекарства твърде лесно. Въпреки че са необходими за лечението на някое болестно състояние, вярвам, че всички хапчета – предписани или не от лекар, по принцип вредят на тялото, когато се вземат дълго време. Някой хора вяр​ват, че лечебните билки нямат странични ефекти и са само от полза, но това също е грешка. Дали лекарството е от химически или билков произход, това не променя факта, че е чуждо за тялото.

Последният път, когато боледувах, бях на 19 години. Тога​ва се разболях от грип и това беше единственият път, когато съм взимал лекарства. Аз съм като всеизвестното канарче в ка​меновъглената мина. След като няколко десетилетия подред не съм взимал лекарства, не съм консумирал алкохол или цигари и съм ял само храни, които не съдържат селскостопански химика​ли или добавки, ще реагирам извънредно силно дори и на най-малкото количество лекарство. Например, ако изям една тради​ционна японска супа „мисо” с химически подправки, пулсът ми скача с двайсет удара и чувствам как лицето ми пламва. Ако из​пия дори една чашка кафе, кръвното ми налягане се увеличава с 10 до 20 пункта.

В наши дни хората, които като мен реагират дори на малки количества лекарства, се наричат „свръхчувствителни към ме​дицински препарати”. Смятам, че това е дълбоко погрешно тъл​куване. Човешкото тяло по природа реагира така. Тъй като мно​го хора употребяват редовно алкохол, тютюн, кофеин и подсла​дени напитки и се хранят с храни, съдържащи различни добав​ки и химически подправки, телата им развиват поносимост към химическите субстанции и не реагират на тези дразнители.

Тъй като съм също и лекар, естествено, и аз предписвам ле​карства на моите пациентите, когато сметна за необходимо. До​като лекарите продължават да предписват медикаменти, те но​сят отговорност, най-малкото за това препоръчаните от тях ле​карства да натоварват минимално организма на пациента. По​ради тази причина, преди да предпиша нови лекарства, винаги изпробвам въпросния медикамент върху тялото си, което, как​то споменах, реагира много чувствително на медикаменти. И така поглъщам 1/4 до 1/8 от предписаната доза, наблюдавам собствените си телесни реакции и установявам безопасността на препарата, като го изпробвам върху себе си.

В Америка, разбира се, широко известните странични ефек​ти на отделните лекарства са описани най-подробно. И все пак, никога няма да познавам действителния ефект от лекарството, ако не го вземам. В действителност много видове лекарства предизвикват реакции, които невинаги са описани в листовките. Така аз мога да съобщавам на моите пациенти както за собстве​ния ми опит, така и за общоизвестните на публиката странични ефекти, и едва тогава, след като са ме изслушали и разбрали, да предпиша определеното за тях лекарство.

В последните години обаче спрях да използвам тялото си за изпробване на страничните ефекти на лекарствата, защото един медикамент ме доведе до такова състояние, че помислих, че ще умра. Медикаментът беше популярен за лечение на нарушена ерекция при мъжете.

Отначало се опитах да разчупя една таблетка от 50 мили​грама, възможно най-малката съществуваща доза, на четири части. Таблетката обаче беше толкова твърда, че не можах да я разчупя, колкото и да се опитвах. Тогава изстъргах с нож мал​ко, поставих праха на пръста си и го облизах. Въпреки че при​етото количество не надхвърляше и 1/7 от нормалното, впосле​дствие преживях истинско мъчение. Само като си припомня за това и се радвам, че не погълнах повече.

Ефектът се появи само след около десет минути. Първата реакция, която почувствах, бе запушване на носа. След това за​почнах да изпитвам затруднения с дишането, лицето ми като че ли започна да се подува. Дихателните затруднения се задълбо​чиха дотолкова, че помислих, че ще се задуша и умра. В името на истината ерекцията беше последното нещо, за което бих се сетил. В този момент на силно страдание и тревожност аз само тихо се молех да не умра на място.

Това, което научих от този опит, е, че колкото по-бързо се усеща въздействието от едно лекарство, толкова то е по-токсично. Когато избирате медицински препарат, моля, не забравяйте, че ед​но ефикасно лекарство, което води до незабавно облекчение, мо​же да бъде много по-вредно за тялото ви от други медикаменти.

Дори и лекарствата за стомашно-чревния тракт имат също понякога неочаквани странични ефекти. Например, ако един мъж редовно взима антиацид като Н2 блокери, е възможно да изпита смущения в ерекцията. Също така има данни, които со​чат рязко влошаване на качеството на спермата. Ето защо не е пресилено, когато казвам, че проблемите с мъжкия стерилитет, с които се сблъскваме все по-често през последните години, мо​же да са свързани с различните силни антиациди на пазара.

   Сред хората, които са свикнали да приемат предписани от лекар медикаменти, има някои, които вероятно не знаят какво поглъщат или какви странични ефекти биха могли да се проявят след приема на определено лекарство. Всеки медикамент пре​дизвиква някакъв стрес в тялото и поради това трябва да се знае какви рискове крие употребата му.

 СТОМАШНИТЕ КИСЕЛИНИ СА ЗНАК ЗА ТРЕВОГА: ОБЪРНЕТЕ ИМ ВНИМАНИЕ!
През изминалите години установих, че пациенти с рак на гърда​та често имат лоши чревни характеристики, като дивертикулоза и задържане на изпражнения. Смята се, че между рака на гър​дата и на дебелото черво по принцип няма връзка. От това кое​то съм наблюдавал в практиката си, намирам, че са тясно свър​зани.

Изследователите отчаяно се опитват да открият причината за рака, но в действителност той не се причинява само от един фактор. Това се отнася също и за други заболявания, защото различните околни фактори – храна, вода, лекарства, липса на физически упражнения, стрес, жизнена среда – влияят комбини​рано върху телата ни и водят до развитието на болести.

Благодарение на напредъка в специализираните области на медицинската практика съществува тенденция да се разглежда само една отделна част от човешкото тяло, където се е развила определена болест. Когато пациентите се оплакват от киселини, много доктори им препоръчват да пият лекарства, потискащи отделянето на стомашна киселина, защото смятат, че причината за киселините се състои в хиперфункция на стомаха. С други думи, те смятат, че се произвежда твърде много стомашна кисе​лина и този тип свръхсекреция би трябвало да се потиска с ме​дикаменти.

   Истина е, че когато потиснете отделянето на стомашна ки​селина, симптомите, наричани киселини, изчезват. Но, както ве​че отбелязах, този вид лечение причинява сериозни увреждания и стресира всички останали части от тялото. Според мен идеята за хиперфункцията на стомаха при този вид оплаквания е пог​решна. На практика няма такова нещо като твърде много сто​машна киселина. Стомашната киселина се произвежда, защото е необходима за поддържане на баланса и общото телесно здра​ве. Като потискате подобни естествени механизми на тялото с лекарства, по мое убеждение съкращавате жизнения си път.

Човешкото тяло е сложна система в деликатно равновесие. Тази система също действа и в близо 60-те трилиона клетки, изграждащи човешкото тяло. Ако сте сериозно заинтересуван за здравето си, мислете за тялото си, като започнете от клетъч​но ниво.

Клетките ни постоянно се заменят от нови клетки. В някои части на тялото клетките се заменят напълно от нови в течение на няколко дни, докато в други процесът отнема до няколко го​дини. Евентуално и тези клетки ще се заменят. Новите клетки са произведени от водата и храната, които консумираме все​кидневно. Въз основа на това може да кажем, че качеството на храната и водата, които поглъщаме, определя нашето здраве.

Поради това стомашно-чревната ни система, която усвоява храната и водата, е основата на тялото ни. Ако качеството на храната и водата е лошо, първо страда тази система. По-късно лошите елементи, които сме погълнали, се пренасят по кръво​носен път до всички клетки на тялото ни. Няма значение колко лоши са погълнатите съставки, клетките могат да използват са​мо този доставен до тях материал, за да образуват нови клетки. По този начин качеството на храната и водата определя здрав​ното състояние на цялото тяло.

След като разкрих, че гастроинтестиналните характеристи​ки отразяват здравното състояние на цялото тяло, започнах да моля пациентите си да попълват въпросници за диетата и начи​на си на живота. Като използвах този метод, можах да науча какво е добро и какво лошо за човешкото тяло, без да се влияя от „общите знания”, които бях натрупал дотогава. Можах да стигна до свои собствени заключения, наблюдавайки клинич​ните резултати при лечението на моите пациенти. Това, което става в човешкото тяло, е доста различно от това, което се по​лучава в хода на лабораторния експеримент. Единственият на​чин да откриеш истината е да насочиш пряко вниманието към тялото си.   

 БРОЯТ НА ЕНЗИМИТЕ – КЛЮЧЪТ КЪМ ВАШЕТО ЗДРАВЕ

   След като събрах и анализирах резултатите от моя въпросник и различните клинични данни, открих, че има един фактор с цент​рална роля в поддържането на човешкото здраве. Това е ензим​ният фактор.

Както бе споменато преди, думата „ензим” е общ термин за „белтъчен катализатор, произведен в клетките на всяко живо същество”. Просто казано, това е елементът, необходим за под​държане на живота на живото същество.

Независимо дали става дума за животни или растения, там където има живот, ще откриете и ензими. Например на растени​ето се появява пъпка, защото ензимите са в действие. Те действат също така и когато тази пъпка се развие в лист. Наши​те телесни функции също се поддържат от много ензими. Сми​лането и усвояването на храната, заместването на старите клет​ки с нови, разграждането на токсините и освобождаването от тях също са резултат от функциите на ензимите.

Повече от петте хиляди вида ензими, функциониращи в чо​вешкото тяло, са две основни категории: такива, които се про​извеждат в тялото, и такива, които се внасят отвън под формата на храна. Около 3000 вида от произведените в тялото ензими се образуват от чревните бактерии.

Общото между хората с добри стомашно-чревни характе​ристики е, че ядат големи количества пресни храни, съдържащи много ензими. Това означава не само, че се приемат ензими отвън, но също и че се поддържа среда, стимулираща чревните бактерии на свой ред активно да произвеждат ензими.

От друга страна, общото между хората с лоши стомашно-чревни характеристики са навиците от всекидневния им начин на живот, които ускоряват изразходването на ензими. Редовна​та употреба на алкохол и цигари, преяждането, яденето на хра​на, съдържаща хранителни добавки, стресовите ситуации и употребата на лекарства – всичко това е свързано с изразход​ването на огромен брой ензими. Сред другите фактори, съдей​стващи за изразходване на големи количества ензими, е ядене​то на лоша храна, която произвежда токсини в дебелото чер​во, излагането на ултравиолетови лъчи и електромагнитни вълни, произвеждащи свободни радикали, които на свой ред изискват активирането на допълнителни ензими за детоксикация. Към това, разбира се, трябва да добавим и емоционалния стрес.

От наученото дотук излиза, че е необходимо да водим такъв начин на живот, с който по-скоро да се увеличават, а не израз​ходват телесните ни ензими. Именно това е залегнало в основа​та на Ензимния фактор – диета и начин на живот.

Ако едно тяло има ензими в изобилие, неговата жизнена енергия и имунна система са силни. Избягвайте изразходването на телесните ензими, поддържайте достатъчно ензими и тялото ви ще бъде здраво.

Понастоящем единствено живото тяло е в състояние да произвежда ензими. Въпреки че може и изкуствено да произ​веждаме храни, съдържащи ензими, както това става при фер​ментиралите храни, микроорганизмите – различните видове бактерии, са всъщност производителите на тези ензими. Пора​ди това, дори ако можем да създадем среда, в която микроорганизмите да правят ензими, не можем изкуствено да синтезира​ме и произвеждаме ензими.

Ето защо Ензимният фактор – диета и начин на живот, наб​ляга на значението на консумираната храна. Както заявих и преди това, приемането на храни, съдържащи ензими, създава интестинална среда, позволяваща на чревните бактерии да про​извеждат ензими. Затова, ако приемем, че всяко живо същество има предварително определен ензимен потенциал, то тогава за нас – хората, които живеем в една стресираща и замърсена околна среда, става жизненоважно да консумираме и ефикасно да използваме ензимите, създавани от други живи същества.

ВСИЧКО СЕ СВЕЖДА ДО ПЪРВОИЗТОЧНИТЕ ЕНЗИМИ

   Въпреки че говоря за „ензим” в единствено число, за да могат хората да подържат своите жизнени дейности, са необходими повече от 5000 различни вида ензими. Това огромно разнообра​зие се обуславя от факта, че всеки ензим има само една конкрет​на функция.

Храносмилателният ензим амилаза например, който се на​мира в слюнката, реагира само на скорбялата, докато пепсинът, намиращ се в стомашния сок, реагира само на протеина.

Ако разсъждавате по този начин, логично възниква един въпрос. Как може да сме сигурни, че, независимо от количест​вото телесни ензими, които сме си доставили чрез храната и от чревните бактерии, сме усвоили „правилния вид” ензим – онзи, от който тялото ни се нуждае в определния момент?

Факт е, че дори да ядете храни, изобилстващи на ензими, те обикновено не се абсорбират направо от тялото ви. Някои ен​зими, като тези в черната ряпа и сладките картофи, действат направо в устата и стомаха. Но те са изключение. Повечето хранителни ензими се разграждат в процеса на храносмилането и се усвояват чрез червата под формата на пептиди и аминоки​селини.

Може да се запитате защо тези ензими са важни, ако не мо​же да ги усвоите и да ги използвате пряко. Но не там е въпросът. Клиничните данни, които събрах, ясно показват, че хората, ко​ито поемат богата на ензими храна, произвеждат и повече те​лесни ензими.

И така, какво се случва в тялото, за да може да произведе ензими? Ще разясня моята теория от тази гледна точка, като се опирам на четиридесет години медицинска практика и изследва​нията на стотици хиляди храносмилателни системи. Като ана​лизирах клиничните си данни, развих теория, че би трябвало да има един ензимен прототип – първоизточен ензим – който на​рекох „чудодейният” ензим.

Започнах да допускам, че би трябвало да съществува ензи​мен прототип, защото забелязах, че когато се използва голямо количество от специфичен ензим в определена част на тялото, се появява недостиг от необходими ензими в други части на тя​лото. Пример за това е случаят, който вече споменах – голямо​то количество изпит алкохол изисква голям брой ензими за разграждането му и това неминуемо води до намаляване броя на необходимите за храносмилане и усвояване на хранителните вещества ензими в други части на тялото.

В резултат на това наблюдение стигнах до заключението, че няколкото хиляди вида ензими трябва да произхождат от един прототип, който е създаден първи и който в отговор на специ​фични нужди се превръща в специфичен ензим и се използва там, където е необходимо.

Ензимите са отговорни за всички функции на живото тяло. Движението на пръстите ви, дишането и биенето на сърцето ви -всичко това са действия, възможни благодарение работата на ензимите. Но системата би била неефективна, ако всеки ензим, използван за определена дейност, е произведен направо в край​ната си форма, без отношение към променящите се нужди на тялото.

Ако моята теория е правилна, когато един орган или част от тялото използва извънредно големи количества от своя ензимен запас, тялото ще се затруднява да поддържа хомеостазата -биологическия баланс, да възстановява клетките си и да поддър​жа нервната, ендокринната и имунната система, защото ще из​ползва допълнително резервите си от първоизточните ензими и по този начин ще възниква недостиг от ензими в други области.

Друга причина, поради която вярвам в съществуването на първоизточните ензими, е, че трайната употреба на алкохол, тютюн или лекарства кара тялото ви да развие поносимост към тези субстанции.

 Ако вие например пиете алкохол, той се абсорбира в стома​ха и червата, натрупва се в черния дроб и бива разграждан от специфичните за целта ензими. В черния дроб няколко вида ен​зими работят за разграждането на алкохола. Степента обаче, в която това става, е различна при различните лица. Хората с бърз алкохолен метаболизъм притежават много ензими, които са готови да разграждат алкохола в черния дроб. Такива хора имат висока степен на поносимост към алкохола, както се казва „издържат на пиене”. От друга страна, хора, които лесно се на​пиват и не понасят добре алкохола, имат недостатъчно голямо количество ензими за целта.

Дори хората, които поначало са имали слаба поносимост към алкохола, могат да повишат прага на издръжливостта си и евентуално да пият повече. Когато черният дроб разпознае, че са му необходими големи количества от тези ензими, тялото се настройва да насочи ензимите си към метаболизиране на алко​хола.

 По този начин броят на ензимите в определена област на тялото се променя, когато това е необходимо. И кое дава въз​можност за това? Съществуването на първоизточния ензим, способен да се преобразува във всякакъв вид ензим. Когато с храната се поглъщат ензими отвън, в тялото се складират първоизточни ензими, готови да бъдат използвани при нужда.

В настоящия момент съществуването на първоизточни ен​зими е само на теория, но имам редица доказателства за това от клиничните данни, които съм събрал.

 ЗАЩО ПРОТИВОРАКОВИТЕ ЛЕКАРСТВА НЕ ЛЕКУВАТ  РАКА?
Вече споменах за евентуалните вреди от лекарствата за човеш​кото тяло. Големият проблем е, че лекарствата водят до израз​ходването на много голям брой първоизточни ензими. От всич​ки лекарства най-голямо предизвикателство за първоизточните ензими представляват противораковите медикаменти.

В настоящата медицинска практика химиотерапевтичните лекарства се използват за кратко след хирургичното отстраня​ване на злокачествения тумор, за да се предотврати разпростра​нението на раковите клетки, дори и когато няма данни за нали​чието на метастази. Те действат, като отравят много клетки в тя​лото – както злокачествени, така и нормални – с надеждата тя​лото да възстанови нормалните клетки, а злокачествените да за​гинат напълно.

Тези химиотерапевтични препарати са смъртоносно отров​ни и аз не ги използвам освен при много изключителни случаи. Например, дори ако ракът е открит освен в дебелото черво и в лимфните възли, аз няма да приложа химиотерапия. Лечебният ми план се състои първо в хирургично отстраняване на частта, нападната от рака, и, след като видимият злокачествен тумор е премахнат, започвам да елиминирам онова, което според мен може да е причината за рака при определения пациент. Няма за​що да повтарям, че веднага предписвам пълно отказване от тю​тюна и алкохола и спиране консумацията на месо, мляко и млеч​ни продукти. Заедно с прилагането на Ензимният фактор – дие​та и начин на живот, се старая също така да накарам пациенти​те да пренастроят мисленето си, да опитват да извикват в съз​нанието си колкото е възможно повече весели мисли, чувства и настроения. По този начин лечебният ми план цели да предот​врати повторната поява на рака, като засилва имунитета чрез по-добро физическо и духовно здраве.

Ензимите отговарят за възстановяването и възпроизвод​ството на клетките, за поддържането на имунната система и за други жизненоважни функции. Броят на първоизточните ензи​ми в тялото определя дали имунната система работи добре, или зле.

Смятам противораковите лекарства, като и химиотерапевтичните препарати за отровни, защото, когато навлизат в тялото, те отделят огромни количества токсични свободни радикали. По този начин препаратът убива раковите клетки в цялото тяло. Но така загиват не само раковите клетки. В процеса умират и мно​го нормални клетки. Старата поговорка „гаси огъня с огън” мо​же би мотивира докторите да продължават да употребяват противоракови лекарства в работата си. Но химиотерапевтичните препарати могат да бъдат смятани също и за канцерогенни.

Във всеки момент човешкото тяло работи, за да поддържа хомеостазата, биохимичното равновесие. Ето защо, когато в тя​лото проникнат огромен брой токсични свободни радикали, първоизточните ензими се преобразуват в ензими, които обез​вреждат тези свободни радикали. Тялото полага всички усилия, за да неутрализира големите увреждания, причинявани от сво​бодните радикали.

Съществуват много хора, преодолели рака с помощта на химиотерапия, но много от тях са млади и имат достатъчно го​леми запаси от първични ензими. С възрастта количеството на тези ензими намалява. Разбира се, и тук съществуват индивиду​ални разлики, но химиотерапията действа по-добре при млади хора с достатъчно резерви от първоизточни ензими, които по​магат на тялото да преодолее големия стрес от лечението.

 Добре известните странични ефекти на химиотерапията са загубата на апетит, гаденето и опадването на косата, но смятам, че всички тези симптоми се проявяват заради това, че голямо ко​личество първоизточни ензими се насочват към протичащия процес на дезинтоксикация, обезвреждане на токсините, който -след прилагане на химиотерапията – трябва да се извършва в огромни размери.

 Когато не разполага с достатъчен брой храносмилателни ензими, човек губи апетит. В същото време клетъчната обмяна на веществата се забавя заради липсата на достатъчно метаболитни ензими и лигавичната мембрана на стомаха се уврежда, което – на свой ред – предизвиква гадене. Недостигът на ензи​ми, участващи в обмяната на веществата, води до лющеща се кожа, чупливост на ноктите, опадване на косата. (Въпреки раз​ликата в степента на тежест тези проявления се наблюдават, ко​гато и други видове лекарства навлизат в тялото).

 Лекарствата не могат по прицип да излекуват болестите. Единственият основен път за лечение на всяко заболяване ми​нава през нашия всекидневен начин на живот.

ЗАЩО РАКЪТ НЕ РЕЦИДИВИРА ПРИ ХОРА, КОИТО СЛЕДВАТ ЕНЗИМНИЯ ФАКТОР, ДИЕТА И НАЧИН НА ЖИВОТ?

 Тумори се образуват, когато ненормалните клетки се размно​жават и се превръщат в тъканни маси. Те могат да бъдат добро​качествени тумори, които не дават метастази и не проникват в други части на тялото и техният растеж е сравнително ограни​чен. Те могат да бъдат и инвазивни, злокачествени туморни об​разувания – рак.

 Когато ви поставят диагнозата рак, първото нещо, за което се тревожите, е, дали този рак има метастази или не. Ако има, става трудно хирургичното отстраняване на всички засегнати зони на тялото и пълното възстановяване впоследствие.

Метастаза означава поява на рак на различно от първона​чално засегнатото място на тялото. Общо взето, ракът метастазира, когато раковите клетки преминат през лимфните възли и кръвоносните съдове до други органи, където те отново се размножават. Но моят начин на мислене по този проблем се различава до известна степен от общоприетия. Смятам, че са​мият процес на размножаване на раковите клетки на едно мяс​то оказва зловредно влияние върху други органи, като по този начин прави цялото тяло по-уязвимо към рака.

 Обикновено ракът се открива, когато туморът е достигнал диаметър най-малко един сантиметър. Туморът се развива от една ракова клетка, която впоследствие се размножава. Необхо​дими са няколко стотици милиона клетки, за да се оформи един тумор.

Следователно за образуването на един тумор се изисква сравнително по-дълго време. Ракът е болест, свързана с начина на живот. Затова може да се каже, че появата на рак някъде из тялото означава, че е много вероятно и в други зони на тялото да има ракови клетки, които още не са оформили туморно обра​зувание. Тези клетки са нещо като серия от бомби с часовников механизъм, пръснати из тялото. Това, което определя коя от те​зи бомби ще експлодира първа, са фактори от типа на наслед​ствените характеристики на отделния индивид и средата, в коя​то живее. За човек, който консумира много храни, съдържащи остатъци от селскостопански химикали и хранителни добавки, черният дроб, който контролира процесите на дезинтоксикация, може да бъде мястото, където ще избухне първата бомба. За хо​ра, които се хранят нередовно, в различни часове, или редовно приемат антиациди, първа може да избухне бомбата в стомаха им. Дори и при еднакъв начин на живот мястото на първата експлозия може да бъде различно при различините индивиди в зависимост от наследствените фактори. С други думи, ракът не е локализирано заболяване, което напада само една област от тялото. Това е заболяване на цялото тяло и засяга тялото като цялостна система.

 Причината, поради която ракът, като че ли се пръсва нав​сякъде из организма, се крие в това, че заложените бомби за​почват да експлодират във верижна реакция. Като се има пред​вид това, възниква сериозният въпрос: дали хирургичното отстраняване на първоначално засегнатата област, включител​но лимфните възли и кръвоносните съдове, е наистина      правил​ният подход?

Смята се, че е опасно ракът да се премахва хирургически от първоначалното му място, ако е открито наличието на метастази; премахването на тумора само ще ускори развитието на метастазиралия рак в други части на тялото. Това е напълно есте​ствено обаче, ако мислите за рака като за болест на цялото тя​ло. Ако премахнете органи, лимфни възли и кръвоносни съдове от едно тяло, чиято енергия вече е намалена, съвсем естествено е имунните му функции да се влошат дори още по-бързо.

 В случаите на рак на дебелото черво аз не премахвам хи​рургически мезентериума (връзките на перитонеума, които придържат тънките черва към задната страна на коремната сте​на), за да предотвратя разпространението на рака в лимфните възли или в други области. Смятам, че с отстраняването на лимфните възли се нанася по-голяма вреда, отколкото да се ос​тави неотстранена малка част от раковото образувание.

 В съвременната медицина се смята, че докато ракът не се премахне хирургически, заболелият орган не може да се изле​кува сам. Моят опит сочи нещо друго. Имунната система и ес​тествената самоизцелителна способност на човешкия орга​низъм, изглежда, са доста по-силни, отколкото се смята. Като доказателство за това служат моите пациенти, при които след операцията е останало малко туморно образувание в лимфните възли. При условие че следват моята диетична терапия, те не се сблъскват с рецидив на рака.

Ако подобрите хранителните си навици, следвайки Ензим​ния фактор – диета и начин на живот, първоизточните ензими, които носят енергията на живота, ще ви бъдат доставяни в голе​ми количества. Същевременно, когато и начинът на живот, во​дещ до изчерпване на първоизточните ензими, бъде коригиран, се получава двойно предимство. Броят на първоизточните ензи​ми се възстановява в достатъчна степен, за да засили потенци​ала на имунната защита и активира имунните клетки с цел да се предотврати вторичното появяване на рака.

Все пак има граници и за тази терапия. Ако ракът вече е преминал в последния си стадий, няма значение доколко подоб​рявате диетата или начина си на живот или с колко добавки за​силвате имунната си система – тогава вече е трудно да се възстановят напълно нормалните ви телесни функции. Това ста​ва, защото първоизточните ензими вече са изчерпани напълно.

В моята клинична практика обаче се срещат и случаи на хо​ра, при които една трета до половината от дебелото черво е за​сегната от рак и които все пак няма да имат рецидиви и може да възстановят здравето си, ако, след като първичният тумор е премахнат, следват точната диета, спазват определени храни​телни навици и използват добавки вместо химиотерапия, за да дадат възможност на първоизточните ензими да заработят по-ефикасно.

Повечето от пациентите ми първоначално идват за рутинни изследвания, така че аз не преглеждам много раково болни в напреднал стадий. И все пак никой от онези, които след опера​цията практикуват Ензимния фактор – диета и начин на живот, не е получил рецидив или метастази. Този факт заслужава осо​бено внимание.

 ОГРАНИЧЕНАТА ПОЛЗА ОТ ЛЕКАРСТВАТА
Отново подчертавам, че по принцип повечето лекарства не леку​ват болестите. Медицинските препарати могат да бъдат полезни, когато е налице остра болка или кървене, или в спешните слу​чаи, когато трябва да се потиснат извънредно опасни симптоми. Дори и аз понякога предписвам Н2 блокери, като антиацидите, на пациенти, които се оплакват от кървене или от болка поради стомашни язви. Но аз съветвам пациентите си да не взимат ле​карствата по-дълго от две-три седмици. Когато болката премине, облекчена от лекарствата, и язвената криза преминава. Има раз​лични причини за появата на стомашни язви като стреса, коли​чеството, качеството на храната или времето за хранене и дока​то тези коренни причини не бъдат премахнати никакво количе​ство лекарства не е в състояние да излекува болестното състоя​ние. Дори и когато се смята за излекувана временно с лекарстве​ни препарати, язвата отново може да се появи.

   Единственият най-значим и важен път за лечение на всякак​ви болести минава през нашия всекидневен начин на живот. Следователно, когато вече причината е премахната и стомашна​та язва – излекувана, с оглед да не позволим тя да се появи от​ново, е от особено значение да следваме стриктно и редовно ди​етичните навици.

Ензимите от първоизточника не се произвеждат автома​тично. Когато внимавате и ядете подходящи и чисти храни и водите здравословен живот, не пилеете ензими, тогава и сами​ят живот произвежда енергията, от която се нуждае организмът ви. След като вече знаете как да ограничите ненужното пиле​ене на вашите скъпоценни първоизточни ензими, държите ключа към тайната за излекуване на болестите и за дълъг и здрав живот.

ОБЩОПРИЕТОТО ЗА РАЗУМНО ХРАНЕНЕ МОЖЕ ДА БЪДЕ МНОГО ОПАСНО ЗА ОРГАНИЗМА ВИ
Ако разгледаме отново какво според нас е здравословен и разу​мен подход по отношение на храната и храносмилането, ще отк​рием, че много неща, които обикновено смятаме за добри за тя​лото, в действителност работят срещу естествените телесни ме​ханизми.

Да вземем например ястията, смятани за добри за болните хора. В Съединените щати пилешката супа е най-предпочитана​та храна за болните. Меки храни, като бял хляб или пудинг, се смятат добри за пациентите с язва. Ако сте приет в болница в Япония, независимо от вашето състояние, незабавно ще започ​нат да ви хранят с оризова каша. Болничните специалисти смя​тат, че се отнасят с подходящото внимание към пациентите си, особено към тези, преминали през хирургична намеса, когато им казват: „Нека започнем захранване с малко оризова каша, за да не натоварваме изведнъж стомаха и червата ви”. Но това всъщност е голяма грешка.

Още от началото давам на пациентите си обикновена храна, дори когато са претърпели стомашна операция. Ако знаете как работят ензимите, тогава незабавно ще разберете защо прясно приготвената, неконсервирана храна е по-добра от кашата. То​ва е така, защото необработената храна трябва да се сдъвче добре. Дъвченето стимулира отделянето на слюнка. Храносмилатените ензими, намиращи се в слюнката, подобряват общо храносмилането и усвояването на хранителните вещества, за​щото разграждането на храната се извършва постепенно и плавно. Кашата, от своя страна, е много мека храна, за да се за​почва с нея, тя се поглъща без дъвчене. Кашата не се смила доб​ре, защото в нея не са примесени достатъчно ензими, докато нормалната храна, сдъвкана хубаво, се смила много по-добре. Дори съм нареждал да поднасят за обяд на пациентите суши още на третия ден, след като са претърпели стомашна операция. Тогава обаче настойчиво ги съветвам „да предъвкват всяка хап​ка 70 пъти". Доброто дъвчене е от голямо значение и особено за болните хора. За да върви леко храносмилането и усвояване​то на хранителните вещества, съветвам хората, дори и тези без никакви стомашно-чревни проблеми, съзнателно да предъвкват 30-50 пъти всяка хапка при хранене.

Друга грешка, често срещана в храната на болниците, е млякото. Основните хранителни съставки в млякото са белтъчи​ни, мазнини, глюкоза, калций и витамини. Млякото е много по​пулярно, защото съдържа много калций и се смята, че предот​вратява остеопорозата.

Истината обаче е, че не съществува друга храна, която е толкова трудносмилаема, колкото млякото. Тъй като млякото е лека, течна субстанция, има хора, които го пият като вода, кога​то са жадни, а това е голяма грешка. Казеинът, съставляващ близо 80% от белтъчините в млякото, незабавно се съсирва в стомаха и това затруднява много процеса на смилането. Освен това млякото в магазините е хомогенизирано. Хомогенизация означава равномерно разпределение на мастните топчици в млякото чрез центрофугирането му. Причината, поради която този процес е вреден, се крие във факта, че когато млякото се центрофугира, то се смесва с въздуха, който превръща мастния компонент в млякото в оксидирана мастна субстанция в напред​нал стадий на окисляване. С други думи хомогенизираното мля​ко произвежда свободни радикали, които оказват много вредно влияние върху тялото.

Млякото с окислените масти бива пастьоризирано след това при температура над 100 градуса. Ензимите са чувствителни към топлината и започват да се разрушават при температура от 93.3 градуса. С други думи, млякото в магазините не само че не съдър​жа достатъчно скъпоценните ензими, но и мастите в него са окис​лени и качеството на белтъчините е променено поради високата температура. В този смисъл млякото е най-лошият вид храна.

 Впрочем, чувал съм, че ако храните с мляко от магазин ед​но теле, вместо с мляко от кравата – майка, телето ще умре за четири-пет дни. Животът не може да бъде поддържан от храни, в които липсват ензими.

  МЛЯКОТО ПРЕДИЗВИКВА ВЪЗПАЛЕНИЯ

  Първият път, когато научих колко вредно за тялото е млякото, беше преди повече от 35 години, когато собствените ми деца развиха атопичен дерматит (тежки кожни възпаления) на шест-седем месечна възраст.

Майка им следваше указанията на педиатрите, но независи​мо от това колко лекарства се даваха на децата, дерматитът им съвсем не се подобряваше. След това, на около три-четиригодишна възраст, синът ми започна да страда от силна диария. Накрая в изпражненията му се появи кръв. При изследването с ендоскоп открих, че при него се наблюдава ранен стадий на яз​вен колит – тежко възпаление с разязвявания по вътрешността на дебелото черво.

Като знаех, че улцеративният колит е тясно свързан с хра​ненето на човек, аз се съсредоточих върху въпроса какви храни приемат децата ми. Оказа се, че атопичният дерматит е за​почнал да се развива точно когато съпругата ми е престанала да кърми и е започнала да им дава мляко според лекарските нас​тавления. От този момент прекъснахме млякото и всичките ви​дове млечни продукти от диетата на децата. Не след много вре​ме кървавите изпражнения и диарията, дори и атопичният дер​матит напълно изчезнаха.

С поуката от този опит започнах да изготвям списък колко мляко и млечни продукти са консумирали пациенти ми във все​кидневието си. Според клиничните ми данни има голяма веро​ятност да се развие предразположение към алергии от консуми​рането на мляко и млечни произведения. Това съответства на най-новите изследвания върху алергиите, според които, когато бременни жени редовно пият мляко, децата им са по-склонни да развиват атопичен дерматит.

 През изминалите 30 години в Япония броят на пациентите с атопичен дерматит и копривна треска нараства с впечатлява​ща бързина. Този брой понастоящем достига приблизително един болен на всеки пет души. Има много теории за причините за рязкото увеличение на случаите на алергии, но според мен причина номер едно е въвеждането на млякото в училищната храна в началото на 60-те години на XX век.

Млякото, което съдържа много оксидирани мастни субстан​ции, уврежда интестиналната среда, като увеличава броя на ло​шите бактерии и разрушава равновесието на чревната бактери​ална флора. В резултат на това в червата се образуват токсини, като свободни радикали, водородни сулфиди и амоняк. Все още са в ход изследвания за процесите, предизвиквани от тези ток​сини и за това, какви болести те могат да предизвикват, но ре​дица изследователски доклади вече съобщават, че млякото не само причинява различни алергии, но също така е свързано и с диабета при децата.
   ЗАЩО ПИЕНЕТО НА МНОГО МЛЯКО ПРИЧИНЯВА ОСТЕОПОРО3А?

  Най-голямата всеобща заблуда за млякото е, че то предотвратя​ва остеопорозата. Тъй като калцият в тялото ни намалява с въз​растта, казва ни се да пием много мляко, за да се предпазим от остеопороза. Но това е голяма грешка. Всъщност пиенето на твърде много мляко причинява остеопороза.

Широко разпространено е мнението, че калцият в млякото се усвоява по-добре, отколкото от другите храни, като напри​мер дребната риба, което не е напълно вярно.

Концентрацията на калция в кръвта нормално е в рамките на 9-10 мг. Когато пиете мляко обаче, концентрацията на кал​ций в кръвта ви внезапно се повишава. Макар и на пръв поглед да изглежда, че се абсорбира повече калций, повишаването на нивото на калция в кръвта има и обратна страна. Когато коли​чеството калций в кръвта внезапно нарасне, тялото се опитва да върне това прекалено високо равнище до нормалното, като от​деля калция чрез урината от бъбреците. С други думи, ако пие​те мляко с цел да повишите калция в кръвта си, това води – как​ва ирония – до намаляване на общото ниво на калция в тялото ви. Във всичките четири страни, където се консумират най-мно​го млечни продукти – Америка, Швеция, Дания и Финландия -и всекидневно се пие прясно мляко, се наблюдават много слу​чаи на счупвания на бедрената кост и на остеопороза.

Противно на това малките риби и водораслите, които япон​ците ядат от векове и за които първоначално се смяташе, че са бедни на калций, съдържат калций, който не се абсорбира бър​зо и така не се повишава рязко равнището на калциевата конце​нтрация в кръвта. Нещо повече – в Япония почти не е имало случаи на остеопороза, преди японците да започнат да пият мляко. Дори и сега не може да чуете често за случаи на остео​пороза при хората, които не консумират редовно прясно мляко. Тялото може да усвоява необходимия калций и минералите чрез смилането на малки скариди, риби и водорасли.

  ЗАЩО ПОСТАВЯМ ПОД ВЪПРОС  МИТА ЗА КИСЕЛОТО МЛЯКО?
Напоследък в Япония стават много популярни различни видове кисели млека, като „йогурт от района на Каспийско море” и „йогурт с алое” защото широко се рекламират предимствата, които те имат за човешкото здраве. Лично аз смятам, че тези твърдения са погрешни и че рекламата на тези видове кисели млека е невярна.

  Често чувам от хора, които консумират кисело мляко, че състоянието на стомаха и червата им се е подобрило, че нямат вече запек и обиколката на талията им е понамаляла. И всички те смятат, че това се дължи на лактобацилите в киселото мляко.

Въпросът за благотворното въздействие на лактобацилите обаче поначало е спорен. За първи път лактобацилите са откри​ти в човешките черва. Тези микроорганизми са наречени „интестинални резидентни бактерии”, т.е. бактерии, живеещи в червата. Човешкото тяло има защитна система срещу външни​те бактерии и вируси, така че дори бактериите, които са добри за вашето тяло, каквито са лактобацилите, ще бъдат атакувани и унищожени от естествените защитни сили на организма, тъй като не са чревни бактерии.

Първата защитна линия е стомашната киселина. Когато лактобацилите от киселото мляко навлизат в стомаха, повечето от тях биват унищожавани от стомашната киселина. Поради та​зи причина напоследък са извършени подобрения, които се рек​ламират от търговците като „лактобацили, които достигат до червата ви”.

Дори и ако бактериите стигнат до тънките черва, дали е въз​можно все пак да заработят ръка за ръка с бактериите, които битуват там?

Причината, поради която задавам този въпрос и оспорвам горното твърдение за полезността на киселото мляко, е, че чревните характеристики на хора, консумиращи всекидневно този млечен продукт, никога не са добри. Силно подозирам, че дори ако лактобацилите от киселото мляко достигнат живи до тънките ви черва, те не биха могли да ги накарат да работят по-добре: вместо това те допълнително разрушават съществуваща​та чревна флора.

Тогава защо толкова много хора вярват, че киселото мляко подобрява здравето им? На много от тях им се струва, че кисе​лото мляко „лекува” запека. Това „лечение” всъщност е вид ле​ка диария. Ето по какъв начин вероятно се получава това: хора​та в зряла възраст страдат от недостиг на ензима, които разг​ражда лактозата. Лактозата е вид захар, намираща се в млечни​те продукти, но в същото време с напредване на възрастта ен​зимът лактаза, който разгражда лактозата, намалява в тялото ни. Това е естествено, защото в известен смисъл млякото е не​що, което пият децата, а не възрастните. С други думи, лактазата е ензим, който не е необходим на възрастните хора.

Киселото мляко съдържа много лактоза. Така че когато ядете кисело мляко, то не може напълно да бъде смляно и разг​радено поради недостиг на ензима лактаза, което, на свой ред, допринася за смущения в храносмилането. Накратко, мнозина развиват умерена диария, когато ядат кисело мляко. Ето защо млечната диария, която всъщност представлява изхвърляне на задържаните, втвърдени изпражнения, натрупани преди това в дебелото черво, погрешно се окачествява като лечение на за​пека.

Ако ядете всеки ден кисело мляко, състоянието на червата ви ще се влоши. Мога да твърдя това на основата на моите кли​нични наблюдения. Ако консумирате всекидневно кисело мля​ко, мирисът на вашите изпражнения и газове ще става все по-остър. Това е сигнал, че чревната ви среда се влошава. Причи​ната за тази силна миризма са токсините, образуващи се в дебе​лото черво. Така че, дори и да говорят хората за здравословни​те ефекти на киселото мляко въобще (а компаниите,  произвеж​дащи този млечен продукт са повече от доволни, когато се хва​ли техният продукт), в действителност в киселото мляко има много неща, които не са добри за тялото ви.

Както подчертах в началото, навлизаме в период, когато трябва да гледаме по-внимателно и сериозно на здравето си. Вместо да приемаме на вяра информацията, която ни се предос​тавя, необходимо е да се уверим в истината, като изпробваме тази информация върху собственото си тяло.

 Когато казвам, че трябва да изпробваме върху собственото си тяло, нямам предвид просто, че трябва да се яде или опитва нещо различно. Хората, които смятат, че киселото мляко пре​махва запека, понеже предизвиква диария, не разглеждат карти​ната като цяло. Да изпробвате със собственото си тяло означа​ва първо да приемате добрите съвети, след това да ги практику​вате и накрая периодично да се преглеждате при доверен гастро-ентеролог. Това ще ви позволи да потвърдите или отхвърли​те резултатите от съветите на други хора. Ако планирате да практикувате Ензимния фактор – диета и начин на живот, бих ви посъветвал да си направите едно ендоскопско изследване преди началото и да го повторите след два или три месеца. Несъмнено ще откриете съществени подобрения на собствени​те си стомашно-чревни характеристики.

За да живеете дълъг и здрав живот, не се водете от гласове​те, които идват отвън, а по-скоро наклонете глава и се вслушай​те в гласа на собственото си тяло.

Глава 2

        Ензимният фактор – диетата

„Вие сте това, което ядете”, гласи старата поговорка. Болести​те, животът и здравето са резултат от това, което ядете всеки ден.

През 1996 г., под влияние на доклада „Макгъвърн”, публи​куван в Съединените щати, Министерството на здравето, труда и социалните грижи в Япония реши да промени определението на тези заболявания, които дотогава се наричаха „възрастови болести” – рак, сърдечни заболявания, чернодробни болести, диабети, мозъчносъдови нарушения, високо кръвно налягане и хиперлипидемия (висок холестерол); новата дефиниция стана „болести, свързани с начина на живот” На обществото стана ясно след преразглеждане на връзката между храненето и здра​вето, че въпросните заболявания се коренят в начина на воде​ния от нас живот, а не във възрастта.

 В съвременната западна медицина обаче пациентите рядко биват разпитвани за техните хранителни навици. Убеден съм, че причината такива болести, като язвения колит, болестта на Крон, болестите на съединителните тъкани и левкемията, да бъ​дат класифицирани като „нелечими заболявания с неизвестна причина” се крие в недостатъчно богатата информация за все​кидневната хранителна диета на хората. Ако бъдат извършени повече изследвания за връзката между хранителните навици и заболяванията, ще имаме възможност да превърнем „неизвест​ните причини” в „известни”.

Хора, които определено развиват болести, свързани с начи​на на живот, в даден момент от живота си са пушили, употребя​вали са всекидневно алкохол, яли са много месо, а рядко плодо​ве и зеленчуци, консумирали са мляко и млечни продукти – ки​село мляко, масло, сирене, и то още от ранна възраст. Типът бо​лест, която развиват, зависи от генетичното им предразположе​ние и от околната среда. Например хората, които генетично са със слаби артериални съдове, ще развият високо кръвно наля​гане, атеросклероза или сърдечни болести, а хората със слаби бъбреци може да развият диабети. При жените фиброидите, кистите на яйчниците и болестите на млечната жлеза може да се усложнят до рак, докато при мъжете една увеличена простата (простатна хипертрофия) може да се превърне в рак на проста​тата, а също така те може да развият и рак на белия дроб, поли​пи на дебелото черво и артрит. Въпреки че типът заболяване за​виси от генетичните фактори и околната среда, няма съмнение, че тези хора са водили такъв начин на живот, който предразпо​лага към определен вид заболявания.

Приблизително две години след като започнах да изследвам състоянието на стомаха и червата с ендоскоп, поставих начало​то на поредица от анкети, които провеждах с пациентите относ​но историята на техния начин на хранене. Когато на някой се прави физикален преглед или се дава медицинска консултация в болница, той може да бъде разпитан за начина му на хранене. В повечето случаи обаче тези прегледи се съсредоточават само върху състоянието на пациента в момента, което е едно безс​мислено упражнение. За да се разбере защо някой е заболял, е необходимо да се разучи цялата история на начина му на хране​не – с други думи, какво яде, кога и колко често се храни. Раз​бира се, не всички пациенти могат да си спомнят всичко с под​робности, но аз продължавам да ги разпитвам търпеливо и обикновено научавам всевъзможни интересни неща. Например здравните резултати на хората, които пият прясно мляко, дори и по една чаша всеки ден, ще се различават в зависимост от това, дали са започнали скоро след като са се родили или са свикна​ли да консумират този продукт вече като възрастни.

Когато разглеждах историята на начина на хранене на бол​ни от рак пациенти, откривах, че обикновено тяхната диета се състои главно от животински белтъчини и млечни продукти, ка​то месо, яйца и мляко. По-късно научих, че има пряка зависи​мост между това, кога една личност развива дадена болест и времето и честотата, с която същата личност е консумирала го​респоменатите продукти; с други думи, колкото в по-ранна въз​раст и колкото по-често едно лице е консумирало животински продукти (особено месо и млечни произведения), толкова по-бързо той или тя развиват определени болести. Има различни видове рак – рак на гърдата, на дебелото черво, на простатата, на белия дроб – но, независимо от вида му, се запазва връзката с консумирането на храни с животински произход.

И независимо от това какъв вид рак е развил определен чо​век, състоянието на червата при всички ракови пациенти без изключение е проблематично. Винаги настойчиво съветвам хо​рата с някакъв вид рак да си направят изследване на дебелото черво (колоноскопия), защото съществува голяма възможност да имат полипи или рак там.

При хората с ракови заболявания, които съм изследвал, ре​зултатите са съвпадали с очакванията ми. При жените с рак на гърдата и мъжете с рак на простатата има голяма вероятност за откриване на ненормални образувания в дебелото черво. След като все повече американски лекари започнаха да препоръчват на пациентите с рак на гърдата, на простатата или друг вид зло​качествен тумор да си правят колоноскопски изследвания, тази практика получи широко разпространение в Америка (ако ня​кой, който чете тази книга в момента, има или е имал рак, нас​тойчиво го съветвам, колкото е възможно по-бързо да си напра​ви колоноскопия).

Не казвам, че вие незабавно ще развиете болест, ако ядете определени видове храна. Но ефектът от хранителните ви нави​ци несъмнено ще се отразява все повече и повече на вашето тя​ло. Вие не може да се успокоявате, защото досега не са се про​явили никакви симптоми. Несъмнено, субективното усещане е важно, но ако имате лоши хранителни навици ден след ден, го​дина след година, голяма е вероятността да се превърнете в на​истина болен човек.

И в настоящия момент имате избор на различни видове хра​на. Ако искате да живеете дълъг и здрав живот, трябва да раз​берете, че не може да избирате да ядете нещо, просто защото е вкусно. След като знаете това, какви трябва да са критериите за избор на храната, която ще консумирате всеки ден?

   ЯЖТЕ ХРАНИ, ИЗОБИЛСТВАЩИ НА ЕНЗИМИ

 Още от детството си имах дарбата бързо да се сприятелявам с всяко куче. Това не е трудно. Единственото, което трябва да направите, е да наплюнчите дланта си и да дадете на кучето да я оближе. По този начин незабавно се сприятелявате с него.

Отгледал съм много кучета още от малък и знам, че те оби​чат да близнат човек по устата. Като се замислих по този въп​рос, осъзнах, че може би те харесват слюнката. Изпробвах тео​рията си, всички срещнати кучета започваха да размахват при​ятелски опашка. Бях още ученик, когато започнах да прилагам този метод за сприятеляване с кучетата на съседите. Разбира се, по онова време не разбирах защо кучетата обичат толкова мно​го слюнката. Загадката беше решена, когато станах лекар и за​почнах да се занимавам с ензимите.

„Открих! Кучетата искат ензимите в слюнката!”

 От тогава започнах да осъзнавам, че всички животни тър​сят ензими.

  Когато месоядните животни, като например лъвовете, зало​вят плячката си, първо започват да ядат вътрешните органи, био​логичните съкровищници на ензими. Ескимосите, които живеят в изключително студени области и не могат да отглеждат никак​ви растения, винаги изяждат първо вътрешните органи на уло​вените от тях тюлени. Зайците ядат собствените си пресни изп​ражнения, за да усвоят несмляната храна и ензимите.

Напоследък болестите по домашните любимци внезапно се увеличиха, но може би ще успеете да предугадите на какво се дължи това. Причината е в храната на домашните любимци. За нея се твърди, че осигурява балансирано хранене, но това твър​дение се основава на съвременни теории в тази област, които за съжаление постоянно пренебрегват ензимите. Дори ако храна​та съдържа достатъчно калории и хранителни вещества, като витамини, минерали, белтъчини и мазнини, ако в нея няма ензи​ми, живите същества не могат да поддържат здравето си. Тези скъпоценни ензими са чувствителни към топлината и се разпа​дат при температури между 45 и 110 градуса. Въпреки това хра​ната за домашните любимци винаги силно се загрява по време на производствения процес, независимо дали ще бъде в консе​рвни кутии или в сухо състояние. С други думи, ензимите се за​губват още при производствените процеси.

Дивите животни не се хранят с топлинно преработена хра​на. Вярвам, че в близко бъдеще ще стане очевидно, че много от болестите на домашните любимци са свързани с храненето и начина им на живот.

Проблемът с животинската храна е същият, както пробле​мът с човешката храна.

 „Не консумирайте много калории и се старайте да ядете добре балансирани хранителни ястия” – това е мантрата на съв​ременните специалисти-диетолози.

  Обикновено се препоръчва мъжете да консумират около 2000, а жените – около 1600 калории дневно, като тези калории са разпределени в четири хранителни фупи. Първата група се състои от млечна продукти и яйца – храни, съдържащи високока​чествен протеин, мазнини, калций, витамини А и В2 – така наре​чените „пълноценни” хранителни продукти. Втората група се състои от храни, които изграждат мускулите и кръвта – като ме​со, риба и бобови растения, съдържащи също висококачествен протеин, мазнини, витамини В1 и В2 и калций. Третата група са зеленчуците и плодовете – храни, които съдържат витамини, ми​нерали и влакнини и поддържат общото телесно здраве. Накрая, четвъртата група се състои от зърна, захари, олио и мазнини -храни, служещи за поддържане на телесната температура и енер​гия. Тези храни съдържат въглехидрати, мазнини и протеини.

Както виждате, никъде не се споменава думата „ензим”.

Истина е, че не е лесно да се установи броят на ензимите в храната. Тъй както има разлика между броя на ензимите в тела​та на различните индивиди, така и броят на ензимите варира в различните видове храни и дори в различните части на една и съща храна. Например броят на ензимите в две ябълки от един и същ сорт ще зависи от мястото, където е зряла ябълката, и от времето, което е минало от откъсването й от дървото.

 В начина на живот, който препоръчвам, разглеждам храни​те, съдържащи много ензими, за добра храна” и храните с мал​ко ензими – за „лоша храна”. По тази причина най-добрите хра​ни са отглеждани на плодородна земя, богата на минерали, коя​то не е обработвана със селскостопански химикали или изкуст​вени торове; тези храни трябва да се консумират възможно най-скоро след прибране на реколтата.

Колкото по-свежи са зеленчуците, плодовете, месата и ри​бите, толкова повече ензими има в тях. Прясната храна обикно​вено е вкусна, защото е пълна с ензими. Човешките същества обаче се различаваме от животните по това, че консумираме сготвена храна. Ние варим, печем на фурна, въртим на шиш, приготвяме на скара и пържим храната. Тъй като ензимите са чувствителни към топлината, колкото повече готвите нещо, тол​кова повече ценни ензими се губят. Но в същото време много от нас не могат да ядат храните в суров вид.

 Следователно много важно е да се знае, как да се избира правилната храна, как да се приготвя и как да се яде тя. Проче​тете по-нататък и всички подробности ще ви станат ясни.

КРЪВТА ВИ ЩЕ СЕ ОКИСЛИ, АКО ПРОДЪЛЖАВАТЕ ДА ЯДЕТЕ ОКИСЛЕНИ ХРАНИ

 Пресните храни се смятат за добри за тялото, защото освен че съдържат много ензими, не са окислени.

Окисляването става, когато материята се свързва с кисло​рода и „ръждясва”. Ще се учудите как така храни, които не са метал, могат да ръждясват, но ние всеки ден сме свидетели как храната „ръждясва”.

Например когато пържим нещо, олиото обикновено губи цвета си и потъмнява до черно. Ябълките и картофите също та​ка променят цвета си и покафеняват, малко след като са обеле​ни. Всичко това се дължи на окисляването, на влиянието на кис​лорода във въздуха. Когато тези оксидирани храни навлизат в тялото, се образуват свободните радикали.

Благодарение на последните дискусии по този въпрос по те​левизионни предавания и в списанията, вероятно вече знаете, че свободните радикали разрушават ДНК в клетките, като при​чиняват рак и много други здравни проблеми. Безброй много програми са съсредоточени върху това, как да се борим със свободните радикали. Твърди се, че червените вина са добри за организма, защото съдържат антиоксидантния агент полифенол. Изофлавинът, намиращ се в някои видове соеви продукти, също привлича вниманието, защото също съдържа антиокси​данти. Причината, поради която свободните радикали будят толкова страх, се дължи на тяхната силна окислителна способ​ност (способността да предизвикват „ръждясване”), многократ​но по-голяма от тази на обикновения кислород.

Окислените храни не са единствените, които произвеждат свободни радикали. Алкохолът, тютюнът и различни други фак​тори също ги произвеждат. Да започнем оттам, че дори и при ес​тествения процес на дишането се произвеждат свободни радика​ли. Когато хората вдишват кислород, изгарят глюкоза и мазнини в клетките, които произвеждат енергия; два процента от кисло​рода, постъпил в тялото ни, съдържа свободни радикали.

 Свободните радикали често пъти се характеризират като „лоши момчета”, но всъщност те имат една съществена функ​ция – могат да убиват вирусите, бактериите, плесените и да по​тискат инфекциите. Когато обаче броят на свободните радика​ли надхвърли определено равнище, клетъчните мембрани и ДНК на нормалните клетки започват да се разрушават.

Когато свободните радикали в тялото ни се увеличат твър​де много, ние разполагаме със средства да ги неутрализираме -антиоксидантните ензими. Типът ензими, изпълняващи тази функция, се нарича СОД (супероксидна дисмутаза).

Когато прехвърлите четиридесетте години обаче, количест​вото СОД в тялото ви внезапно намалява. Има теории, че мно​го болести, свързани с начина на живот, се проявяват в перио​да на навършване на 40 години именно поради намаляването на този ензим.

 Когато ензимите СОД започнат да намаляват с възрастта, първоизточните ензими поемат битката със свободните радика​ли. Ако са в достатъчно голямо количество, те се насочват към свободните радикали поради нарасналата необходимост от то​ва. Но ако първоизточните ензими са недостатъчно, те не са в състояние да предотвратят увредите, които свободните радика​ли причиняват.

 Ако продължавате да се храните с оксидирани храни, ще създадете много свободни радикали в тялото си. Нещо повече, окислените храни съдържат много малко или почти никакви ен​зими, така че тялото се затруднява да произвежда първоизточ​ни ензими, което води до порочен кръг от неутрализирани свободни радикали, които причиняват заболяване.

Обратно, ако ядете прясна, богата на ензими храна, освен че ограничавате количеството произведени свободни радикали, вие също така ограничавате изразходването на първоизточните ензими в тялото си. Това води до положителен цикъл, който постоянно увеличава жизнената ви енергия.
 ЗА ТЯЛОТО НЯМА ПО-ЛОША МАЗНИНА ОТ МАРГАРИНА

 Най-лесно окисляващата се храна са различните видове олио. В естествена среда видовете олио се намират в зърната/семена​та на различни растения. Тъй като и оризът е „зърно”, то в ка​фявия ориз има големи количества растително олио. Това, кое​то обикновено наричаме „олио”, е извлечено от зърната на раз​личните растения. Има много различни видове олио за готвене, като например маслинено, сусамено, царевично, рапично, от гроздови семки, от семената на памука, но какъвто и да е про​изходът му, олиото винаги се извлича по изкуствен път.

В миналото олиото е било извличано по примитивен начин чрез пресоване с различни видове машини, но сега едва шепа производители използват този така наречен компресионен про​цес. Защо? Защото не само че този процес е бавен и трудоемък, но също така при него се губи много от ценната течна мазнина. Освен това, когато не се използва топлина при процеса на из​вличане, качеството на олиото се променя по-бързо, отколкото при производството с други методи.

В наши дни повечето видове олио, продавани обикновено на пазара, се добиват по метода на химическото извличане с хи​мическия разтворител хексан, който се прибавя към суровия материал, а впоследствие получената каша се нагрява. След то​ва олиото се извлича чрез изпаряване само на химикала разтворител, като за целта се използват високо налягане и висока тем​пература. При този метод има по-малка загуба на растително масло и тъй като то вече е загрявано силно, качеството му се влошава по-трудно. Но олиото, получено по този начин, се превръща в една трансмастна киселина или трансмазнина – много разрушителен елемент за тялото.

Трансмастните киселини не съществуват в природата и има данни, че силно повишават нивото на лошия холестерол в тяло​то, като намаляват същевременно добрия холестерол. Покрай другите здравни проблеми, те също причиняват рак, високо кръвно налягане и сърдечни заболявания. В западните страни съществува стандарт за максималния брой трансмастни кисели​ни, които може да се съдържат в храните, и всичко над тази гра​ница е забранено за продажба на пазара. В края на 2006 г. Здравното управление на Ню Йорк гласува да се забранят трансмазнините във всички градски ресторанти, считано от юли 2008 г.

Храната, съдържаща най-много трансмастни киселини, е маргаринът. Много хора смятат, че мазнините с растителен про​изход, какъвто е маргаринът, не съдържат холестерол и са по-добри за тялото, отколкото животинските мазнини и маслото. Това е огромно заблуждение. Истината е, че не съществува друг вид мазнина, която да е по-лоша за тялото ви от маргарина. Ко​гато съветвам пациентите си за тяхната диета, отивам дотам, че им казвам: „Ако в къщата си имате маргарин, незабавно го изхвърлете”.

Растителните мазнини са течни при стайна температура, за​щото съдържат много ненаситени мастни киселини. От друга страна, животинските мазнини са твърди при стайна температу​ра, защото съдържат много наситени мастни киселини. Марга​ринът, въпреки че се произвежда от растителни масла, е твърд при стайна температура – също както и животинските мазнини.

 Този продукт е в такъв вид, защото е хидрогениран и по изкуствен път е превърнат от ненаситена в наситена мастна киселина. При производството на маргарин се започва с рас​тителни масла, приготвени по пътя на химическа екстракция и поради това съдържащи трансмасти. После се добавя водород, който нарочно превръща ненаситените мастни киселини в на​ситени. По този начин в маргарина имате най-лошото от два​та свята – трансмасти, химически извлечени от растителните масла, и наситени масти, които обикновено се намират в жи​вотинските мазнини. Няма по-лоша за тялото ви мазнина от маргарина.

Твърдата мазнина, използвана за тестени сладкиши и пър​жене, съдържа същото количество трансмастни киселини както маргаринът. Знам, че тази мазнина в наши дни рядко се използ​ва в домашното готвене, но много от нея се използва за пригот​вянето на готови сладки и закуски, както и за пържени картофки. Трансмастните киселини са причината, поради която такива сладки и бързи закуски също са много вредни за тялото ви.

 АКО СЛУЧАЙНО ТРЯБВА ДА ЯДЕТЕ ПЪРЖЕНИ ХРАНИ...

Доколко пържените храни са вредни за вас, зависи от това, откъде са вашите предци и колко дълго вашите роднини са из​ползвали олиото, за да приготвят храната си. Хората, които жи​веят в средиземноморски страни, като Гърция и Италия, отглеж​дат маслини и употребяват зехтин от столетия, може би повече от 6000 години. От друга страна, японците ядат пържени храни едва отпреди 150-200 години.

Тази разлика в културата на храненето може да е залегнала в нашите гени и да определя, доколко и дали храносмилателна​та ни система е способна да усвоява олиото. Олиото се разграж​да в панкреаса, но от моите клинични данни става ясно, че панк​реасът при японците е по-слаб от панкреаса на жителите на страни с дълга история за консумиране на пържени храни.

 Съществуват много причини японците да се оплакват от болка в епигастралната област (горната част на стомаха), но ко​гато се извършва ендоскопско изследване, не се откриват гаст​рит, стомашни язви или язви на дванадесетопръстника. Когато на тези хора се направят и кръвни изследвания, повечето резул​тати показват ненормално повишено ниво на амилаза в панкре​аса им. Когато ги разпитвам за това с какво се хранят, често пъ​ти откривам, че обичат да ядат пържени храни. Същевременно много западняци, които консумират същите или по-големи ко​личества пържени храни, нямат проблеми с панкреаса.

 Ако ядете пържени храни два или три пъти седмично и из​питвате болка в горната част на стомаха, възможно е да разви​вате панкреатит и ви препоръчвам, колкото е възможно по-ско​ро да си направите изследване на панкреаса.

Като вярват, че растителното олио е по-безопасно, хората го използват вместо животинските мазнини. Но всички трябва да бъдат извънредно внимателни с количеството пържени хра​ни, които консумират. Както споменах и по-рано, честата упот​реба на растителни масла, извлечени по изкуствен път, е вред​на за тялото. Ако мислите, че е невъзможно да спрете да ядете пържено, то поне намалете броя на пържените храни, които консумирате в рамките на една седмица или на един месец. Крайната цел е да ядете пържено само веднъж месечно.

Лично аз ям много рядко пържени храни, но когато това се случи махам панировката и се старая по възможност да не изяждам пропитата с олио част. Ако вие все пак не може да ус​тоите да не ядете външната мазна част, то поне я сдъвквайте много старателно. Доброто дъвчене и смесването на мазната храна със слюнката помага да се неутрализират до известна степен трансмастните киселини. Въпреки това пържените хра​ни по принцип изчерпват ензимите във вашето тяло.

Нещо повече, пържените в олио храни се окисляват извън​редно бързо. Тъй като растителните масла по принцип не са доб​ри за тялото ви, никога не би трябвало да ядете престояла пър​жена храна, каквато се намира в заведенията за бързо хранене.
  КАКЪВ Е НАЙ-ДОБРИЯТ НАЧИН ДА ПРИЕМАМЕ ЕСЕНЦИАЛНИ МАСТНИ КИСЕЛИНИ?

Главният компонент на растителните мазнини – мастните кисе​лини, общо взето, се класифицират в два основни дяла – ненаситени и наситени мастни киселини. Ненаситените мастни кисе​лини са така наречените добри мастни киселини и са необходи​ма хранителна съставка за поддържане на сърцето, кръвоносни​те съдове, мозъка и кожата. Между ненаситените мастни кисе​лини има такива, които не могат да бъдат произведени в човешкото тяло, и следователно трябва да се приемат с храната. Те се наричат есенциални, жизненонеобходими мастни киселини. Тяхната група включва линолова, линоленова и арахидонова киселина.

   Преди няколко години в Америка бе разпространено твър​дението, че човек трябва да приема всеки ден по една чаена лъ​жичка зехтин, за да си набави есенциални мастни киселини. Навремето това беше широко разпространена практика, защото зехтинът се смяташе за много полезен за организма. В послед​валите научни доклади обаче се твърдеше, че всекидневното консумиране на зехтин крие потенциална заплаха от рак на яйч​ниците. След публикуването на тези доклади консумацията на въпросната лъжичка зехтин бързо намаля.

Фактът е, че ненаситените мастни киселини имат свойство​то да улесняват окисляването на зехтина. Дори и ако зехтинът е получен по класическия метод на пресоване, все пак не мога да препоръчам да се употребява растително олио, извлечено по из​куствен път.

От ненаситените мастни киселини най-здравословни са те​зи, които се съдържат в рибата.

Има много добри и качествени мастни киселини като DНА (докозахексаеновата киселина) и ЕРА (ейкозапентаеновата ки​селина). Тези киселини се намират в т.нар. „сини риби”, като сардините и скумриите. Те може да бъдат открити и в мастните части на очите на рибата тон; смята се, че DНА и ЕРА подобря​ват функциите на мозъка.

Ако ядете храните в естествения им вид, няма нужда да прибавяте олио, тъй като може да си набавите необходимите ненаситени мастни киселини от мазнините, които самите те съдържат. Няма значение колко и какво растително олио упот​ребявате: щом се изложи на въздух, то веднага започва да се окислява. Ето защо, ако е възможно, олиото не трябва да се из​ползва за готвене.

 В общи линии се твърди, че витамин А може да бъде усвоя​ван по-добре, ако храната е приготвена с олио. Поради това обикновено се препоръчва да се употребява олио, когато се гот​вят храни, съдържащи витамин А. Витамин А е мастноразтворим и може лесно да се разтваря в олиото.

Макар че наистина витамин А е мастноразтворим, с малко изобретателност той може да бъде успешно приет, без да се до​бавя извлечено по химически път растително масло, тъй като ви е нужно съвсем малко количество олио за абсорбиране на мастноразтворимите витамини. По този начин дори и да не използ​вате растителни масла в процеса на готвене, е достатъчно само да хапнете малко маслодайни зърна – например соеви или суса​мови, и организмът ви ще усвои успешно витамините.

С други думи може да получите достатъчно количество растително масло и мазнини, необходими за тялото ви, като ядете храни с мазнини в естествения им вид, без да добавяте изкуствено извлечено растително масло. Когато казвам в тех​ния „естествен вид” имам предвид да се употребяват храни, които са суровинният материал за различните видове олио, като различни зърна, бобови култури, ядки и растителни се​мена: просто ги яжте такива, каквито са. Няма друг по-безо​пасен и здравословен начин да си осигурявате растителни мазнини.
  МЛЯКОТО, ПРОДАВАНО В МАГАЗИНИТЕ, Е ОКИСЛЕНА МАЗНИНА

След растителното масло най-лесно окисляващият се вид храна, предлагана по лавиците на магазините, е млякото. Преди да бъ​де обработено, млякото съдържа много добри елементи. Напри​мер в него има много видове ензими, които разграждат лактоза​та; липаза, която разгражда мазнините; протеаза – ензим, който разгражда белтъчините. В естествено състояние млякото също така съдържа лактоферин, за който е известно, че има антиоксидантно, противовъзпалително, антивирусно и имунорегули-ращо действие.

Млякото, продавано в магазините, обаче загубва тези си добри качества по време на предварителната обработка. Прера​ботвателният процес е следният: първо, към вимето на кравата се прикачва доилен апарат, който изтегля млякото, което вре​менно се съхранява в резервоар. Събраното от фермите мляко се транспортира до още по-голяма цистерна в цех, където се центрофугира и хомогенизира. Всъщност се хомогенизират мастните капчици, които се съдържат се в суровото мляко.

Суровото мляко съдържа около 4% мазнини, но много от тях съществуват под формата на малки капки. Поради това, че мастните частици изплуват по-лесно, колкото са по-големи, ако суровото мляко се остави, мазнините ще образуват слой, който плува отгоре. Когато като дете пиех веднъж или два пъти сед​мично мляко от бутилка, си спомням, че винаги забелязвах под капачката този мазен слой. Тъй като млякото не беше хомогени​зирано, тези частици мазнина бяха изплували на повърхността по време на транспортирането.

Сега се използва машина, наречена хомогенизатор, която механично разбива мастните частици на малки капчици. Край​ният продукт от този процес е хомогенизираното мляко. Докато трае хомогенизацията обаче, мазнините в суровото мляко се свързват с кислорода от въздуха и се превръщат в хидрогенирана (окислена) мазнина. Хидрогенирана мазнина означава маз​нина, която е оксидирана твърде много, би могло да се нарича и „ръждясала”. Както всички окислени мазнини, и тази в хомоге​низираното мляко е вредна за тялото.

Но производственият процес на млякото не свършва с това. Преди да се насочи към пазара, хомогенизираното мляко се пастьоризира на висока температура с цел да се потисне раз​пространението на различни микроби и бактерии. Има четири основни начини за пастьоризация:

Устойчива нискотемпературна пастьоризация. Тя се извършва при температура от 62-65 градуса С за 30 ми​нути. Това обикновено се нарича нискотемпературен метод за пастьоризация.

Продължителна високотемпературна пастьоризация. Тя продължава 15 минути при температура над 75 градуса С.

Високотемпературен кратковременен метод – пастьори​зация над 72 градуса С за малко повече от 15 секунди. Това е най-разпространеният съвременен метод за пастьоризация в света.

Свръхвисока температурна пастьоризация за кратко време. Тя се извършва за 2 секунди при температура 120-130 градуса С (или за 1 секунда при 150 градуса С).

Най-разпространени в света са последните два от посоче​ните методи на пастьоризация. Ще повторя още веднъж: ензи​мите са чувствителни към топлината и започват да се разграж​дат при 48 градуса С; при 115 градуса С те напълно се разруша​ват. По този начин, независимо от времетраенето на процеса, когато температурата достигне 54,5 градуса С ензимите почти напълно са загубени.

Нещо повече – количеството оксидирана мазнина се увели​чава още повече при извънредно високи температури, а топли​ната променя качеството на млечните протеини. Точно както яйченият жълтък се разпада лесно след по-дълго варене, подоб​ни промени настъпват и с млечните протеини.

Ето защо хомогенизираното и пастьоризирано мляко, про​давано в супермаркетите из целия свят, не е добро за вас.
КРАВЕТО МЛЯКО Е ЗА ТЕЛЕТАТА ПРЕДИ ВСИЧКО

 Хранителните съставки в млякото са добри за отглеждането на телета. Но това, което е необходимо за растежа на едно теле, невинаги е необходимо за едно човешко същество. Нещо пове​че, в природата само новородените животни пият мляко. Нито едно животно не пие мляко, след като порасне (с изключение на хомо сапиенс). Така действа природата. Само човеците съзнателно употребяват млякото на друг животински вид, окисляват го и го пият. Това противоречи на законите на природата.

В Япония и Съединените щати децата биват насърчавани да пият мляко на училищните закуски, защото млякото е богато на хранителни съставки и се смята, че то е добро за подрастващи​те. Онези, който смятат обаче, че няма разлика между кравето и майчиното мляко, дълбоко се заблуждават.

Ако направите графично подреждане на различните храни​телни елементи в кравето мляко и в майчината кърма, те из​глеждат доста сходни. Елементи като белтъчини, мазнини, лак​тоза, желязо, калций, фосфор, натрий и витамини се намират и в двата вида мляко. Количествата и качествата на тези храни​телни съставки обаче са напълно различни.

Основният протеин в кравето мляко се нарича казеин. Вече подчертах, че този протеин много трудно се смила в човешката стомашно-чревна система. В допълнение на това кравето мляко съдържа също антиоксидантното вещество лактоферин, което подобрява функцията на имунната система. Количеството лак​тоферин обаче в майчината кърма е 0,15%, докато в кравето мляко е едва 0,01 %.

Очевидно новородените от двата различни вида се нуждаят от различно количество хранителни съставки в различно съот​ношение.

   А как е при възрастните?

   Лактоферинът предлага пример в това отношение. В краве​то мляко той се разгражда от стомашната киселина, така че до​ри и ако пиете сурово краве мляко, което не е топлинно обрабо​тено, лактоферинът ще бъде разграден в стомаха ви. Същото се отнася и до лактоферина в майчината кърма. Новороденото бе​бе може добре да усвоява лактоферина от майчиното мляко, за​щото стомахът му не е още напълно развит и тъй като отделя сравнително малко стомашна киселина, лактоферинът не се разгражда и преминава направо в червата на бебето. С други думи, и майчината кърма не е предназначена за консумация от възрастни хора.

Кравето мляко, дори и да е сурово, необработено, не е под​ходяща храна за хората.

Ние превръщаме това сурово мляко, което по принцип не е добро за нас, в още по-лоша храна, като го хомогенизираме и пастьоризираме при високи температури. И след тези процеси настояваме децата ни да го пият.

Друг проблем е, че хората от повечето етнически групи не притежават в организма си достатъчно количество от ензима лактаза за разграждане на лактозата. Повечето хора имат дос​татъчно количество от този ензим като деца, но с напредването на възрастта количеството му намалява. Когато тези хора пият мляко, те имат симптоми, като къркорене на червата или диа​рия, в резултат на неспособността на тялото им да смила лакто​зата. Хора, на които напълно липсва лактаза или имат съвсем малко от този ензим, се определят като лица с непоносимост към лактозата. Малко хора са с пълна непоносимост към лакто​зата, но около 90% от азиатците, 75% от латиноамериканците, американските индианци и афроамериканците, както и 60% от хората от Средиземноморието и 15% от жителите на северно-европейските страни показват недостиг на този ензим.

Лактозата е захар, която съществува само в млякото на бо​зайниците. Млякото е само за новородените. Дори и много въз​растни да страдат от дефицит на лактаза, когато са били ново​родени в техните тела е имало достатъчно количество от ензи​ма, за да бъдат посрещнати нуждите на организма им. Нещо по​вече, количеството лактоза в майчината кърма е около 7%, до​като в кравето мляко е 4,5%.

Тъй като хората в младенческа възраст са в състояние да поемат майчината кърма, богата на лактоза, а след като порас​нат губят необходимия ензим, убеден съм, че това е начинът на природата да ни покаже, че млякото не е подходящо за консума​ция от възрастни индивиди.

Ако вие просто обичате вкуса на млякото, силно ви пре​поръчвам да намалите честотата на пиенето му и да се опитате да пиете мляко, което не е хомогенизирано, и е пастьоризирано при ниска температура. Децата и възрастните, които не обичат мляко, не бива никога да бъдат принуждавани да го пият.

 С други думи, пиенето на мляко не носи нищо добро за тя​лото.
ЗАЩО ЖИВОТИНСКИТЕ БЕЛТЪЧИНИ В ТВЪРДЕ ГОЛЯМО КОЛИЧЕСТВО СА ТОКСИЧНИ?

В Ензимния фактор – диета и начин на живот съветвам моите пациенти да ядат повече зърна и зеленчуци и да ограничават животинските продукти, като месо, риба, млечни продукти и яй​ца, като свеждат вноса им до по-малко от 15% от необходимите дневно калории.

 Много специалисти по хранене в наши дни хвалят животи​нските белтъчини, че съдържали много елементи, които се раз​граждат и усвояват от аминокиселините в червата и евентуално се превръщат в кръв или мускули. Независимо от това, колко е добра една храна, ако я консумирате в по-големи от необходи​мите количества, тя ще стане отровна за тялото. Това е особено вярно, когато става въпрос за консумация на големи количества животински белтъчини, защото те не могат да се разграждат напълно и да се усвояват от гастроинтестиналната система. Вместо това те се разлагат в тънките черва, произвеждайки го​леми количества токсини, като сероводород, газ метан, амоняк, хистамин и нитрозамин. Освен това се образуват и свободни радикали. И за да се неутрализират тези токсини, се изразход​ват огромни количества ензими от червата и черния дроб.

 Необходимото количество белтъчини, от които един човек се нуждае, е приблизително 1 грам на 1 килограм телесно тегло. С други думи за човек с тегло 60 килограма са достатъчни 60 грама животински протеини на ден. Но в действителност данните по​казват, че понастоящем средната дневна консумацията на живо​тински белтъчини в САЩ варира между 88 и 92 грама за мъжете и 63 до 66 грама за жените. Очевидно това е твърде много.

Излишното количество белтъчини се отделя с урината, но междувременно нанася много вреди на тялото. Първо, излиш​ните белтъчини се превръщат от смилателните ензими в амино​киселини, които по-нататък се разграждат в черния дроб, преди да нахлуят в кръвния ток. Тъй като впоследствие кръвта става по-кисела, от костите и зъбите биват отделяни големи количест​ва калций с цел да се неутрализира тази киселинност. Калцият и окислената кръв след това се филтрират през бъбреците, като излишното количество протеини се изхвърля заедно с големи количества вода и калций. Не е нужно да казваме, че в течение на този процес се изразходват и големи количества ензими.

   Ако поглъщате прекалено големи количества белтъчини, като ядете месо (включително и обработени месни продукти), както и мляко (или други млечни продукти), уврежданията на тялото ви могат да бъдат и по-сериозни. Защо? Защото животи​нската храна не съдържа хранителни влакнини и това ускорява увреждането на вашето стомашно-чревно здраве.

Хранителните влакнини не могат да бъдат разграждани от храносмилателните ензими на човека. Типичен пример в това отношение са целулозата и пектинът в растенията, както и хитинът в черупките на раците и мидите.

Ако ядете много месо и недостатъчно влакнини, количест​вото изпражнения намалява, което причинява запек и застой на втвърдени изпражнения. По-нататък, ако положението се оста​ви така, в чревните стени се развиват дивертикули (подобни на джобове кухини), където се натрупват застойните изпражнения и токсините и предизвикват полипи, а впоследствие – рак.
ЗАЩО РИБНИТЕ МАЗНИНИ НЕ ЗАПУШВАТ ЧОВЕШКИТЕ АРТЕРИИ?
 Досега споменавах само месото, когато говорех за животински протеини, но дори и рибата крие рискове за здравето, ако се консумира в много големи количества.

Според събраните от мен клинични данни обаче има опре​делена разлика между „вътрешностите на консумиращите месо” и „вътрешностите на консумиращите риба”. Разликата е в това, че моите пациентите, които ядат предимно риба, не развиват дивертикули, независимо от това колко са се влошили техните гастроинтестинални характеристики. В много съвременни ме​дицински книги може да прочетете, че независимо от това, как​во се консумира – месо, риба или млечни продукти, яденето на много храна с недостатъчно хранителни фибри води до дивертикулоза. От моя клиничен опит обаче забелязах, че хората, ко​ито ядат малко или не ядат месо, но много риба, имат еластич​ни, плътни чревни стени, но не стигат до развитие на дивертикулоза.

На какво се дължи тази разлика в чревните характеристи​ки? Смятам, че разликата е в различния вид мазнини в месото и в рибата.

Известно е, че разликата между мазнините в месото и в ри​бата се състои в това, че наситените мастни киселини (месото) са лоши за тялото, докато ненаситените мастни киселини (рибата) са добри заради по-ниското ниво на холестерол. Съществува и един по-лесен начин да се разсъждава по въпроса, като се вземе за стандартна мярка човекът. Мазнината на едно животно, чиято телесна температура е по-висока от човешката, трябва да се смя​та за лоша, а мазнините от живи същества, чиято телесна темпе​ратура е по-ниска от човешката, могат да се смятат за добри.

Телесната температура на кравата, прасето или птицата обикновено е с няколко градуса по-висока от човешката, която е 36,6 градуса. Температурата на едно пиле е дори още по-висо​ка – до 41,5 градуса. Мазнината на тези животни е в стабилно състояние при тази телесна температура. По този начин, когато такава мазнина навлезе в човешкото тяло, което е с по-ниска температурна среда, тя става по-лепкава и се втвърдява. Имен​но тази лепкава мазнина сгъстява кръвта. Токът на сгъстената кръв е по-бавен и тя започва да полепва по стените на кръво​носните съдове и постепенно се образуват плаки.   

 От друга страна, поради това, че рибите са студенокръвни, при нормални условия тяхната телесна температура е по-ниска от тази на хората. Какво става, когато рибните мазнини навля​зат в човешкото тяло? Подобно на сгорещената мазнина в тига​на, те се стопяват и втечняват. Течната рибна мазнина, когато навлезе в кръвния ток на човека, разрежда кръвта, като намаля​ва нивото на лошия холестерол.

Дори ако се консумира еднакво количество мазнини, рибни​те са далеч по-добри за човешкото тяло от тези на топлокръвните животни, защото се втечняват в кръвния ток.

ЧЕРВЕНОТО РИБЕНО МЕСО ДА СЕ КОНСУМИРА ПРЯСНО
 Рибите може да се разделят на такива с червено и с бяло месо. Бялото рибено месо се смята за по-добро за здравето ви, откол​кото червеното, защото червеното се окислява по-бързо. А то​ва пък се дължи на факта, че червеното рибено месо съдържа повече желязо.

  Месото на рибата тон и рибата бонито е с червен цвят, за​щото мускулната им тъкан съдържа специални протеини, наре​чени миоглобин.

Миоглобините са глобулни протеини, които складират кис​лород и са образувани от верига полипептиди, които са амино​киселини, и полиферин, разновидност на желязото. Миоглоби​ните се намират в мускулатурата на животните, които плуват продължително под вода, като делфини, китове и тюлени. Това става, защото миоглобините могат да складират кислород в клетките, необходим за метаболизма. Мускулите на животните обикновено са червени заради съдържанието на миоглобин.

 Рибите тон и бонито имат много миоглобин, защото плуват из океана с огромна бързина, което изисква мускулите им пос​тоянно да бъдат снабдявани с големи количества кислород. За да се предотврати недостигът на кислород, те имат големи количества миоглобин в мускулите си. Тъй като червените рибни ме​са съдържат големи количества миоглобин, те незабавно се окисляват, след като са филирани и изложени на въздух. Това е причината червените рибени меса да се смятат относително нездравословни. От друга страна, бялото месо от риба не съдържа миоглобин. Поради това, дори и филирано, и на парче​та, то не се окислява толкова бързо.

   Все пак червеното рибено месо има повече антиоксиданти агенти като DНА и ЕРА. Освен това голямото количество желя​зо, което се намира в естествена форма в миоглобина, може да бъде много подходящо за страдащите от анемия. Но когато то​ва желязо се окисли, то се превръща в железен оксид, който причинява повече вреди, отколкото добро за хората, страдащи от анемия. Следователно, когато консумирате риба с червено месо, трябва да я избирате възможно най-прясна.

Аз обичам суши от риба тон, така че, когато понякога ям та​кова ястие, предварително махам около 5 милиметра от повъ​рхността, преди да се приготви сушито, с цел да се отстрани онази част, която е била в допир с въздуха по-дълго време и ве​че се е окислила.

С малко повече време и енергия червеното рибено месо мо​же да бъде превърнато във висококачествена храна. Така нап​ример в префектура Кочи има един местен специалитет, нари​чан кацуо но татаки (сурово пърлена риба бонито). Приготвя се по метод, при който повърхността на рибата бързо се пърли, ка​то се променя качеството на белтъчините и по този начин се предотвратява окисляването, дори когато рибата е изложена на въздух. Поради бързината на пърлене най-горният слой на ри​бата предпазва останалата част от излагане на кислород и по то​зи начин предотвратява окисляването. Същевременно този ме​тод на готвене има предимството да убива паразитите, които обикновено се струпват по кожата на рибата.

Въпреки това, тъй като рибата е все пак животински проте​ин, вие трябва да внимавате да не я консумирате прекалено много. Нещо повече, в докладите, публикувани напоследък, се отбелязва нарасналото количество живак в рибата тон. При кръвни изследвания се откриват хора с чудовищно високи рав​нища на живак в кръвта. Ако често ядате риба тон, най-малко веднъж годишно си правете изследване на кръвта. Трябва да признаем, че замърсяването на земята и морето е пряко свърза​но с индивидуалното ни здраве, ето защо се налага да бъдем много внимателни в това отношение.

 ИДЕАЛНОТО МЕНЮ СЪДЪРЖА 85% РАСТИТЕЛНА И 15% ЖИВОТИНСКА ХРАНА

   Ензимният фактор – диета и начин на живот съветва делът на плодовете, зеленчуците и семената да съставлява 85% от наша​та храна, а на месото – 15%. Често ми задават въпроса: „Ако намаля толкова много месото, няма ли организмът ми да почув​ства недостиг на белтъчини?". Отговарям на задалите този въп​рос да не се тревожат. Дори и вегетарианската диета може да ни достави достатъчно протеини.

Както повечето животни и растения, така и човешкото тяло е изградено главно от белтъчини. Но дори и да ядете много хра​ни, богати на белтъчини, като месо и риба, това не означава задължително, че ще бъдат използвани пряко в строежа на тяло​то ви. Това се дължи на факта, че белтъчините са образувани от аминокиселини, а тези киселини се различават по своя строеж.

В човешките черва белтъчините се абсорбират от чревните стени едва след като са разградени от храносмилателните ензими и превърнати в аминокиселини. Абсорбираните аминокиселини след това отново се синтезират в тялото в необходимите протеини.

Съществуват близо 20 вида аминокиселини, които образу​ват човешките протеини. От тези двадесет вида осем не могат да бъдат синтезирани от човешкото тяло. Тези осем аминокисе​лини са лизин, метионин, триптофан, валин, треонин, леуцин, изолеусин и фенилаланин, наричани с общото наименование „есенциални аминокиселини”. Те са извънредно ценни, защото дори само една от тях да ви липсва, това създава възможност за сериозни хранителни разстройства. Ето защо е абсолютно на​ложително да бъдат включвани във вашата всекидневна храна.

Животинските белтъчини се смятат за доброкачествени, за​щото съдържат всички от гореизброените есенциални аминоки​селини. Това е причината, поради която съвременните специа​листи по хранене ви съветват всеки ден да консумирате живо​тински протеини. Но растителните белтъчини също съдържат много, макар и не всички, от въпросните есенциални аминоки​селини. Ядките, зърнените храни, бобовите растения, зеленчу​ците, плодовете, гъбите и морските водорасли също съдържат много аминокиселини. Много хора се изненадват, когато разбе​рат, че 37% от нори (изсушено водорасло) е протеин, но мнози​на вече знаят, че кафявите морски водорасли са истинска сък​ровищница на аминокиселини.

От всички растителни храни соевите зърна се смятат за „месото на полетата”, защото съдържат изобилие от аминоки​селини. Съществува минимална разлика между количеството есенциални аминокиселини в соята (с изключение на треонина, който е в по-малък процент от стандарното) и това на аминоки​селините в месото; за сметка на това растителните съставки се смилат далеч по-лесно, без да изразходват първоизточните ви ензими, както прави месото.

Разбира се, консумирането на твърде много растителни белтъчини не е добро, но ако вземете предвид, че растенията съдържат и много хранителни фибри и нямат животински маз​нини, бих ви препоръчал да се храните основно с растителни белтъчини, като понякога ги комбинирате с малко животински протеини, за предпочитане от месо на риба.

  Ако разглеждате различните растения поотделно, е вярно, че нито един зеленчук не съдържа всичките есенциални амино​киселини. Но ние обикновено не ядем само един вид храна, ко​гато седнем на масата. Ако умело съчетаете ядки и зърна като основна храна, зеленчуци за гарнитура, и супа, може да приеме​те достатъчно есенциални аминокиселини с растителна диета.
БЕЛИЯТ ОРИЗ Е „МЪРТВА” ХРАНА
Напоследък много хора намаляват консумацията на ориз, защо​то смятат, че съдържа много въглехидрати и от него се пълнее. Грешка е да се смята, че оризът ще увеличи теглото ви. 40-50% от цялата ми диета се състои от зърна, но тъй като храненето ми е добре балансирано, никога не добавям нови килограми към теглото си.

Основната ми храна обаче не е полираният бял ориз, който обикновено хората купуват и готвят, а кафявият ориз, към кой​то добавям други пет вида зърна като лющен ечемик, просо, елда, киноа, амарант, овесени ядки, цели овесени зърна и булгур. Смесвам тези зърна с кафявия ориз и приготвям основното си ястие. Подбирам нерафинирани и пресни цели зърна, отгледани по органичен начин без селскостопански химикали.

Жътвеният сезон за ориза е ограничен, така че не е възмож​но винаги да имате на разположение току-що прибран от поле​то ориз. Ето защо купувам кафяв ориз във вакуумирани торбич​ки, които го предпазват от досега с кислород. След като опаков​ката е отворена, опитвам се да изям цялото количество в рамки​те на 10 дни, преди оризът да се окисли на въздуха. При белия ориз окисляването става много по-бързо, отколкото при кафя​вия, защото обвивката на белия ориз е премахната. По същата причина обелените ябълки бързо променят цвета си и стават ка​феникави.

Оризът, който ядем, е семето на растението. Това семе е об​вито в тънка люспица. Когато тя се премахне, остава това, кое​то обикновено се нарича кафяв ориз. Когато се отстранят всич​ки слоеве от зърното, остава оризовият зародиш. Когато се пре​махне и той, накрая остава албуминът – белтъчното вещество, което наричаме бял ориз.

 Повечето хора предпочитат да ядат бял ориз, защото е бял, мек, сладък на вкус и изглежда по-добре на външен вид, но в действителност белият ориз е продукт, чиито най-важни части са отстранени. Той е мъртва храна.

Ако оставите обелена ябълка или картоф, те се окисляват и покафеняват. Дори рафинираният ориз (макар че цветът му не се променя) се окислява много по-бързо от кафявия ориз, защо​то защитната му обвивка е премахната. Белият ориз наистина е вкусен, ако е пресен, когато току-що е минал през рафиниращи​те машини и още не се окислил.

Белият ориз обаче не съдържа зародишната част на ориза, така че дори и да се натопи в малко вода, само ще се надуе, без да поникне. За разлика от него кафявият ориз може да покара, ако се натопи във вода при подходяща температура. Той е жива храна, с потенциал да дава живот. Ето защо казвам, че белият ориз е нежива или мъртва храна.

Растителните семена и зърна съдържат много ензими, така че могат да покълват, когато са поставени в подходяща среда. Семената съдържат също така вещество наричано трипсин инхибитор, което предпазва зърната да не покълват от само себе си. Причината, поради която е вредно да се ядат зърна, бобови култури и картофи в сурово състояние, е тази, че са необходи​ми много храносмилателни ензими, за да неутрализират и сме​лят трипсин инхибиторите. Когато обаче се обработят с топли​на, трипсин инхибиторите се разграждат и стават лесносмилае-ми – ето защо е по-добре зърнените, бобовите и картофите да се ядат сготвени.

Нерафинираните зърна изобилстват с хранителни състав​ки, които са добри за тялото. Те съдържат балансирани количе​ства от важни елементи, като протеини, въглехидрати, мазнини, хранителни влакнини, витамин В1, витамин Е и минералите же​лязо и фосфор.

Независимо от това колко добро е качеството на белия ориз, той съдържа едва една четвърт от хранителните елементи на кафявия ориз. Много от тези елементи се намират в зародиш​ната част, така че когато ядете рафиниран, пречистен ориз, то по-добре е поне да запазите непокътната зародишната му част.

Мнозина твърдят, че е много трудно да се готви кафявия ориз, но на пазара сега се предлагат специални съдове за целта.

Вие също така може да използвате кафявия ориз хацуга, който е леко покълнал. Този вид ориз е много вкусен и може да бъде готвен с лекота дори и в обикновен съд. Житото също е добро, когато зърното не е обработено. Ако зърното се рафинира, хра​нителната му стойност намалява драстично. Ако обичате да яде​те хляб и макарони, по-добре избирайте продукти от пълнозърнесто брашно.

 ЗАЩО ХИЩНИЦИТЕ ЯДАТ ТРЕВОПАСНИ?
Основното правило за храните е да се консумират в прясно със​тояние.

Пресните храни са по-добри защото, колкото са по-пресни, толкова повече ензими съдържат. След поглъщането им тези ен​зими може да бъдат променяни в един от трите хиляди вида ен​зими, от които тялото ни се нуждае, за да функционира.

Има безброй видове животни на земята и всички те имат специфични, уникални хранителни навици, но едно нещо ги обединява – техният стремеж към богати на ензими храни. Заб​равили ли сме ние, хората, това основно природно правило? Хората са изградили съвременни теории за хранене, като са изследвали хранителните съставки в отделните продукти, кла​сифицирали са ги и са броили калории. Но най-основният фак​тор – ензимният – е напълно пропуснат от сметката. По този на​чин хората ядат големи количества мъртва храна, която не съдържа ензими.

   Същото може да се каже и за храната на домашните любим​ци. В наши дни тази храна не съдържа ензими. В резултат на то​ва много домашни любимци страдат от различни заболявания. Ето защо не давам на кучетата си фабрично приготвена храна. Вместо това ги храня с кафяв ориз, който ям и аз. Може да изг​лежда странно кучета да ядат кафяв ориз, но те са много довол​ни, когато им го предлагам, поръсен с малко нон (вид морско водорасло). Също така с удоволствие ядат зеленчуци и плодове. Те дори се боричкат кой да погълне повече от леко попарените броколи.

Когато говорим за месоядните, може да си помислите, че те се нуждаят само от месо, но това не е вярно. Те също така се нуж​даят и от зеленчуци. Тогава защо ядат само месо? Защото нямат ензими, които да разграждат растителните храни. Но това не оз​начава, че им липсва достъп до външни източници на ензими.

Ще разберете това, когато наблюдавате, че месоядните в дивата природа ядат само тревопасни. След като уловят трево​пасната си плячка, първото нещо е да изядат вътрешностите на животното, стомаха и червата, където растенията заедно с ензи​мите им, погълнати от тревопасното, са в процес на смилане. По този начин месоядните се сдобиват с растения, които вече са смлени или са в процес на храносмилане в стомаха и червата на тревопасното.

Месоядните ядат само тревопасни, а на свой ред тревопасни​те ядат само растения. Такъв е законът на природата. Ако този за​кон се наруши, сигурно следват сериозни последици. Типичен пример в това отношение е ВSЕ, или болестта на лудата крава.

Причината за ВSЕ засега не е напълно изяснена, но това, което знаем, е, че мозъкът на животното започва да се превръ​ща в гъба поради ненормална промяна в прионите – протеино​ви частици, в които липсва нуклеинова киселина. А какво при​чинява тази ненормална промяна в прионите? От досега прове​дените изследвания става ясно, че тази болест се разпространя​ва с костното брашно – храна от смлени на прах животински кости, сухожилия и месо след обработката на месото в кланици​те. Държавните агенции в Съединените щати, в Япония, както и в редица други страна твърдят, че ВSЕ се дължи на генетично заразено костно брашно. Но ако питате мен, храненето на тре​вопасните крави със смлени кости преди всичко е в противоре​чие с природните закони.

Практиката за даване на костно брашно на кравите е свър​зана с тесните икономически интереси на хората. Храна, която съдържа костно брашно, увеличава количеството белтъчини и калций в млякото на кравите. Подобно мляко може да се прода​ва на пазара на по-висока цена. Ето защо смятам, че ВSЕ е ре​зултат от егоизма и арогантността на хората, които съзнателно пренебрегват природните закони.

И накрая отново трябва да се каже, че видът и количество​то храна, която всички живи същества, включително и хората, трябва да ядат, се обуславят от природните закони. Не може да водим здравословен живот, ако пренебрегваме този факт.

ЗАЩО ХОРАТА ИМАТ 32 ЗЪБА?
Както обясних и по-рано, идеално балансираната храна се със​тои от 85% растителни и 15% животински храни. Стигнах до това процентно съотношение, разглеждайки броя на човешките зъби. Зъбите отразяват типа храна, която всеки животински вид би трябвало да яде. Например всички зъби на месоядните са много заострени, като кучешките зъби. Те са много добре прис​пособени за откъсване на месото от костите на плячката. Про​тивно на това тревопасните имат остри резци – тънки и равни, удобни да откъсват растенията. Те също така имат и кътници, с които сдъвкват растителната маса.

 Може да звучи странно да се броят животинските зъби, за да се прецени каква храна е най-подходяща за определеното жи​вотно, но всъщност това не е толкова новаторска идея. Много изследователи в миналото са твърдели, че съществува дълбока връзка между вида зъби и идеалния хранителен режим.

Човешките същества имат 32 зъба (включително мъдреците). Разпределението им е следното: два чифта резци (предни зъби) отгоре и отдолу; един чифт кучешки зъби на горната и долната челюст и 5 чифта кътници на горната и долната челюст. По то​зи начин съотношението при хората е следното: 1 кучешки, 2 резеца, 5 кътника: един кучешки зъб за ядене на месо, два резе​ца плюс пет кътника – общо 7 зъба за консумиране на храна от растителен вид.

Ако приложим това съотношение към количествата расте​ния и месо, получава се съотношение 7 към 1 и въз основа на тази пропорция определям съотношението 85% храна на расти​телна и 15% на животинска основа.

В обобщение най-балансираната диета, подходяща за хората:

· Съотношението на растителна към животинска храна е съответно 85-90% към 10-15%.

· Общо взето зърната трябва да съставляват 50%, плодо​вете и зеленчуците – 35-40%, и месото – 10-15%.

· Яжте нерафинирани зърна, които съставляват 50% от храната.

Може да помислите, че делът на растителната храна е неп​ропорционално голям, но нека вземем за пример шимпанзето, чиито гени най-много приличат на човешките (98,7% пълно сходство). Диетата на шимпанзето е 95,6% вегетарианска. Разп​ределението й е: 50% плодове, 45,6% ядки, картофи, корени, и останалите 4,5% животинска храна главно от насекоми, като например мравки. Шимпанзетата дори не ядат и риба.

 Изследвал съм стомашно-чревния тракт на шимпанзета с ендоскоп, но той е толкова сходен с този на хората, че дори не мога да преценя дали разглеждам вътрешностите на човек или шимпанзе. Това, което винаги ме е учудвало, е, колко чисти са техните гастроинтестинални пътища.

Дивите животни, за разлика от хората, умират незабавно, щом се разболеят. Те инстинктивно знаят, че храната поддържа живота и здравето им.

Смятам, че за нас, човеците, е необходимо да се учим от природните закони и със смирение да се върнем към основните принципи на хранене.

 ЗАЩО ДОБРОТО ДЪВЧЕНЕ И УМЕРЕНОСТТА СА ПОЛЕЗНИ ЗА ЗДРАВЕТО?
В глава първа обсъдих колко повече нормалната, добре сдъвкана храна е по-добра за храносмилането, отколкото овесената ка​ша, която обикновено не се дъвче толкова грижливо. Съществу​ват обаче и много други предимства на доброто дъвчене – най-голямото от тях е съхраняването на първоизточните ензими.

Винаги се опитвам да сдъвквам една хапка по 30-50 пъти. Ако дъвча обикновена храна, тя омеква съвсем лесно и без осо​бено усилие преминава през гърлото ми. Но когато ям твърда храна или храни, които се смилат трудно, дъвча една хапка по 70-75 пъти. Човешкото тяло е устроено така, че слюнчените жлези отделят толкова повече слюнка, колкото по-продължите​лен е процесът на дъвчене и тъй като тя впоследствие се смес​ва със стомашната киселина и жлъчката, храносмилателният процес протича гладко и леко.

Чревните стени на един индивид могат да абсорбират ве​щества с размер, не по-голям от 15 микрона (0,015 милиметра) и всичко по-едро се отделя от организма. Така че ако не дъвче​те добре, повечето храна се прахосва, без да бъде усвоена от тялото.

Когато казвам това, младите жени често отговарят: „След като храната не се абсорбира, няма да напълнявам, не е ли ху​баво това?”. Положението обаче не е толкова просто. Когато храната не е смляна и абсорбирана добре, в червата ни настъп​ват процеси на разлагане и ненормална ферментация, както мо​же да се наблюдава при обилно хранене. Разлагането предиз​виква появата на различни токсини, които изразходват големи количества ензими.

По-нататък, тъй като съществува голяма разлика между съотношението на абсорбиране на лесносмилаемите и на трудносмилаемите храни, дори ако ядете добре балансирано меню, все пак няма да си набавите всички необходими  хранителни съставки. Това е особено опасно, когато липсват жизненонеобходимите елементи, съществуващи в много малки количества в храните.

В последно време се увеличава броят на хората с наднорме​но тегло, дължащ се на прекомерния прием на калории и липса​та основни хранителни вещества. Това обикновено се дължи на зле балансирана диета, както и на лошо храносмилане и неаб-сорбиране на храната поради недоброто й сдъвкване.

Доброто сдъвкване на храната всъщност е добро за тези, които искат да отслабнат, защото отнема много повече време за хранене. Когато се храните, равнището на вашата кръвна захар се повишава, а това намалява апетита и ви предпазва от преяж​дане. Като дъвчете добре, по-бързо се усещате заситени. По то​зи начин не се налага да полагате допълнителни усилия да нама​лите количеството на поглъщаната храна; вие съвсем естестве​но изпитвате желание да ядете по-малко.

Друго предимство на доброто дъвчене на храната е, че то убива паразитите. В наши дни не виждате насекоми по зеленчу​ците, но все пак има много паразити по рибата тон, по сепията и пресноводната риба. Те са извънредно малки по размер и ако не се сдъвчат добре, паразитите се поглъщат и населяват вът​решните ви органи. Известно е обаче, че ако предъвчете хапка​та си 50-70 пъти, паразитите ще бъдат убити още в устата ви.

Като започнете да избирате добри съставки за вашите яс​тия, естествено, ще започнете да предпочитате органични зе​ленчуци и риба от естествена, дива среда, а не от развъдник. Те​зи храни може да имат повече микроорганизми, тъй като са отг​ледани естествено, но не трябва да се плашите, като знаете, че доброто дъвчене ще ви предпази от всякаква вреда.

Някои хора биха могли да помислят, че колкото по-дълго дъвчат, толкова повече слюнка ще се отделя в устата им и така ще се изчерпват повече ензими. Но в случая не е така. Броят на ензимите, изразходвани в процеса на дъвчене, е много по-малък от този на ензимите, които биха били изразходвани, ако неедъвканата добре храна навлезе в стомаха за храносмилане. А и са​мото продължително дъвчене по естествен път намалява апетита ви. Когато количеството на погълнатата храна намалява, на​малява също така и количеството на ензимите, необходими за смилането и абсорбирането й. Така че доброто сдъвкване на храната води до съхраняване на ензимите.

   Това означава, че първоизточните ензими няма да се вклю​чат в храносмилателния процес, така че ще може да се използ​ват повече ензими за поддържане на телесната хомеостаза, за обезвреждане на токсините, за възстановяване и доставка на енергия. В резултат на всичко това съпротивителните сили на организма ви и имунната ви система укрепват, което води до по-дълъг живот.

Нещо повече, ако не преяждате, повечето от храната ще бъ​де смляна и напълно абсорбирана и така ще има по-малка въз​можност да остане неусвоена, разлагаща се храна, ще намалее образуването на токсини в червата. Ензимите, които биха били използвани за унищожаване на токсините, също ще бъдат запа​зени. Факт е, че ако следвате препоръките от Ензимен фактор -диета и начин на живот, вашите стомашни и чревни характерис​тики ще се подобрят в рамките на шест месеца и неприятните миризми от отделяните газове и изпражнения ще изчезнат.

   Независимо от това колко добра е една храна и колко мно​го необходими хранителни съставки съдържа, прекомерното хранене вреди на здравето. Много важно е да се прилага добре балансирана диета, състояща се от естествени, пресни храни, и да се дъвче добре. Ако винаги помните тези три неща, ще запа​зите първоизточинте си ензими и ще се наслаждавате на дълъг живот в здраво тяло.

НЕ МОЖЕ ДА ОСТАНЕТЕ ЗДРАВИ, АКО ЯДЕТЕ ХРАНА С ЛОШ ВКУС

В тази глава говорих за добрите храни, които поддържат живо​та, и за лошите храни, които вредят на здравето ви. Ключовата разлика между „добра храна” и „лоша храна” се състои в съдържанието на ензими и в преснотата й. Също се спрях на балан​сирането на храната и на това как да се яде тази храна.

В процеса на еволюция хората са се научили да готвят хра​ната си. Ние сме се научили да се наслаждаваме на различни ви​дове храни и да ги съхраняваме. От друга страна, като сготвяме храната си, ние унищожаваме скъпоценни ензими.

В дивата природа животните не ядат сготвена храна. Нещо повече, животните не ядат рафинирани или обработени храни. Ето защо някои изследователи по диетология са привърженици на пълното отказване от обработени храни и на приемането са​мо на храни в сурово състояние.

 Аз обаче не приемам този подход за правилен. За да може човек да води здравословен живот, важно е да изпитва удовол​ствие и да бъде в добро разположение на духа. За хората храна​та е източник на огромно удоволствие. Не може да бъдете здрав, ако се насилвате да ядете храни, които са неприятни на вкус.

 Ето защо Ензимният фактор – диета и начин на живот съб​людава както наслаждението от храната, така и придържането към правилна диета като важни фактори за поддържане на лич​ното здраве. Да повторим основните моменти на моя начин на хранене и живот:

• Поддържайте съотношение от 85-90% растителни хра​ни и 10-15% храни на животинска основа.

• Зърната трябва да съставляват 50%, зеленчуците и пло​довете 35-40% и животинските храни 10-15% от общо​то количество.

• Яжте необработени зърна, които да съставляват 50% от храната ви.

• Животинските храни би трябвало да са от животни с по-ниска от човешката телесна температура като рибата.

• Яжте пресни и нерафинирани храни, ако е възможно в естествения им вид.

• Избягвайте млякото и млечните продукти колкото може повече (хора, които имат непоносимост към лактозата и са предразположени към алергии или не харесват мляко​то и млечните продукти трябва напълно да ги избягват).

• Избягвайте маргарина и пържените храни.

• Дъвчете добре (по 40-70 пъти всяка хапка) и се опит​вайте да ядете малки количества.

Не е трудно да продължите да се наслаждавате на храната, ако разберете механизма на човешкото тяло и природните зако​ни и ако следвате тези ключови моменти. Най-лесният начин е това да се превърне в навик от детските години.

Ако ви доставя удоволствие, няма нищо лошо да изяждате отвреме-навреме по една дебела пържола или парче кашкавал и да изпивате чаша алкохол. Ако губите 5% от времето си, а дру​гите 95% внимавате какво и как ядете, първоизточните ензими ще продължават да пазят здравето ви, защото здравето всъщ​ност е натрупване на дълготрайни навици.

Най-важното е да водите дълго време здравословен начин на живот, на който може да се наслаждавате.

Глава 3

Навици на богатите и здравите

Винаги съществува някаква причина хората да се разболяват. Или хранителните им навици са объркани, или начинът им на хранене е неправилен, или начинът им на живот е хаотичен, или всичко заедно.

След 1990 г. в Америка се наблюдава стабилно намаляване на дела на заболелите и починалите от рак. Смятам, че това се дължи главно на реакцията на доклада „Макгъвърн”, публику​ван през 1977 г., когато правителството на САЩ започна да пропагандира насоки за правилно хранене, които постепенно достигат до всички слоеве на американското общество.

В съвременна Америка колкото по-високо по обществената стълбица се намира една личност, толкова по-сериозно е отно​шението й към подобряване на хранителните навици. Тези нави​ци на икономически силните американци, така наречената „гор​на класа", в наши дни са много здравословни. Тя ядат повече плодове и зеленчуци и на вечеря на масите им се виждат по-малко стекове, от които капе мазнина. Ето защо сред хората от тези слоеве има по-малко с наднормено тегло, макар че в Аме​рика затлъстяването взима епидемични размери. Говори се, че вече в Америка човек със затлъстяване не може да стане прези​дент на фирма. Така е, защото мнозина смятат, че човек, който не може да управлява дори собственото си здраве, не може да управлява и бизнеса на една фирма.

 Тогава защо съществува такава пропаст между хранителни​те навици на висшата обществено-икономическа класа и всички останали?

Един от основните проблеми е цената. Да се купуват свежи продукти, като плодове и зеленчуци, както и „органични” хра​ни, отгледани без селскостопански химикали и химически торове, може да излезе доста скъпо. Обикновено колкото по-хубава е храната, толкова е по-скъпа. В резултат на това в днешна Америка имаме разделение между здравата богата класа и нез​дравото мнозинство. Смятам, че този процес не може да бъде обърнат, тъй като хранителните навици на всяка социална кла​са се предават от родители на деца.  

ПОВЕЧЕТО БОЛЕСТИ СЕ ДЪЛЖАТ НА НАВИЦИ, А НЕ НА НАСЛЕДСТВЕНОСТ

   Много хора, когато навлязат в средна възраст или поемат към старостта, развиват същите болести както родителите си, ка​то диабет, високо кръвно налягане, сърдечни болести и рак. Когато това се случи, някои казват: „Беше неизбежно, защо​то ракът е разпространен в семейството ни”. Но това не е та​ка. Не казвам, че не съществуват генетични фактори и пред​разположения, но голямата причина за наследствените забо​лявания е наследяването на навици, които причиняват заболя​ването.

Домашните навици се вкореняват подсъзнателно в детски​те умове. Предпочитанията към определени храни, методите на готвене, начинът на живот и ценностите са различни за вся​ко семейство, но родителите и децата от едно домакинство обикновено имат сходни предпочитания. С други думи, децата са по-склонни да развиват същите заболявания както родите​лите не защото са наследили гени, които причиняват въпрос​ните заболявания, а по-скоро защото приемат и следват нави​ци за начин на живот, които стават причина за заболяванията.

Ако децата наследят добри навици, като избирането на пресни хранителни продукти и добра вода, ако водят подходящ и здравословен начин на живот и не взимат много лекарства, ще им бъде по-лесно да поддържат здравето си. С наследяването на лоши навици обаче, като яденето на окислени храни, твърде го​лямото разчитане на лекарства и следването на неправилен на чин на живот, децата ще израснат вероятно нездрави, дори и в по-голяма степен от родителите си.

И така, децата наследяват добрите или лошите навици на своите родители. Зрели хора, които още от деца са учени от ро​дителите си, че трябва да пият мляко всеки ден, защото е добре за тялото им, вероятно продължават да пият мляко – наставле​нията на родителите им са запечатани в съзнанието им. Само като разсъждаваме трезво и внимателно за собствените ни на​вици, като ги съпоставяме с най-добрата съвременна информа​ция по диетология и като подхождаме с отговорност, може да предадем по-добро здраве на следващото поколение.  

  НАВИЦИТЕ „ПРЕНАПИСВАТ" ГЕНИТЕ

 Колкото повече човек остарява, толкова по-трудно му става да променя навиците си. Нещо повече, запечаталите се в съзнани​ето навици от детска възраст често пъти оказват мощно влияние върху целия ни живот. Следователно е много важно да създава​ме добри навици у децата от възможно най-ранна възраст.

Има много задълбочени изследвания и се отделя особено внимание на детското образование, на развитието на мозъка и усъвършенстването уменията за концентриране при децата, ко​ито са още толкова малки дори да запомнят нещата. Но що се отнася до вниманието към здравните проблеми, все още липс​ват достатъчно изследвания. Интелектуалното развитие е важ​но за доброто образование и за обществото, но точното знание за това, как здравните навици се запечатват в детското съзна​ние, е също толкова важно. Дори и да изпратите децата си в най-добрите училища, те не могат да водят пълноценен живот, ако не са здрави.

 Повечето американци се доверяват на храните, които се предлагат в любимите им ресторанти или в местата за бърза за​куска, поверяват здравето си на техните доктори и знаят твърде малко за лекарствените средства, които приемат. Като лекар мога да твърдя, че твърде много хора имат твърде скромни поз​нания по медицинските въпроси. Вярвам, че индивидуалното физическо състояние се определя главно от следните два факто​ра: какво сте наследили от родителите си и с какви житейски на​вици сте израснали.

 Например, ако родителите ви не са имали достатъчно ензи​ми за разграждане на алкохола, при вас също ще се наблюдава тази ензимна недостатъчност. Ако обаче малко по малко увели​чавате количеството на изпивания алкохол, броят на тези специ​фични ензими в черния ви дроб също ще нараства и постепен​но ще може да употребявате по-големи количества спиртни на​питки. Всъщност вие си изграждате поносимост към алкохола.

Това е особено вярно, ако и вашите родители са си изгради​ли подобна поносимост. Хората с такива родители също вярват, че могат да си изградят подобна поносимост, ако системно употребяват спиртни напитки. От друга страна, ако виждате, че родителите ви, които не понасят алкохол, се въздържат от пие​не, тогава е по-вероятно да приемете факта, че и вие също „не издържате на пиене”.

 Това може би не е най-подходящият пример, но истината е, че добрите навици побеждават лошите гени.

 Дори и родителите ви да са генетично предразположени към рак, ако се грижите добре за здравето си, ако практикува​те здравословен начин на живот и изминавате правилно жизне​ния си път, вероятно децата ви ще разберат, че генетичното предразположение към рака невинаги води до развитие на зло​качествени тумори, и могат да следват примера ви, за да се предпазят от евентуалната им поява. Така както добрите дие​тични и житейски навици се предават от поколение на поколе​ние, така и раковите гени отслабват. С други думи наследява​нето на добри навици означава, че вие можете да „пренаписвате” гените.

 Не е задължително децата, които са израсли с бутилчица мляко, да са осъдени да боледуват в зрелите си години. Децата, хранени с биберон, защото майките им не са могли да ги кърмят, развиват по-лесно алергии от кърмените деца. След като са отбити, ако внимават с диетата си и продължават да развиват добри житейски навици, няма да бъдат засегнати от болести, свързани с начина на живот, когато станат възрастни.

 От друга страна, ако кърмените деца в по-късен стадий от живота си усвоят лоши навици, като ядене на много месо и млечни продукти или окислени храни с добавки, те ще станат податливи на заболявания.

Всички сме родени с определени наследствени фактори, но навиците могат да бъдат променяни с усилие на волята. В зави​симост от натрупването на определени навици наследствените фактори могат да се променят в положителна или отрицателна насока. Добрите навици, които опазват здравето ви, може да спасят и следващото поколение.

    НАЙ-ЛОШИТЕ НАВИЦИ СА АЛКОХОЛЪТ И ТЮТЮНЪТ

Лекарите все още залагат много на оперативните намеси и ме​дикаментите и изглежда, че малко от тях се опитват да привле​кат вниманието на пациентите си към въпроса за добрите дие​тични навици въпреки широко разпространеното мнение, че ракът, сърдечните заболявания, диабетът и много други болес​ти са свързани в голяма степен с начина на хранене.

Дори ако подобрявате постоянно и чувствително диетата си, единствено това не може да ви предпази напълно от поява​та и развитието на някои болести, защото освен вашия начин на хранене има и много други фактори в живота, които могат да изчерпват първоизточните ензими. Освен да се храните правил​но трябва съзнателно да отстранявате други лоши навици с цел да предпазите здравето си.

Най-лошите от тези навици са алкохолът и тютюнът. Основ​ната причина, заради която се смятат за най-лоши, е, че към тях се развива пристрастяване и много хора не могат да изкарат де​ня си, ако не пийнат и не пушат.

 Незабавно мога да определя дали един човек е пушач, само като погледна цвета на лицето му. Пушачът има особен сивкав цвят на кожата. Кожата посивява, когато пушите, защото освен че капилярите се свиват и това възпрепятства кислородът и хра​нителните вещества да достигнат до клетките, но и остатъчните продукти и токсините не могат да бъдат ефикасно изхвърляни. С други думи това посивяване е свързано с увеличаването и натрупването на токсини в клетките на кожата.

 Когато говорим за вредата от цигарите, обикновено се спи​раме на катрана, който се натрупва в белите дробове. Но за ор​ганизма е еднакво сериозно и вредно също и свиването на капи​лярите в цялото тяло. Когато капилярите се свият, течностите не могат да преминават нормално през тялото. Ако течностите не преминават добре, хранителните съставки също не могат да достигат нормално до всички части на тялото. Нещо повече, от​падъчните продукти от обмяната не могат да се отстраняват и не напускат тялото. В резултат на това отпадъчните продукти от обмяната се натрупват и допълнително се разлагат, като увели​чават количеството на токсините. Посивяването на кожата мо​же лесно да се види, но всъщност подобни процеси се развиват и вътре в тялото, особено там, където са върховете на капиля​рите.

  Кръвоносните съдове на човек, който пие алкохол, често пъти се свиват по съшия начин, както при пушача, който пуши всекидневно. Прието е да се казва, че малките количества алко​хол разширяват кръвоносните съдове и подобряват кръвообра​щението, но от алкохола кръвоносните съдове могат да се раз​ширяват само за 2-3 часа. Истината е, че това „разширяване на кръвоносните съдове” впоследствие винаги води до свиването им. Когато пиете, вашите кръвоносни съдове внезапно се раз​ширяват. Но като реакция тялото ви се опитва да се противо​постави, като ги свива. Когато кръвоносните ви съдове се сви​ват, хранителните съставки не могат да бъдат абсорбирани и отпадъчните продукти изхвърлени, като това причинява същи​те проблеми както при пушенето.

Този е начинът, по който алкохолът и цигарите водят до ряз​кото увеличаване на свободните радикали в тялото. Това, което ги неутрализира, е антиоксидантният агент 300 (супер оксид дисмутаза) и антиоксидантните ензими, като каталаза, глутатион и пероксидаза. Общоизвестно е, че ако пушите често, се раз​рушават големи количества витамин С. Така е защото витамин С е един от антиоксидантните агенти.

С цел да неутрализира свободните радикали, тялото „хвър​ля в атака" голям брой антиоксидантни ензими. Освен това сво​бодни радикали се пораждат и от фактори във всекидневието ни, които не можем да контролираме, като например електро​магнитните вълни и замърсяването на околната среда. Но упот​ребата на тютюн и алкохол все пак зависи от самоконтрола ни. Ако се произвеждат голям брой свободни радикали, това озна​чава, че вашите скъпоценни първоизточни ензими също се из​разходват в значително по-голяма степен и много по-бързо.

  Ензимите ще се изчерпят, ако ги използвате прекалено бър​зо, също както ще задлъжнеете сериозно, ако продължавате да използвате кредитната си карта, без да възстановявате своевре​менно изразходваните суми. Спазването на добра диета и съб​людаването на добри житейски навици е подобно на постоянно​то пестене на пари. Ако продължавате всеки ден да харчите мно​го пари, ще трупате все по-голям дълг. След време кредиторите ще се захванат с вас, а в случая с ензимите това означава, че ще се разболеете. Ако продължавате да харчите, без да възстановя​вате дълга си, ще фалирате. Що се отнася до здравето, този банк​рут е по-сериозен от финансовия. Резултатът ще бъде смърт.
НАВИЦИ, КОИТО СПОМАГАТ ЗА ИЗЛЕКУВАНЕ НА СИНДРОМА НА СЪННАТА АПНЕЯ

Навиците на мнозина причиняват заболявания. Някои болести лесно могат да бъдат излекувани само с лека промяна на все​кидневните навици. Пример в това отношение е т.нар. „сънна апнея", синдром, който напоследък привлича все повече внима​нието.

Синдромът на сънната апнея е заболяване, при което диша​нето прекъсва за съвсем кратко по време на сън. Тъй като мус​кулите се отпускат по време на сън, когато човек спи по гръб основата на езика му се отпуска надолу и стеснява дихателните пътища. Хората със сънна апнея имат сериозно стеснение на дихателните пътища, които се затварят временно и дишането спира. Засегнатите от това заболяване усещат, че се задушават и се будят по няколко пъти през нощта. Лишени по този начин от добър сън, на следващия ден те са прекалено сънливи и не​способни да се съсредоточават.

Това нарушение не води до смърт чрез задушаване по време на сън. Но нарушеният сън, освен че способства за отслабване на имунната защита и на обмяната на веществата, допълнително натоварва кръвоносната система, като повишава трикратно, до​ри четирикратно вероятността от сърдечни заболявания или ин​фаркт, което превръща това заболяване в доста застрашително.

Седемдесет до осемдесет процента от пациентите с такова страдание са затлъстели. В началото се смяташе, че именно затлъстяването причинява сънната апнея, като стеснява диха​телните пътища, но по-нови изследвания показват, че не съще​ствува такава пряка връзка.

Има три класификации на сънната апнея. Обструктивна ап​нея имаме, когато пътят на въздушния поток е възпрепятстван; центрова апнея се появява, когато се намали активността на мозъчния дихателен център; накрая смесената апнея представ​лява комбинация от първите два вида. На практика съществува лесно лечение на обструктивната сънна апнея, което най-често се прилага и при трите вида. Лечението се състои в това, да не се слага нищо в стомаха четири-пет часа преди лягане. Просто казано, за да се излекува сънната апнея, трябва да се заспива на гладен стомах.

Човешката трахея е създадена по такъв начин, че нищо ос​вен въздуха да не може да преминава през нея. Ако обаче в стомаха преди лягане е постъпила храна, тя ще започне да се нади​га от стомаха към гърлото, когато легнете в леглото си. Когато това се случва, тялото инстинктивно стеснява дихателния път и спира дишането, с цел да предотврати навлизането на чужди елементи в трахеята.

Фактът, че повечето хора с подобно страдание са затлъсте​ли, съвпада с моята хипотеза. Това се дължи на следното: кога​то се храните преди лягане, се отделят големи количества инсу​лин. Но независимо дали консумирате въглехидрати или белтъ​чини, инсулинът превръща всичко в мазнини. Ето защо е по-лесно да напълнеете, ако се храните късно вечер, дори и да не консумирате нищо „мазно”. С други думи, не развивате синдро​ма на сънната апнея единствено защото сте пълни, а по-скоро навикът да ядете точно преди лягане е причина както за синдро​ма на сънната апнея, така и за затлъстяването.

Яденето непосредствено преди лягане вечер е наистина лош навик.

Има някои пиячи, развили навика да си „слагат нощна шап​чица” (да пийнат по едно малко), защото смятат, че няколко глътки алкохол преди лягане са по-добри от хапчетата за сън. Това също е опасно. Човек може да мисли, че това му помага да заспи лесно, но е по-вероятно дишането му да прекъсва на мо​менти, което от своя страна води до намаляване нивото на кис​лорода в кръвта. Това причинява кислороден глад в сърдечния мускул и при хора с атеросклероза или стеснени коронарни ар​терии състоянието може да доведе до смърт.

Причината хората да умират призори от сърдечен пристъп или миокарден инфаркт, всъщност се дължи на връщането на киселини в резултат на късно ядене и пиене, което води, на свой ред, до затваряне на дихателния път, неритмично дишане, нама​ляване на кислорода в кръвта и накрая – до кислороден глад в сърдечния мускул.

Рискът нараства, ако се пие алкохол с вечерята преди ля​гане, защото, когато някой употреби алкохол, неговият диха​телен мозъчен център се потиска, което също води до понижаване равнището на кислорода в кръвта. При хора с недос​татъчно ензими за разграждане на алкохола той остава в кръвта им по-дълго време, така че те трябва да са особено внимателни.

Нещо повече, има хора, които дават на децата си топло мля​ко преди лягане, защото смятат, че това им помага да спят доб​ре, но това също е лоша идея. Дори и ако децата вечерят в шест часа, те все още имат храна в стомасите си, защото си лягат по-рано от възрастните. Ако освен това им давате да пият и мляко, става още по-лесно храната да се върне нагоре по хранопрово​да. В резултат на това дишането става неравномерно, понякога дори спира за момент и когато детето поеме дълбоко дъх, то вдишва и млечни алергени. Всъщност смятам, че това е една от причините за детската астма.

Въпреки че това предстои да се доказва научно, според изс​ледователските данни, които съм събрал от пациентите си, отк​рих, че на много хора с астма като деца им е било давано мля​ко преди лягане.

С оглед да се предотвратят болести като астмата в детска възраст, синдрома на сънната апнея, инфаркта на миокарда и сърдечните пристъпи просто трябва да ни стане навик да заспи​ваме с празен стомах.

Ако обаче не може да издържите на пристъпите на глад ве​чер, изяжте един пресен плод, пълен с ензими, час преди лягане -това е чудесен избор. Ензимите в плодовете са много лесно сми​лаеми и се придвижват от стомаха до червата за около 30-40 ми​нути. Следователно не трябва да се тревожите за връщането на храна по хранопровода след лягане, защото си лягате час по-късно след изяждането на плода.

   ПИЙТЕ ВОДА ЕДИН ЧАС ПРЕДИ ХРАНЕНЕ

Един добър навик, който практикувам всеки ден, е пиенето на около половин литър вода един час преди ядене.

Хората често казват, че трябва да пием достатъчно количе​ство чиста вода всеки ден, за да сме здрави, но както има под​ходящо време за отделните хранения, така също има и подходя​що време за пиенето на вода. Сигурен съм, че хората, които отг​леждат растения, ще ме разберат. В крайна сметка прекомерно​то поливане на растенията причинява гниене на корените им и те повяхват и умират. Както има подходящо време и определе​но количество вода за поливане на растенията, така е и за пие​нето на вода при хората.

Човешкото тяло е изградено предимно от вода. При бебета​та и малките деца водата съставлява почти 80%, при зрелите хо​ра – 60-70 %, а при възрастните – 50-60%. Бебетата имат све​жа и изпъната кожа, защото клетките им съдържат много вода. Много важно е човешкото тяло да получава прясна, добра вода.

Водата се абсорбира в стомашно-чревната система, преди да бъде пренесена от кръвоносните съдове до клетките на тяло​то. Повечето вода подобрява кръвния ток, като засилва обмяна​та на веществата. Добрата вода също така влияе за намаляване на холестерола и на триглицеридите в кръвта. Поради това хо​рата в зряла възраст трябва да пият най-малко 6-8 чаши вода дневно, а по-възрастните най-малко 5 чаши.

Кога е подходящото време за пиене на вода?

Ако изпиете твърде много вода непосредствено преди яде​не, стомахът ви се напълва и губите апетит. А ако пиете вода по време на хранене, тя разрежда храносмилателните ензими в стомаха и това затруднява храносмилането и абсорбирането на храната. Така че ако изпитвате нужда да пиете вода по време на ядене, би трябвало да не изпивате повече от една чаша.

Освен това има лекари, които съветват хората да пият вода вечер преди лягане или когато се събуждат през нощта – дори и ако не са жадни – за да предотвратят сгъстяването на кръвта. Аз обаче съм против тази практика. Би трябвало да избягвате да пиете вода преди лягане вечер, ако искате да предотвратите сто​машния рефлукс (връщането на храна към хранопровода). Дори и да пиете само вода, когато водата се смеси със стомашната ки​селина, може да навлезе в трахеята и да се вдиша от белите дро​бове. Създава се възможност да се разболеете от пневмония.

 Идеалният начин да снабдите тялото си с вода е да пиете след събуждане сутрин и един час преди всяко хранене. Ако пи​ете само вода, тя минава през стомаха към червата само за 30 минути, като по този начин не затруднява храносмилането и ус​вояването на необходимите елементи.

  Ето моят дневен режим за пиене на вода:

· Първото нещо сутрин е да изпия 1-3 чаши вода.

· Пия 2-3 чаши вода един час преди обяда.

· Пия 2-3 чаши вода един час преди вечерята.

Разбира се, това не е единственият начин да се пие вода. През лятото всеки се нуждае от повече вода и особено хората, които се потят обилно. Все пак лицата със слаба стомашно-чревна система може да хванат диария, ако пият твърде много вода. Количеството вода, от което се нуждае конкретният човек, зависи от ръста му и нуждите се определят индивидуално. Ако пиенето на 6 чаши вода предизвиква диария, тогава намалете изпиваното количество на чаша и половина три пъти дневно, ка​то постепенно с течение на времето увеличавате количеството.

През зимата затопляйте леко водата и после я пийте бавно. Пиенето на студена вода охлажда тялото. Установено е, че те​лесната температура, при която ензимите са най-активни, е око​ло 36-40 градуса. Нещо повече, ако телесната температура се повиши с 1 градус в рамките на тези граници, имунната систе​ма ще повиши ефективността си с 35%. Смятам, че треската по време на заболяване е естествена защита на организма, защото повишаването на телесната температура активизира ензимите.

ВОДАТА И ПЪРВОИЗТОЧНИТЕ ЕНЗИМИ СА ДОБРИ ПАРТНЬОРИ

Вътре в човешкото тяло водата участва в много различни биопроцеси, но основната й функция е да подобрява кръвния ток и да засилва метаболизма. Тя също така активира чревната бакте​риална флора и ензимите, като същевременно извлича извън тя​лото отпадъчните продукти и токсините. Диоксините, замърси​телите, хранителните добавки и канцерогените – всички те се отмиват с помощта на добрата вода.

Ето защо хората, които не пият достатъчно вода, по-лесно се разболяват.

Обратно, ако пиете достатъчно количество добра вода, по-трудно ще се разболявате. Когато водата овлажнява различните части на тялото, където бактериите и вирусите може да нахлуят твърде лесно, като бронхите и стомашно-чревната лигавица, то​гава имунната система се активира и затруднява настъплението на вирусите в тези телесни зони.

   Обратно, ако пиете недостатъчно вода, бронхиалните лигавични мембрани се обезводняват и изсъхват. Флегма и слуз се произвеждат в бронхите (т.е. бронхиалната тръба), но ако там няма достатъчно вода, те ще полепнат по тях и ще се превърнат в хранителна среда за бактерии и вируси.

Водата не само се съдържа в кръвоносните съдове, но съ​що така играе активна роля вътре в лимфните съдове, като по този начин спомага за поддържане на здравето ни. Ако кръво​носните съдове са като река, лимфната система на човешкото тяло е като канализационна тръба. Тя изпълнява важната функция да пречиства, филтрира и пренася излишната вода, белтъчините и отпадъчните продукти чрез кръвния ток. В лимфните съдове се намират антитела, наричани гама-глобу​лини, които имат имунни функции, и ензими, наричани лизозими, с антибактериален ефект. Така че добрата вода е абсо​лютно необходима за правилното функциониране на имунната система.

Водата е жизненоважна за всички части на тялото. Тялото не може да функционира без съответното количество вода. То​ва е и причината растенията да не виреят в пустинята. За да се развие едно растение, са необходими слънчева светлина, почва и вода. Ако има само слънце и прах, не съществува възможност да се усвояват хранителните съставки; по този начин растение​то завяхва и умира. Водата помага на растението да поглъща нужните му хранителни съставки.

Ако водата не се разпределя правилно в тялото, човек не са​мо ще страда от недохранване, но и отпадните продукти и ток​сините ще се натрупват в клетките, без да съществува възмож​ност за отделянето им. В най-лошия случай натрупаните токси​ни ще увредят клетъчните гени, като накарат някои клетки да се превърнат в ракови.

Освен че подобрява действието на гастроинтестиналната система и тока на кръвта и лимфата, водата има още много дру​ги функции в цялото тяло.

Микро-функциите на водата се свеждат до доставянето на хранителни елементи и извличането на отпадъчни продукти от 60-те трилиона клетки, изграждащи човешкото тяло. В тези микро-функции, с помощта на които се произвежда енергия и се разграж​дат свободните радикали, участват също така и много ензими.

 С други думи, ако водата не се разпределя точно и не дос​тига до всичките 60 трилиона клетки, ензимите няма да изпъл​няват пълноценно функциите си. За да работят добре ензимите, са необходими не само различни микроелементи, като витами​ни и минерали, но също така е нужен и посредник, чрез който да бъдат пренасяни, а именно вода.

Нещо повече, количеството вода, което човек отделя днев​но, включително и чрез потта, се изчислява на около 10,5 чаши. Разбира се, има вода и в храната, но дори да имате и това пред​вид, необходимо е да добавяте най-малко шест или седем чаши вода дневно.

Когато казвам на хората да пият много течности, някои ми отговарят: „Аз не пия много вода, но пия много чай или кафе”

За човешкото тяло обаче е изключително важно да си набавя именно водата. Когато пием други течности като чай, кафе, подсладени напитки или бира, вместо да доставяме течности на тялото, ние го обезводняваме. Захарта, кофеинът, алкохолът и добавките, съдържащи се в тези питиета, извличат течностите от телесните клетки и кръвта и я сгъстяват.

Много хора надигат халби в горещ летен ден или когато из​лязат от сауната. Макар че бирата може да бъде освежаваща, когато сте жаден, при хората на средна възраст и при старите хора с висок холестерол, високо кръвно налягане или диабет се​риозно се увеличава вероятността от инфаркт на миокарда (сърдечен пристъп) или мозъчен удар (инсулт), ако разчитат би​рата да замести водата, загубена при изпотяване.

 Ако сте жаден, вместо да пиете бира, чай или кафе, свикне​те преди всичко да пиете добра вода, като по този начин със си​гурност доставяте на тялото си необходимата му течност.

  КОЯ Е „ДОБРАТА ВОДА"?

Вярвам, че вече сте разбрали колко важно е да се пие добра во​да. Но може би ще зададете въпроса, коя вода може да се смята за добра?

Когато казвам „добра вода”, силно се съмнявам, че има хо​ра, които смятат чешмяната вода за подходяща на това опреде​ление. Освен хлора, използван за дезинфекциране, чешмяната вода съдържа също така диоксини и канцерогени, като трихлоретилен и трифенилметан. При чешмяната вода е спазено безо​пасно съдържание на тези вещества, но все пак тя съдържа ток​сини.

 Чешмяната вода се стерилизира с хлор, който може да уби​ва бактериите в нея. Но когато хлорът се добави към водата, се произвежда голямо количество свободни радикали. В резултат на действието на тези свободни радикали микроорганизмите умират и затова хората смятат стерилизираната вода за чиста. Но въпреки че микроорганизмите загиват при процеса на стери​лизация, чешмяната вода междувременно се е окислила.

   Равнището на окисляване на водата може да бъде измерено с нещо, наричано „оксидационно-редуциращ електрически по​тенциал”. Окисляването, което е лошо за водата, е процес, при който електроните или се разпадат, или се отделят от молекули​те. Редукцията, която е положителна, е обратният процес, при който електроните се приемат от молекулите. Въз основа на из​мерването на тези флуктуиращи, колебаещи се електрони може да се определи дали изследваната вода ще окисли или ще реду​цира други субстанции. Следователно колкото по-слаб е елект​рическият потенциал, толкова по-силна е редукционната спо​собност на водата (т.е. възможността да редуцира други веще​ства); докато вода с по-висок електрически потенциал е по-ве​роятно да окислява други вещества. И така, как трябва да се на​мери „добра” вода с висока редукционна способност?

   Може да използвате електрически уреди, за да създадете вода със силни редукционни възможности („Кангенова вода”). Съществуват пречиствателни уреди, които йонизират и създа​ват такава вода чрез електролиза.

Уредите за пречистване на водата с алкални и с отрицателни йони също използват подобен механизъм, за да произведат вода с редукционна сила, но, когато в тях се извършва електролиза, по катодите полепват ценни минерали, като калций и магнезий. Така че водата, обработена с електрически ток, може да съдържа по​вече минерали. По-нататък, когато се осъществява електролиза​та, се произвежда също и активен водород, който служи за пре​махване на излишните свободни радикали от тялото. Когато во​дата премине през тези пречиствателни уреди, хлорът и химичес​ките вещества в чешмяната вода се премахват. В резултат се по​лучава това, което наричам „добра вода” – чиста, алкална вода с много минерали. Напоследък започна да се говори за малки вод​ни молекули, наричани „клъстъри”
, които трябва да присъстват в добрата вода. Засега мненията са разделени на „за” и „против” тези клъстъри, така че няма ясно становище по този въпрос.

  Ако разгледаме нещата по друг начин, добра вода означава вода със силна редукционна способност, която не е замърсена с химически вещества.

  Съществуват много видове и марки минерална вода, както местни, така и вносни. От минералите във водата калцият и маг​незият са особено важни за хората. Всъщност е много важен ба​лансът на тези два минерала. Калцият, който навлиза в тялото, не се включва в извънклетъчните течности, а напротив, остава в клетките. Когато се натрупва вътре в клетките, става причина за атеросклероза и високо кръвно налягане. Ако същевременно обаче се приема и достатъчно количество магнезий, това може да предотврати излишното натрупване на калций в клетките. Допустимото съотношение между калция и магнезия трябва да е 2 към 1. Дълбоководната океанска вода, която съдържа много магнезий и твърда вода, също може да се нарече „добра” вода, защото освен магнезий и калций съдържа и желязо, мед, флуор и други минерали.

Между другото твърдостта на водата може да се определи със следната формула:

(Количеството калций х 2.5) + (количеството магнезий х 4.1) = твърдост.

Ако минералният индекс на водата е под 100, тя се смята за „мека вода", а когато е над 100 – за „твърда”. Но едно нещо трябва да се има предвид при минералните води, бутилирани в пластмасови бутилки – твърде дългото престояване в такива бу​тилки намалява редукционната сила на водата.

Нещо повече, ако пиете само бутилирана минерална вода, това ще ви струва време и пари. За да разполагате с достатъчно добра вода всеки ден – както за пиене, така и за готвене, е не​обходимо да използвате пречиствателен уред със силна редук​ционна способност.

Освен това, когато се пие студена вода, тялото ви се старае да я стопли, колкото може по-бързо, използвайки различни средства, за да покачи температурата й до равнището на телес​ната. Фактически, като пиете вода и стимулирате симпатичните нерви, това е част от системата за производство на енергия, ко​ято повишава телесната ви температура.

Помнете винаги обаче, че ако се опитвате да увеличите из​разходването на енергия с пиене на вода, като например вода с лед, която е много студена, ефектът е обратен. Това е така, за​щото извънредно студената вода охлажда внезапно тялото, при​чинявайки диария и други физически проблеми.

Напоследък нараства броят на хората, особено на по-мла​дите, със „синдром на ниска телесна температура”; при този синдром телесната температура на някои индивиди е около 35 градуса. Тази ниска температура може да има различни вредни ефекти. Нормалната температура, на един здрав човек е 37 гра​дуса, а когато тя започне да спада, нивото на метаболизма нама​лява с 50%. Нещо повече, телесната температура, при която ра​ковите клетки може по-лесно да се размножават, е около 35 гра​дуса. Това е така, защото активността на ензимите се забавя, на​малявайки по този начин имунните функции на тялото. Ензими​те работят по-добре при по-висока телесна температура. Хора​та вдигат висока температура, тресе ги, защото всъщност тела​та им се опитват да увеличат имунните си функции. По този на​чин, освен когато е лято, е по-безопасно да пиете вода с темпе​ратура около 20 градуса.

ПИЙТЕ ПОВЕЧЕ ДОБРА ВОДА, ЗА ДА ОТСЛАБНЕТЕ

Когато се разхождате из Ню Йорк, често пъти може да видите насреща си затлъстели хора с бутилка вода в ръка. Това е, за​щото се смята, че пиенето на вода е ефикасен помощник за тях​ната диета. Идеята да се отслабва чрез пиене на вода може да изглежда наивна, но в нея има доза истина.

Когато пиете вода, се стимулират симпатичните нерви, ме​таболизмът се активира и се увеличава изразходването на кало​рии – в резултат на това се губи тегло. Когато стимулирате сим​патичните нерви, се отделя адреналин. Той усилва реактивност​та на ензима липаза, който е чувствителен към нивото на хор​моните и се намира в мастните тъкани; липазата разгражда триглицеридите и ги превръща в мастна киселина и глицерол, като така улеснява тялото да изгаря натрупаните мазнини.

Има изследвания за това, колко калории допълнително се изразходват при пиене на вода. Според данните системното из​пиване на малко повече от две чаши вода, три пъти дневно, уве​личава броя на изгорените калории в тялото приблизително с 30%. Нещо повече, трийсет минути след изпиването на водата броят на изразходваните калории достига върха си.

Този факт ясно показва, че хората с излишни мазнини би трябвало да свикнат да изпиват най-малко шест и половина ча​ши добра вода всекидневно. А каква вода е най-добра за тази цел? Вода с по-ниска температура от тази на тялото ви, но не и ледено студена. Според проведени експерименти водата с тем​пература около 20 градуса ще увеличи изгарянето на калории. Студената вода се смята за подходяща, защото значително коли​чество енергия отива за затоплянето й до равнището на телес​ната температура.

Човешкото тяло има различни начини да стабилизира те​лесната температура. Например, когато сте в банята и уринира​те в студена утрин, леко потръпвате. Това е, защото топлата урина, натрупана в пикочния мехур, се отделя бързо и това пре​дизвиква леко втрисане с цел тялото да си възстанови част от изгубената температура.

ПРЕДПАЗВАНЕ ОТ ПРЕЯЖДАНЕ С ПОМОЩТА НА ЕНЗИМИТЕ

 Независимо от това колко често пиете добра вода, не би тряб​вало да очаквате значително намаляване на теглото, докато не промените също така и хранителните си навици. Промяната не означава непременно да намалите количеството на консумира​ната от вас храна. Важното е да ядете богати на ензими храни, ако искате да се освободите от излишното тегло.

Ако ядете само храни, съдържащи много ензими, тялото ви по естествен начин ще приспособи теглото си до най-подходя​щото за вас. Хората напълняват, защото ядат окислени и обра​ботени храни, които са загубили всичките си ензими. Те изпит​ват пристъпи на глад, защото не ядат храни, които съдържат не​обходимите за организма микроелементи – витамини, минерали и ензими. Тези хора не поглъщат повече храна, защото се нуж​даят от нея; по-скоро ядат, за да задоволят необходимостта на тялото си от ензими и от хранителни елементи, като витамини и минерали. Може просто да избегнете пристъпите на глад, като ядете добри храни, които изобилстват с ензими.

Има хора, които дори и да имат достатъчно ензими, се чувстват гладни, защото не им достигат микроелементи. Макар че тези елементи са главно витамини и минерали, има също така и изключително необходими вещества, наричани „коензими”, които съдействат на ензимите да работят достатъчно добре в тялото.

Напоследък коензимът Q10 привлича вниманието като не​що добро за здравето и фигурата ви. Q10 обаче не е единстве​ният необходим коензим за хората.

В действителност броят на необходимите коензими е доста малък. В миналото една добре балансирана храна би ви набави​ла всички микроелементи. Напоследък обаче количеството мик​роелементи в плодовете и зеленчуците значително спада. Ако пристъпите на глад не изчезнат, когато преминете на добре ба​лансирана диета, би трябвало да взимате добавки, съдържащи микроелементи.

Когато се опитвате да отслабвате, би трябвало да имате предвид не само количеството храна, от която се нуждаете, но същото така и кога и как я консумирате. Повечето хора с над​нормено тегло не сдъвкват добре храната. По тази причина те поглъщат храната си по-бързо, повишавайки кръвната си захар, и преди центърът за засищане да успее да изпрати сигнал, тези хора вече са преяли. Само когато предъвквате всяка хапка 30-50 пъти, вие естествено ще започнете да ядете по-малко.

Ако в стомаха ви все още е останала храна, когато си ляга​те вечер, както въглехидратите, така и белтъчините ще бъдат превърнати в мазнини от инсулина.

Напоследък в Америка все повече печели популярност нис-ковъглехидратната диета. Според тази диета вие консумирате малко или никакви въглехидрати. Но експерименталните резул​тати показват, че дори и да следвате нисковъглехидратна, високопротеинова диета, ако продължавате да ядете късно вечер, ще напълнете, все едно че ядете въглехидрати. Така е, защото човек, който яде преди лягане, отделя големи количества инсулин, с по​мощта на който всичката погълната храна се складира във вид на мазнина. С други думи, докато не промените навиците си за хра​нене, само нисковъглехидратната диета няма да даде резултат, а същевременно тялото ви ще стане киселинно, ще се увеличи ве​роятността от заболяване от остеопороза и други болести.

От друга страна, твърде слабите хора не отделят достатъч​но инсулин, в резултат на което храната се изхвърля от тялото несмляна и неусвоена. С други думи, макар че резултатите са точно противоположни един на друг, причината за свръхтегло или свръхмършавост е една и съща.

 Ако ядете богата на ензими храна по правилен начин и пи​ете необходимото количество добра вода, нямате нужда от дие​та за отслабване или напълняване. Тялото ви само ще се прис​пособи към най-подходящото за вас тегло. Доказателство за то​ва е, че ако една доста мършава личност следва този здравосло​вен начин на живот, всъщност без особени усилия ще възстано​ви нормалното си тегло.

Ако успете да си изработите добри за вашето здраве нави​ци и продължите да следвате всекидневно Ензимния фактор -диета и начин на живот, тялото ви естествено ще поддържа нор​малното си състояние.
НОВАТОРСКИ МЕТОД ЗА РЕГУЛИРАНЕ НА ЧРЕВНАТА ФУНКЦИЯ

   Добре известно е, че за много жени едно от най-притеснителни​те състояния е запекът. И не малко хора почти всекидневно взи​мат слабително.

   Смятам обаче, че взимането на много лекарства има нещо сходно с постепенното отравяне. Колкото повече вашите черва са стимулирани от медикаменти, толкова по-силна стимулация ще изискват. Тези, които употребяват слабителни, знаят това, защото в началото може да им се е налагало да вземат само ед​но хапче, но с честото повтаряне на дозите лекарството срещу запек губи ефикасността си, което ги кара да взимат по две, три хапчета наведнъж или да преминат на различен препарат с на​деждата той да им действа по-добре.

   Запекът е една от причините за лоша интестинална характе​ристика; ето защо е необходимо час по-скоро да премахнете то​ва състояние. Без значение колко добра е храната ви, ако не мо​же да отделяте остатъците нормално, тя загнива и започва да произвежда токсини във вътрешностите ви. Когато се стигне до това състояние, балансът на чревната бактериална флора се срива за миг. Причината, поради която имате сърбежи и пъпки, когато сте запечени, са образувалите се в червата токсини, кои​то не могат да бъдат отделени своевременно от тялото ви.

Не е нужно да се казва, че най-желаното състояние е да имате добре регулирана чревна перисталтика по естествен начин. С оглед на това освен яденето на богати на ензими храни, важно е да стимулирате червата си с храни, изобилстващи с фибри, да пиете големи количества добра вода, да масажирате стомаха си по посока движението на червата и да засилвате ко​ремните си мускули.

Ако след като вършите всичко това, все пак не виждате го​лямо подобрение, бих ви препоръчал клизма. Аз препоръчвам т. нар. клизма с кафе, която прочиства дебелото черво с вода, съдържаща кафеен разтвор, плюс минерали и екстракти, създа​ващи лактобактерии.

Много хора в Япония се безпокоят, че ако си правят клиз​ма, това може им стане навик и постепенно дебелото им черво да отвикне да работи само. Но според събраните от мен клинич​ни данни няма основание за тревога. По-скоро хората, които ре​довно си правят клизма, имат по-добре функциониращи вът​решности и по-чисти чревни характеристики без застойни и компактни изпражнения.

Обратно, при хора, които редовно употребяват очистител​ни – било то химически препарати, билки или естествени бил​кови чайове – стените на червата се обезцветяват и почерняват. И колкото повече лекарства приемат, толкова повече се влоша​ва състоянието на червата им, като постепенно перисталтиката все повече се забавя. Когато движението на червата спре, е по-лесно за задържаните изпражнения да останат във вътрешнос​тите и да създават проблеми.

 Имам приятел лекар, който въпреки здравото си тяло, продължава да си прави по две кафеени клизми дневно. Това не е защото няма добра перисталтика, а по-скоро защото неизбеж​но поглъща някои хранителни вещества, които ферментират не​нормално или остават несмлени в дебелото черво, дори и при нормално изхождане. За тялото е по-добре да изхвърля изпраж​ненията, колкото е възможно по-скоро, особено от лявата стра​на на дебелото черво, където изпражненията лесно се застояват. Като следва моя съвет, моят приятел е добил навика да си пра​ви клизми с кафе вече близо двайсет години и физическото му състояние е по-добро отпреди.

   Дори и аз често си правя кафеени клизми. Както вече казах почистването на червата означава почистване само на лявата страна на дебелото черво, така че това не засяга функциите на тънките черва, където се извършва смилането и абсорбирането на хранителните вещества. Така че може да си правите клизми, без да се тревожите.

КАК ДА ПРЕДОТВРАТИМ ИЗЧЕРПВАНЕТО НА ПЪРВОИЗТОЧНИТЕ ЕНЗИМИ?

Ензимите контролират целия човешки живот и жизнената енер​гия. Дори за ходенето пеша или заспиването са нужни ензими. Ако на заспиване си мислите, кога трябва да се събудите на следващата сутрин, често се будите приблизително в това вре​ме. Това може да бъде приписано на ензимите, защото самият акт на мислене не е нищо повече от работа на ензимите в мозъ​ка. Всяко нещо, което човек прави, било то да движи ръката или очите си или да използва ума си, зависи от функциите на ензи​мите.

Човешкото тяло е приспособено да поддържа естественото си равновесие, т.нар. хомеостаза – биологичен баланс. Оздравя​ването на рана от порязване или възстановяването на нормал​ния цвят на кожата след слънчев загар са примери как тялото възстановява хомеостазата. Телесните хомеостатични функции реагират чувствително на всяка анормалност и се опитват да върнат тялото към неговото първоначално, нормално здравно състояние. Ето защо, ако внезапно се заемете с усилени физи​чески упражнения или си легнете в три сутринта вместо в оби​чайното вечерно време, или се събуждате в четири сутринта вместо в шест, тялото се опитва да се приспособи към тези не​нормални положения. Ензимите са тези, които помагат на тяло​то да регулира хомеостазата.

Ако анормалните явления се случват рядко, тялото ще мо​же да се справя с тях. Ако обаче аномалиите се повтарят продължително време, първоизточните ензими се изразходват и вътрешният баланс на телесните ензими се срива. Ето защо воденето на добре регулиран живот означава предпазване от из​лишно изразходване на първоизточните ензими.

Хора, които стават късно или водят нездравословен живот, изразходват много повече първоизточни ензими. Смятам, че причините за смърт вследствие на прекалено много работа са свързани с пълното изтощаване и изразходването на първоиз​точните ензими.

 Да си лекар е предизвикателство, но откакто практикувам вече 45 години тази професия, никога не съм работил в ущърб на здравето си. Така е защото успях да водя живот, който не из​тощава основните ми ензими. Като обсъждам по-нататък моя начин на живот, нямам намерение да ви внушавам да ми подра​жавате напълно. Всяка личност има свой индивидуален жизнен ритъм и моят може да не е най-подходящ за вас.

Но независимо от това, какъв е вашият жизнен ритъм, продължителното водене на добре регулиран, умерен живот е абсолютно необходимо за поддържане на здравето ви. Ето защо ще ми бъде много приятно, ако може да откриете някои полез​ни моменти в моята всекидневна жизнена дейност.

 СУТРИН

Събуждам се в 6 сутринта, като правя леки упражнения с ръце и крака, без да ставам от леглото. След като разклащам леко ръ​це и крака, ставам от леглото, отварям прозореца и вдишвам дълбоко свежия утринен въздух. Това ми позволява да заместя застоялия в дробовете ми въздух със свеж. После се връщам в леглото. Лягам по гръб и правя няколко леки упражнения, като последователно вдигам двете си ръце, дясната после лявата, а след това редувам повдиганията на краката; след този комплекс вдигам едновременно няколко пъти и двете си ръце, после и двата си крака. След това правя нещо подобно на ритмично раз​тягане, като бавно активирам кръвообращението и лимфния ток.

След като раздвижвам по този начин кръвта си, ставам от леглото и правя 100 каратистки замахвания – веднъж наляво и веднъж надясно, след това пет минути упражнявам разтягания на тялото.

След като свърша утринните си упражнения, отивам в кухнята и бавно изпивам две-три чаши добра вода с темпера​тура около 21 градуса. След 20 минути, когато вече съм изпил водата и тя се намира във вътрешностите ми, консумирам све​жи плодове, богати на ензими, а 30-40 минути по-късно за​кусвам.

Основното нещо, което ям на закуска, е кафяв ориз, смесен с пет, шест или седем вида зърна. Към това прибавям и попа​рени зеленчуци, нато (ферментирали соеви зърна), нон (суше​ни водорасли) и шепа обработени водорасли от вида вакаме.

  НА ОБЯД

Малко след 11 часа преди обяд изпивам две чаши вода. Трийсет минути по-късно ям плодове.

Обикновено много хора ядат плодове като десерт, но аз ви препоръчвам да ядете плодовете 30 минути преди ядене, винаги когато е възможно. Пресният плод, изобилстващ с ензими, се смила добре и яденето му преди обяд спомага за работата на гастроинтестиналната система и повишава кръвната захар, с ко​ето ви предпазва от преяждане.

Дори и по време на основно ядене, ако консумирате несготвени храни, като например салата, вашето храносмилане ще е по-добро. Това е и причината първо да се сервира салата, а жи​вотинските протеини, като месо и риба, да съставляват основ​ното ядене. Ако хората не са в състояние да ядат зеленчуците съвсем сурови, съветвам ги, а и самият аз го правя – ям също така и сготвени зеленчуци. Ако обаче варите зеленчуците в го​реща вода, ензимите се губят. Така че ям зеленчуци или на па​ра, или бланширани за две минути.

Обедът ми обикновено е от пакетирана вкъщи храна, която сам съм си приготвил. При случай излизам на обед с приятели, но обикновено ям домашно приготвения си обед, състоящ се от кафяв ориз и различни зърна.

След като се нахраня, подремвам 20-30 минути. Като се от​пусна малко, умората от сутринта изчезва и мога да започна следобедната си работа с ясна глава.

ВЕЧЕР

След обеда се опитвам да не ям никакви закуски. Към четири и половина часа изпивам две чаши вода. Тридесет минути по-къс​но изяждам един плод, след което вечерям.

Всекидневно ям много плодове. Смятам, че човек би тряб​вало да яде толкова плодове, колкото пожелае.

За вечеря консумирам ястия от свежи продукти, незабавно след като са сготвени, и сдъвквам храната си наистина добре. Храната ми вечер не се различава много от сутрешната ми за​куска.

Вкъщи се разговаря малко по време на хранене. Така е, за​щото се опитваме да дъвчим добре храната. Говорим, след като сме преглътнали залъка си. Важно е да се помни, че не трябва да се говори с пълна уста. Това не е само въпрос на добро въз​питание: то предотвратява навлизането на храна в дихателната тръба.

Ако сте свикнали да пийнете след вечерята, нищо лошо, но аз се опитвам по възможност да не пия кафе или зелен чай. По-скоро предпочитам органичен билков чай, соба (чай от елда) или ечемичен чай. Що се отнася обаче до чая от елда или от ече​мик, трябва да помните, че печените им зърна трябва да се па​зят в добре затворен съд, за да се предпазят от окисляване. Ис​тината е, че е по-добре да се пие чай непосредствено след като зърната са опечени, но тъй като това трудно се прави в ангажи​раното ни всекидневие, трябва да имаме само малки количества чай и да изразходваме вече отворения пакет, колкото е възмож​но по-бързо.

След като свърша с вечерята си, около 6-6.30 часа, повече не слагам никаква храна или вода в устатата си, преди да си лег​на пет часа по-късно. Когато ожаднявам през летните месеци, пия само толкова вода, колкото да задоволя жаждата си (приб​лизително 1 чаша), час преди да си легна. Но по-добре е да из​бягвате пиенето на всякаква вода късно през нощта.

ПОДРЕМВАЙТЕ РЕДОВНО ЗА ПЕТ МИНУТИ

   След обед имам навика да подремвам 20-30 минути, но когато се почувствам уморен в други часове на деня, също се отпускам и затварям очи за пет минути, за да възстановя силите си.

Най-важното при дрямката е да заемете отпуснато положе​ние. Често лягам по корем по време на тези петминутни под-рямвания, но ако умеете да се отпускате, можете да подремнете и на стол с вдигнати крака.

Може да се учудите как след 20-30 минути умората се смъква от вас. Това петминутно отпускане действа много ефи​касно, защото позволява на тялото ви да се балансира (хомеостазата). Почивката и сънят възстановяват отслабените функции на цялото ви тяло – кръвообращението, лимфния ток, нервната система и вътрешните секреции.

Защо кратката почивка подобрява телесната хомеостаза? Това е моя собствена теория, но вярвам, че за нея има основа​ние по следните причини:

Когато сте будни и активни, това означава, че изразходвате повече ензими. Когато си почивате в отпуснато положение, раз​личните телесни функции също са в покой и не се изразходват ензими за различните дейности и движения. Ензимите имат въз​можност да работят в зоните на умора, за да подпомагат възста​новяването на енергията и на хомеостазата.

   Факт е, че ще се възстановите по-бързо, ако си починете само за пет или десет минути, когато ви се доспи или се умо​рите. Ако продължите да работите, когато сте уморен или сън​лив, няма да бъдете ефективни. Напоследък хората по местора​бота са започнали да осъзнават ползата от дрямката и на някои места са стигнали дотам да предвиждат места за почивка и пре​зареждане.

В моята клиника съм обявил времето между 12 и 13 часа за време за отдих. Както може да се предположи, тъй като това е клиника, не всички могат да почиват по едно и също време, та​ка че моят медицински персонал подрямва на смени. По това време дори да търсят някого, който си почива, по телефона, той не отговаря освен в случай на спешна нужда. Така че ако може да надзърнете тайно в клиниката ми, ще видите подремващи си доктори и сестри в най-удобната за всеки поза.

Сънят играе извънредно важна роля в поддържането на те​лесния ритъм. Напълно разбираемо е, че добре регулираният живот е синоним на ранно лягане и ранно ставане. Ако времето за заспиване и събуждане, както и времето за хранене и подремване, е фиксирано, телесната хомеостаза няма да бъде натова​рена и по този начин ефикасно ще се ограничи излишното из​разходване на първоизточни ензими.

В момента най-големият ми проблем е свързан със смяната на часовите пояси при полет. По принцип живея в Ню Йорк, но два пъти годишно пътувам до Япония по работа. Винаги орга​низмът ми се разстройва заради часовата разлика (13-14 часа) между Ню Йорк и Япония.

Тъй като телесният ми ритъм се променя напълно, на тяло​то ми са нужни две седмици, за да свикне с новото „биологич​но време”. Забелязал съм, че почти същият срок е необходим, за да се нормализират напълно функциите на бъбреците, черния дроб, стомаха и червата ми.

Когато почувствате, че ви се доспива, тогава вероятно е най-хубавото време за сън за вас според телесния ви ритъм. Има хора, които са свикнали да взимат хапчета за сън, защото заспиват трудно, но тези медикаменти имат пряк ефект върху мозъка, така че са много опасни. Хапчетата за сън изтощават голям брой ензими в мозъка, което предразполага определената личност да развие сенилност (старческо слабоумие) или да се разболее от Алцхаймер. Ако употребявате редовно хапчета за сън и забележите, че започвате по-лесно да забравяте, това е опасен сигнал. Медикаментите при никакви обстоятелства не трябва да бъдат взимани небрежно.

Няма да имате нужда от лекарства, ако водите добре регу​лиран живот и подремвате за ободряване и сила, когато ви се доспи през деня. Вашата телесна хомеостаза ще бъде в равно​весие и ще може да заспивате вечер по естествен начин.

ПРЕКАЛЕНИТЕ ФИЗИЧЕСКИ УПРАЖНЕНИЯ НЕ НОСЯТ ПОЛЗА, А ПОВЕЧЕ ВРЕДА

Умерените физически упражнения са необходими, за да живе​ете здравословно. Както споменах и по-рано, аз също всяка сут​рин изпълнявам свой комплекс упражнения.

Има пет „тока” в човешкото тяло: на кръвта и лимфата, гастроинтестинален ток, ток на урината, на въздуха и на вът​решната енергия („чи”). Важно е тези „тоци" да не се секват и упражненията позволяват да им следват несмущавани своя път.

Когато раздвижвате цялото си тяло, кръвообращението и лимфният ток се подобряват. Това повишава метаболизма на тя​лото, което, на свой ред, позволява на незаменимите витамини и минерали да достигат по-лесно навсякъде из тялото ви, като по този начин се създава по-благоприятна среда за работата на ензимите. В резултат на всичко това се подобряват функциите на цялото ви тяло.

Това се случва само ако се упражнявате правилно.

Твърде многото упражнения могат да навредят на здравето ви, защото колкото повече физически усилия полагате, толкова повече свободни радикали произвеждате в тялото си. Според мен именно в това се крие причината за внезапна смърт от сър​дечен удар по време на джогинг. Много жени тичат всеки ден, но младите жени между 20 и 30-те си години, които пробягват дневно 10 км, стават кльощави с плоски гърди и седалище. В ня​кои случаи и менструалният им цикъл спира. Това става, защо​то тялото им не произвежда достатъчно женски хормони.

Когато предозирате нещата, телесната хомеостаза се срива. Умереността е едно от разковничетата за здраве. Умереността в случая не означава да се прави нещо без желание, така между другото, а по-скоро да се правят такива упражнения, които са по-подходящи за физическото ви състояние, за вашия начин на живот и умственото ви здраве. Ето защо умереността е различ​на при различните хора. Умерените упражнения, които правя всяка сутрин, бяха създадени, когато съчетах редица неща, ко​ито изпробвах лично на себе си. Ако хора, които никога не са раздвижвали телата си, започнат да се упражняват всеки ден, така както и аз, те ще стресират мускулите и ставите си. Тъй ка​то напрежението, стресът водят до производството на голямо количество свободни радикали, упражненията, предизвикващи подобен стрес, няма да окажат положително влияние върху здравето ви.

Както вече подчертах, умереността е различна при всеки отделен индивид. Като се основавам на този факт, бих казал, че общо взето най-доброто е да се изминават миля или две
 с ва​шия привичен ритъм на крачене. Една от ползите от това уп​ражнение е подобряването на въздушния обмен в белите дробо​ве. Когато вашите дробове се вентилират по-добре, в тялото нахлува свеж въздух, който активира метаболизма ви и подоб​рява кръвния, лимфния и стомашно-чревния ток.

Друго добро нещо, което може да правите в свободното си време, е да затваряте очи и да поемате дълбоко няколко пъти въздух. Дълбокото вдишване помага да се усвоява необходими​ят кислород без активни упражнения. Нещо повече, вдишвайки дълбоко, вие стимулирате парасимпатичните нерви, стабилизи​рате състоянието на духа си и укрепвате имунните функции на тялото.

Във всички случаи, упражнявайте се всекидневно, но уме​рено, така че да може да се наслаждавате всеки ден на физичес​ките усилия, без излишно да стресирате тялото си.

КАК ЧАПЛИН Е МОГЪЛ ДА ИМА ДЕЦА НА 73-ГОДИШНА ВЪЗРАСТ?

Има и нещо друго, което е много важно, когато говорим за здра​вословни начини на живот, и това е сексуалният живот на от​делната личност.

Напоследък дори младите съпружески двойки съобщават за проблеми, свързани със секса, като например недостатъчен и некачествен секс, смущения в ерекцията и безплодие.

Смятам, че здраве в истинския смисъл на думата означава различните функции на тялото, включително и сексуалните, да са еднакво активни.

Дори много здрави хора, когато навлязат в шейсетте годи​ни и са анкетирани за техния сексуален живот, отговарят: „Аз нямам повече никакви възможности за това” или „Повече ня​мам интерес към това”. От медицинска гледна точка обаче, то​ва е много неестествено. Смятам, че сексуалният живот на един нормално здрав човек свършва с неговата смърт.

Ако говорим обаче за телесните функции в това отношение, един наистина здрав мъж би трябвало да има ежедневно сут​решни ерекции до 75-годишна възраст. Една здрава жена тряб​ва да има редовен менструален цикъл до 55-годишна възраст.

Причината, поради която жените стигат до това състояние на сравнително по-млада възраст (55 години), е свързана в го​ляма степен с ражданията. Да си бременна означава да създа​ваш друг живот в тялото си, което е огромен стрес за майчино​то тяло. Човек трябва да е млад, за да издържи на този физичес​ки стрес. Раждането само по себе си е застрашаващо живота събитие, като рискът нараства с напредването на възрастта. Кал​цият на майката бързо започва да се изразходва и тялото й кон​сумира ензими за двама, вместо само за себе си. Телесната спо​собност да се възстановяват основните, първоизточните ензи​ми също намалява с възрастта.

Телесните функции на човека отслабват с годините, незави​симо от начина на живот. Може би тялото променя хормонал​ния си баланс някъде посредата на живота, така че да започнем да се наслаждаваме на собствения си живот във втората му по​ловина. Нека приемем, че една жена живее до 100 години. Хор​моналният баланс на нейното тяло се променя на 50-годишна възраст, като по този начин сякаш й казва, че възпроизводител​ният й период е завършил. Смятам, че всъщност това е един от защитните механизми на тялото.

Що се отнася до мъжете, тъй като те не са изправени пред такива големи физически рискове, като бременност или ражда​не, те могат да поддържат възможността си за възпроизводство по-дълго, отколкото жените. Ако мъжът е здрав, може да произ​вежда сперма през целия си живот.

Художникът Пабло Пикасо, известен с това, че е участвал енергично в артистичния живот до 90-годишна възраст, става баща на 67 години. Прочутият комедиен филмов актьор Чарли Чаплин се жени четири пъти и последното му дете се ражда, ко​гато е на 73-годишна възраст. Японският актьор Уехара Кен става баща на 71 години, а актьорът от театър „Кабуки" Накамура Томиюро – на 74 години.

Все пак не ме разбирайте погрешно. Не рекламирам идеята за това стари хора да имат деца. По-скоро се опитвам да дока​жа, че способността на тялото за възпроизводство е свързана с поддържането на здравето ви. Общото за споменатите по-горе хора е, че имат здрави тела и продължителен и активен профе​сионален живот.

Разбира се, ензимите имат голям ефект върху сексуалния живот на отделната личност. Начин на живот, който не хаби безпричинно първоизточните ензими, несъмнено е свързан с поддържането на сексуалните функции. 

СЛЕД  МЕНОПАУЗАТА ЗАПОЧВА СТРАХОТНИЯТ СЕКС

Добрата новина за жените в постменоауза е, че плодовитостта и желанието за секс са две напълно различни неша.

Истина е, че когато менструацията спре, жените отделят по-малко женски хормони, което води до физически промени, като недостатъчно вагинално овлажняване и падане на косата. Но вместо на тези промени да се гледа в отрицателна светлина, мислете, че след тази промяна най-накрая сте освободени от менструацията и опасенията от забременяване. Годините след менопаузата са време, когато може да правите най-добрия секс в живота си. Новата свобода ви позволява напълно да се нас​лаждавате на секса – умствено и физически.

След като мъжете и жените достигнат възрастта, когато хормоналният им баланс се променя, желанието им за секс от​слабва. Все пак е важно както за жените, така и за мъжете да продължат да се наслаждават на сексуалния си живот, макар и не толкова често както преди.

С малко усилие мъжете могат да подобрят сексуалните си функции, без да разчитат на лекарства. Най-лесният начин е да се изпият две чаши вода час преди полов акт. След като вече сте изпили водата, тя се събира в пикочния мехур, като стимулира простатата и значително увеличава ерекцията. Трябва да отбе​лежим, че този ефект не се постига с пиене на бира или чай, за​щото кофеинът и алкохолът свиват кръвоносните съдове.

 Мнозина по-възрастни мъже ще кажат: „Не бих искал да се занимавам с нещо толкова трудно и уморително”, но за съпру​жеските двойки или за мъж и жена, които наистина се обичат един друг, сексът никога не е уморителен или изтощителен акт. По медицински път е доказано също така, че духовното и физи​ческото щастие повишават имунните функции на индивида. Все​ки мъж би искал да бъде млад и във форма, желан и обичан от ед​на жена. И всяка жена би желата да бъде красива, желана и оби​чана от един мъж. Много е важно да продължавате да изпитвате подобни чувства, за да живеете дълъг и здравословен живот.

Това становище е валидно за всичко; който първи се отказ​ва, първи губи. Ако се предадете с ума си, тялото ви също ще започне да старее по-бързо. Никога не се предавайте. Това е тайната на дългия и здравословен живот.

Глава 4

   Обръщайте внимание на вашия  „сценарий на живота”
През изминалите 100 години медицината напредна бързо. По ирония на съдбата броят на заболелите продължи да нараства с всяка изминала година. Ако медицината наистина е напреднала, защо не намаляват и болните хора?

   Дали пък това не се дължи на факта, че модерната медици​на е погрешна по принцип? Смятам, че отговорът на този въп​рос е положителен. Преобладаващите медицински теории твър​дят, че бактериите и вирусите са причинители на заразните бо​лести. Но това е едностранчиво становище. Трябва да осъзна​ем, че развиваме болести, защото позволяваме на тялото си да стане гостоприемник на различните бактерии и вируси. Съвре​менната медицина се основава на идеята за лечението, за бор​бата с болестите, докато истинската медицина би трябвало да се опира на принципа за поддържане здравето на човека.

Преди около 40 години започнах да се занимавам сериозно с взаимовръзката между храна и здраве. По това време, докато изследвах коремните органи на много американци, открих, че гастроинтестиналните характеристики са добър барометър за здравето. Тогава стигнах до извода, че подобряването на състо​янието на стомашно-чревния тракт е прекият път към укрепва​не на здравето. Ето защо се опитах да развия и популяризирам техниката на колоноскопската полипектомия
 и като помагах на хората да преодоляват страданията, продължих да търся пър​вопричините за възникване на тези заболявания. 

Прочетох много научни статии и доклади, събирах клинич​ни данни със съдействието на моите пациенти, използвах и собственото си тяло, за да проверя влиянието на лекарствата и дори изследвах животни в тяхната естествена, дива среда. Из​водът, до който стигнах, е, че ако вървите срещу законите на природата, което се отнася за всичко на този свят (може да се каже срещу Божията воля), ще се разболеете. Хората са част от природата, а не отделно от нея, и без нея ние не може да живе​ем здрав и продължителен живот. Както всички други живи съ​щества, хората трябва да употребяват подходящи за човешкия род храни, съобразени със средата, в която живеят. Основният принцип на човешкия живот е да се ядат растения и животни, присъщи за региона. Хората, свикнали с храна, състояща се от зърна, зеленчуци, водорасли, плодове и риба, определено не мо​гат да храносмилат прекомерни количества химически третира​ни меса, мляко и преработени, бедни на ензими храни.

Вярвам, че сме способни да водим пълноценен и здравосло​вен живот. Истина е, че някои хора с вродени заболявания тряб​ва да се борят през по-голямата част от живота си със здравни​те си проблеми. Но също така смятам, че дори и хората с нас​ледствени болести биха могли да укрепят общото си здравно състояние с добри навици на живот.

  ВСЕКИ  Е ПРЕДОПРЕДЕЛЕН ДА ВОДИ ПЪЛНОЦЕНЕН ЖИВОТ

Не сме ли родени всички със „сценарий” за дълъг живот в доб​ро здраве? Животните инстинктивно знаят какво им е нужно, за да оцеляват. Дивите зверове разбират собствения си „житейски сценарий” и се опитват да го следват. Зъбите на месоядните и тревопасните са различни, защото природата е наредила да ядат необходимата за поддържане на живота им храна.
Подреждането и съотношението на зъбите ни са също чуде​сен пример за закона на природата в действие. Това означава, че и ние, хората, имаме свой сценарий за активно и добро здраве, но с нашата арогантност често го пренебрегваме. Една от при​чините за това е човешката алчност. Способността ни да разсъждаваме, дадена ни по Божията милост, грешно се тълку​ва от мнозина в смисъл, че човешките същества са по-висш клас от животните. Ние отглеждаме и използваме животните, както ни е изгодно. Желанието ни да ядем деликатеси води до​там да поглъщаме „храни", които не се срещат в природата. Стремежът ни да водим живот със съвременни удобства ни ка​ра да унищожаваме естествената околна среда. Упорството ни да получаваме все по-голяма реколта ни води до използване на селскостопански химикали. Желанието ни за повече земя и па​ри ни води до безредици и конфликти. Може би сега хората пла​щат за постоянно растящата си алчност именно под формата на заболявания.

Но е настъпило време съвременната медицина да осъзнае грешките си. Ние, човеците, сме също част от природата. За да живеем здравословно, трябва да следваме законите й. Който се вслушва в природните закони, следва присъщия му сценарий на живот. Затлъстелият човек изпитва глад, защото му липсват не​обходимите хранителни съставки. Друг с диария или запек оче​видно не яде храни, подходящи за неговата храносмилателна система. И накрая се разболяваме, когато непрекъснато пренеб​регваме природните закони.

Ето защо съм убеден, че медицината вбъдеще би трябвало да се съсредоточи върху законите на природата. Трябва да от​деляме повече внимание на сценариите, които природата е на​писала за нас, хората, да се опитваме да събудим вродената си способност за самоизцеление и да се насочим към популяризи​ране на древната максима „Здрав дух в здраво тяло” да се придържаме към здравословен начин на живот, вместо да се опитваме да потискаме със сила болестите.

СПЕЦИАЛИЗАЦИЯТА ПРОВАЛЯ МЕДИЦИНАТА

Първата стъпка към следване на природните закони е да се спре със специализацията в здравните грижи. Тясната медицинска специализация ни пречи да виждаме цялото, или както се казва в старата поговорка – не може да видим гората заради отделни​те дървета. Нищо в природата не съществува само за себе си. Всяко нещо си влияе с всичко останало и поддържа равновесие с всичко останало.

Напоследък в Япония съществува движение, наречено „Да посадим гора, за да отгледаме океан”. Това е иницииран от ри​бари проект, които в недоумението си защо рибата внезапно е изчезнала от океанските води, откриват, че преди няколко годи​ни са били изсечени много дървета от планински райони. Те откриват връзка между дърводобива и намаляването на рибна​та популация. Проектът на рибарите е да се посадят нови дър​вета в планините с цел рибата „да се завърне обратно” в океа​на. На пръв поглед може да ни се стори, че има твърде слаба връзка между дърветата в планините и рибата в океана, но в кръговрата на природата двете неща са в тясна взаимовръзка.

По подобен начин отделните дейности на 60-те трилиона клетки, които провеждат петте тока в човешкото тяло – кръв​ният и лимфният, стомашно-чревният, токът на урината, на въз​духа и енергията – са тясно преплетени. Проблемът при един ще се отрази на всички останали. Като пренебрегваме тази взаимосвързаност и се опитваме да лекуваме само отделни органи, това ни пречи да виждаме цялостната картина. Ако тясната спе​циализация в медицинското лечение продължи със същото тем​по, то в близко бъдеще повече няма да имаме истински лекари. Ще останем само със специалисти, които разбират специфична​та област, в която са специализирали, и не са способни да оце​нят здравното състояние на пациентите си като цяло.

Ако погледнете дори очите или цвета на лицето на някой пациент, вече ще ви е ясно, че той или тя страдат от физически неразположения, а в същото време някой специалист по стомашно-чревни болести може само да направи колоноскопия и като не намери полипи, да каже на пациента: „Поздравления, вие сте добре. Нямате полипи или рак”. Това е съвсем безотго​ворно, защото въпросното изследване на дебелото черво само по себе си не може да установи какво е общото здравно състо​яние на дадения човек.

Някои ме наричат „стомашно-чревен хирург ендоскопист № 1 в Америка”, но не мисля, че притежавам някакъв изключи​телен талант. Просто се опитвам да лекувам пациентите си все​ки ден, като отделям голямо внимание на общото състояние на телата им.

В наши дни в Америка е станала обичайна практика паци​енти с рак на гърдата да бъдат изпращани и на колоноскопия. Всъщност, аз първи публикувах тази идея. Навремето бях оце​нен за това откритие, но, откровено казано, смятам, че и друг доктор би осъзнал същото, ако е бил обучен да се отнася към тялото на пациента като към единен, цялостен организъм.

Когато срещам хора с рак, знам, че са болни, без да надник​вам в телата им. Трудно е да се обясни с думи, но усещам при такава среща, че „чи" енергията ми сякаш се изсмуква от мен. Когато заговоря за това, повечето лекари се усмихват насмеш​ливо. Това обаче не е само нещо въображаемо, а физическо усе​щане, назрявало по време на дългогодишния ми клиничен опит.

Веднъж преглеждах 38-годишна пациентка, която се оплак​ваше: „Имам рак тука”, като сочеше горната част на корема си. Аз също имах подобно чувство. Преди да дойде при мен обаче, тя бе посетила много лекари и се бе подложила на редица из​следвания, но всички резултати от изследванията бяха нормал​ни. Дори след като я изследвах внимателно с помощта на ендоскоп, също не можах никъде да открия следи от раково заболява​не. Не смятах, че трябва да се безпокоя толкова за нея, защото беше сравнително млада, но поради това, че се оплакваше пос​тоянно, че нещо при нея не е наред, вкарах контрастно вещест​во през дванадесетопръстника в жлъчния канал и направих рентгенов преглед (жлъчният канал не може да се изследва ендоскопски, защото е прекалено тесен). Обикновено изследвания с използване на контрастно вещество в жлъчните пътища не се правят.

   При това изследване открих рак колкото връх на кутре в жлъчния канал на въпросната пациентка.

   Друг пациент дойде при мен за консултация, като твърдеше, че има рак на стомаха. Този човек винаги бе имал нормални ре​зултати от ендоскопските изследвания. Но и в този случай, тъй като пациентът постоянно се оплакваше, а и аз имах някакво странно усещане, че нещо не е наред, реших да го изследвам от​ново след два месеца. Тогава открих малка язва на стомаха. След като взехме тъкан за биопсия, намерихме, че вече се е раз​вил цирозен карцином, разпространил се под стомашната лига​вица. Освен че се развива много бързо, този вид карцином се открива и много трудно. Ако не го бях прегледал повторно, ракът щеше да го убие.

Времето, което един лекар прекарва лице в лице с пациента си, не е много дълго. През това време лекарят се съсредоточа​ва върху това да открие SOS сигнала, който тялото изпраща. За нещастие не са много лекарите, които гледат на тялото на паци​ента като на едно цяло, защото здравните грижи са напълно спе​циализирани.

Сигурен съм, че вие сте се сблъсквали с това и по-рано, но преди какъвто и да е медицински преглед, вие (пациентът) пър​во трябва да решите с кой лекар трябва да се консултирате. В кабинета лекарят ще ви попита: „И така какво ви води тук?” И ако пациентът отговори:” Боли ме стомахът”, тогава ще бъде изследван стомаха му. Ако не бъде открито нищо в стомаха му, въпросният пациент ще бъде отпратен отпратен у дома с думите: „О` кей, при вас няма нищо тревожно” .Стандартно за добро здравно състояние. Ако пациентът не настоява за още изследвания, консултацията ще свърши на този етап. Лошият лекар може просто да не обърне внимание на молбата на пациента и да ка​же: „Вие си въобразявате всичко това. Няма нужда от никакви по-нататъшни изследвания”, и да отпрати пациента у дома.

Както подчертах и по-рано, смятам, че е необходимо лека​рите да се вслушват внимателно в думите на пациентите си и да се отнасят сериозно към тях. Сегашната система на здравеопаз​ване дълбоко ме натъжава, защото смятам, че хората трудно мо​гат да станат истински лекари в нея. Още по-тревожно е, че от новите лекари не се изисква да се обучават по обща медицина в продължение на една година преди да специализират. Това оз​начава, че не им се дава необходимата възможност да научат за частите на тялото и техните функции извън областта на специ​ализацията им.

В моята нюйоркска клиника, с цел да намаля тревогата на пациентите си, обикновено пристъпвам към общ преглед на ця​лото тяло. Първо, преди да пристъпя към езофаго-гастро-дуоде-носкопия – ЕГД
 или към колоноскопия, правя преглед на кожа​та на пациента, на кръвното му налягане, пулса, нивото на на​сищане с кислород, на щитовидните жлези и лимфните възли, търся анормални състояния в ставите и мускулите, а при жени​те преглеждам и гърдите.

Ако имам пациентка, я питам дали би искала да проверя ма​точната й шийка за евентуален цервикален рак. Ако е съгласна, извършвам прегледа с помощта на колоноскоп. Изследването на маточната шийка обикновено отнема по-малко от минута и па​циентките ми са доволни, защото не се налага да ходят допъл​нително на гинеколог.

Макар че съм специалист по стомашно-чревни заболявания аз изследвам и простатата, и млечните жлези. Пациентите ми са доволни от тези прегледи, а аз – от своя страна – обогатявам опита си като лекар.

ИЗБЕРЕТЕ ДА СТЕ ЗДРАВ ПРЕЗ СЛЕДВАЩИТЕ 10 ГОДИНИ ИЛИ ВЕЧЕР ДА ЯДЕТЕ СТЕК

От прегледа мога да науча много неща за една-единствена бо​лест.

Например при изследване за рак на гърдата питам пациент​ките си за навиците им на хранене. От подобни разговори мога да открия причинни връзки между начина на хранене и болест​та. Открих, че жените с рак на гърдата обичат да пият кафе, чес​то ядат млечни продукти – прясно мляко, кашкавал и кисело мляко, а диетата им се състои главно от различни видове меса.

При мнозина, които се хранят по този начин, макар и още да не са развили рак на гърдата, в тъканта на гърдите се забелязват кисти, състояние, наричано фиброцистозна болест. Причината за това заболяване е храненето с комбинация от млечни продук​ти и меса и ако навиците за хранене не се подобрят, шансовете на една жена да развие рак на гърдата са много големи.

Ето защо съветвам пациентките си с фиброцистоза неза​бавно да подобрят хранителните си навици. Когато питам жени с такова заболяване: „Вие обичате кафе, млечни продукти и ме​со, нали?”, те обикновено са изненадват откъде знам за това. След като обсъдя с тях моите клинични резултати, дам напът​ствията си за диети и обясня пределно ясно причината за моите указания, повечето хора решават да променят навиците си на хранене.

Начинът ми на лекуване се основава на наученото от прег​ледите на много пациенти. Също и съветите, които давам на па​циентите си за по-добър начин на живот, се основават на мно​гогодишните ми лекарски наблюдения и практика. Успоредно с промяната на диетата всекидневният петминутен масаж на гър​дите се оказва ефикасно превантивно средство срещу рака на гърдата, нещо, което научих също от клиничните си наблюде​ния.

   Не знам дали специалистите по рак на гърдата предписват такива превантивни мерки на пациентките си. Но когато срещам след една година пациентките, на които съм давал подобни съвети, те не само че не са развили рак на гърдата, но което е по-важно – тъканите на гърдите им са станали по-меки и фиброцистозното състояние при тях често е отшумяло.

Това, което ме кара да се чувствам най-щастлив като док​тор, не е да лекувам болестите или да бъда наричан способен лекар, а фактът, че мога да давам правилни съвети на хората със „дремещи заболявания” и да им помагам да станат наистина здрави.

След толкова години на медицинското поприще съвсем не е чудно, че станах сериозен познавач по хранене. Днес обаче има много видове храни, които са смятани за добри, а всъщност са вредни за здравето. През изминалите 30 години постоянно съм изнасял лекции и съм участвал в публични форуми, а също та​ка съм беседвал с много пациенти както в САЩ, така и в Япо​ния, за връзката между храненето и здравето и за видовете хра​ни, които са вредни. Но не е лесно да се променят обществено приетите норми. Нещо повече, ако специализацията на лекари​те продължи със същото темпо, ще бъде все по-трудно за мла​дите медици да научат нещата, които аз и много други по-въз​растни лекари сме научили от клиничния ни опит.

В бъдеще се нуждаем от превантивната медицина. И за да наложим такъв вид медицина, е необходимо да притежаваме зна​ния за храненето. И все пак е много трудно да променяме мис​ленето на зрелите хора с утвърден манталитет. Може да бъде различно, ако човек е болен, но ако е налице само дремещо за​боляване, изборът трябва да бъде направен между желанието да бъдеш здрав през следващите 10 години или да изяждаш всяка вечер по един голям стек. За тези, които са прочели книгата до​тук, съм сигурен, че ще изберат възможността да бъдат здрави.

Сега съм се съсредоточил върху обучението на идното по​коление. Често чуваме, че личността трябва да бъде възпитава​на в интелектуален, физически и духовен план. Но аз искам да включа и обучението по хранене, да помогна на хората да при​добият познания за храните. Обедите, които се поднасят понастоящем в училищата, често се основават на погрешни схваща​ния и пресмятания на калории, което е много опасно. Ето защо смятам, че реформата на школското хранене и просветителска​та работа по проблемите на храненето, насочена особено към децата, са от особена важност.

ХОРАТА ЖИВЕЯТ БЛАГОДАРЕНИЕ НА МИКРООРГАНИЗМИТЕ

Помисляли ли сте някога, какво става с рибата, която умира в океана? Когато гледате към дъното на океана, няма да видите струпване на рибешки скелети и останки. Къде отиват останки​те от рибите? Всъщност те изчезват. Микроорганизмите в оке​ана бавно ги разграждат и те постепенно изчезват безследно.

Въпреки че не ги виждаме с невъоръжено око, нашият свят е пълен с микроорганизми. Смята се, че дори в чистия въздух има около 100 микроорганизма в радиус от 1 см от всяка даде​на точка. Дори и на височина десет километра във въздуха, как​то и на десет километра под земята, има микроорганизми. Раз​бира се, и в морската вода има също така огромно количество микроорганизми. Дори и в човешките вътрешности има огром​ни количества от тях – наричаме тази „популация” бактериална чревна флора. С други думи, ние живеем в супа от микроорга​низми.

Съществуват около триста различни вида чревни бактерии, съставляващи общо 1000 трилиона
, които живеят във вътреш​ностите на човека. Но те не са там безцелно. Много неща, случ​ващи се в нашето тяло, се извършват именно от тези бактерии. Най-важната функция на тези бактерии е да създават първични основни ензими, които са източник на нашата жизнена енергия. Смята се, че чревните бактерии създават приблизително 3000 вида ензими.

Всред чревните бактерии има и лоши, и добри бактерии. Общо взето, „добра” бактерия наричаме например лактобацила, който работи съзидателно за човека; „лоши” са тези, които при​чиняват разпадни процеси и имат вредни ефекти за човешкото тяло.

С една дума добри бактерии са тези, които произвеждат ан-тиоксидантни ензими. Когато в червата се образуват свободни радикали, тези бактерии умират и създават антиоксидантни ен​зими, които обезвреждат свободните радикали.

В червата съществуват безброй малки власинки, наричани ”villi” (смукалца). Лактобацилите, добрите бактерии, навлизат в пространствата между тези власинки. Много клетки, включени в имунната система, като белите кръвни телца и клетките-убийци, се произвеждат именно в тези власинки. Когато белите кръвни телца и клетките-убийци се борят с чуждите тела от рода на белтъчини, болестотворни бактерии, вируси и ракови клетки, се произвежда огромен брой свободни радикали. Лактобацилите иг​раят активна роля в отстраняването на тези свободни радикали.

Според мен фактът, че свободните радикали не могат да бъ​дат неутрализирани напълно от „добрите бактерии” или по ня​каква друга причина остават невредими, води до възпаление на извънредно деликатните власинки, до тяхното унищожаване и това причинява язвен колит или болестта на Крон.

От друга страна, лошите бактерии разлагат несмлените ма​терии и по принцип се смятат за токсични. Но, като предизвик​ват анормална ферментация на несмлените материи и като съз​дават токсични газове, те стимулират вътрешностите ни да от​делят газове и изпражнения, като по този начин спомагат за възможно най-бързото отстраняване от тялото ни на несмлени​те вещества. Поради това смятам, че не може да се прави точно разграничаване на чревните бактерии на добри или лоши. „Ло​шите” бактерии може също така да съществуват с определена цел в тялото, която не е задължително да бъде вредна.

Освен добри и лоши бактерии има и такива, които не са ни​то токсични, нито полезни. Те се наричат „междинни” или неутрални бактерии. И тук отново не съществува особено точен на​чин за тяхната класификация. Важен е балансът между всички тези видове бактерии. Както с белтъчините няма значение колко важна хранителна съставка са те, ако ги консумирате в големи количества, ще се превърнат в отрова за тялото ви. Същото мо​же да се каже и за лошите бактерии. Ако броят им се увеличи твърде много, биха създавали проблеми, дори и ако са вид бак​терии, от които тялото се нуждае за поддържане на здравето.

Всичко се свежда до равновесието и, както вече споменах, равновесието на чревните бактерии е нещо много деликатно. Микроорганизмите са извънредно деликатни и лесно се влияят от обкръжаващата ги среда. Ако тази среда е подходяща за размножение, броят им ще нараства с няколко хиляди или дори с няколко милиона пъти по-бързо. Но, ако тази среда е небла​гоприятна, те ще умират много бързо.

Характеристиката на междинните чревни бактерии все още не е ясна, защото, ако са заобиколени предимно от добри бакте​рии, те също започват да произвеждат антиоксидантни ензими. Но обкръжени предимно от лоши бактерии, те започват да про​извеждат оксидирани ензими и се превръщат в лоши бактерии. С други думи, междинните бактерии силно се влияят от това какъв вид бактерии ги обграждат.

На хората не се харесва, когато става дума за лоши бакте​рии, но ние самите създаваме благоприятна за тях чревна сре​да. Не може да обвиняваме микроорганизмите за нашето пре​небрежително отношение към собствените ни навици на хране​не и начина ни на живот. Дали ще превърнем междинните бак​терии в телата ни в добри или лоши, зависи от собствените ни действия.

СЪЗДАВАНЕ НА ЧРЕВНА СРЕДА, БЛАГОПРИЯТСТВАЩА ДОБРИТЕ БАКТЕРИИ

Макар че ензимите са безценни за човешкия организъм, коли​чеството, което хората могат да произведат, може да е предоп​ределено. Смятам, че човешкият живот свършва, когато ензи​мите в тялото са изразходвани. Ако разсъждаваме по този на​чин, няма да е грешно да кажем, че основните, първоизточните ензими определят продължителността на нашия живот.

Свободните радикали повече от всичко друго изтощават те​зи безценни ензими. Съвременният свят предлага среда, в коя​то лесно се произвеждат свободни радикали. Стресът, замърсе​ният въздух, ултравиолетовите лъчи, електромагнитните вълни, бактериалните и вирусните инфекции, рентгеновото облъчване и радиацията са всичките важни фактори за образуването на свободни радикали.

Освен тези външни фактори, обаче има и други действия, вследствие на които се произвеждат свободни радикали и които може да избегнем лесно, ако имаме желание да променим някои от житейските си навици. Пиенето, пушенето и консумирането на хранителни добавки, окислени храни и лекарствени препарати – те всички представляват предотвратими предпоставки за образу​ването на вредните за здравето ни свободни радикали. Тъй като тези навици водят до изразходване на огромен брой ензими, съ​ществува вероятност да се разболеете в определен момент, ако не предприемете навреме съзнателни усилия за прекратяването им.

Ако броят на ензимите в телата ни е предопределен, ние за​висим от чревните бактерии, които произвеждат ензими за допълване на нашите собствени. Ето защо единственият начин, по който може да повишим телесните си ензими, е да създадем чревна среда, водеща до увеличаването на добрите бактерии с техните антиоксидантни ензими.

Съветвам хората да ядат богати на ензими храни, защото те правят възможно размножаването на добрите бактерии – т.е. на суровинния материал за ензимите.

Както и в природата натрупването на добри неща постепен​но води до положителен цикъл. Ако ядете добра храна, пиете добра вода и продължавате да водите добър начин на живот, ва​шата чревна среда естествено ще бъде добре регулирана, а то​ва ще това ще спомогне за образуването на изобилие от ензими и за живот, пълен с енергия.

От друга страна, ако се нарушава този добър цикъл с един единствен лош навик, всичко останало може да се вземе лош об​рат. Ако продължавате да консумирате месо и млечни продук​ти, това ще се отрази отрицателно на възможността ви да сми​лате и усвоявате хранителните съставки и с течение на времето ще увреди чревната ви среда. Ако това стане, добрите бактерии постепенно ще изчезнат, а междинните бактерии ще започнат да се превръщат в лоши бактерии. Това ще създаде среда, в която тялото ви няма да има повече възможност да обезврежда сво​бодните радикали. След това, тъй като храносмилателната ви способност ще се влоши, несмляното количество храна ще за​почне да гние в червата ви. Като усвояват тази разлагаща се храна, лошите бактерии започват да произвеждат много токсич​ни газове.

Хората, които често изпускат миризливи газове, имат точ​но такъв лош храносмилателен цикъл в червата си. Децата, ко​ито сучат майчино мляко, нямат миризливи изпражнения, защо​то консумират само жива храна. Изпражненията на деца, отгле​дани с краве мляко, имат по-отблъскваща миризма.

Макар че имунната ви система също се бори с токсините в тялото, трудно може да се намери достатъчно количество добри бактерии, които да неутрализират свободните радикали, произ​ведени в хода на тази „битка”. В резултатът на това няма да мо​жете да ограничите вредните ефекти от свободните радикали, а чревни стени, увредени от свободните радикали, създават бла​гоприятна среда за полипи и рак.

   Вие може да промените този цикъл и да създадете добра чревна среда, като обръщате по-голямо внимание на начина ви на хранене и на живот. Трябва да направите усилие, за да задвижите добрия цикъл и да го поддържате, а след като веднъж е започнал, дори и ако ядете по малко месо и пиете немного алко​хол веднъж месечно, резервните ви първоизточни ензими ще бъдат съхранени за момента, когато ще се наложи да компенси​рат случаите на временни нарушения в хранителния ви режим.

НЕРАЗРИВНА Е ВРЪЗКАТА МЕЖДУ ТЕЛАТА НИ И ЗЕМЯТА

 Америка е свикнала на месна храна много по-отдавна от япон​ците и интестиналното равновесие на американците не се нару​шава толкова лесно от хранене с месо, както това става при японците. Често съм размишлявал върху въпроса, защо съще​ствува толкова голяма разлика между тези две националности. Има няколко причини за това.

Първо, културата на хранене, развивана и утвърждавана в продължение на десетилетия, се различава значително в двете страни.

Хората от Запада консумират месо от столетия, а японците са възприели месната храна по време на периода „Мейджи” (1868-1912) – относително скорошен феномен. Червата на японците, които са яли столетия наред зърнени храни и зелен​чуци, са 1,2 пъти по-дълги от тези на западняците спрямо раз​мера на тялото им. Тъй като червата на японците са по-дълги, това отнема повече време за отделяне на несмляната храна. А щом храната се задържа по-дълго в тялото, ефектът от месната храна е още по-голям.

Другите различия откриваме в почвата. Човешкото тяло е не​разделно свързано със земята. Сега имаме възможност да ядем храни от цял свят, но и до ден днешен ядем повече храни от земя​та, на която живеем. Следователно, здравето на хората зависи до много голяма степен от състоянието на земята, която обитават.

Това е известно отдавна, но когато за първи път видях зелен​чуци в Америка бях изненадан от размерите им. Японските зеленчуци, били те патладжани или краставици, са значително по-дреб​ни. Мислех си, че са различен вид. Но в действителност, ако поса​дите семена от японски зеленчуци в Америка, те ще пораснат зна​чително по-големи, отколкото на японска почва. Така е, защото американската почва съдържа повече калций, минерали и витами​ни. Например в спанака, отгледан в Америка, се съдържа 3-5 пъ​ти повече калций, отколкото в спанака, култивиран в Япония.

Друг пример с броколите. Според данни, с които съм запоз​нат, в американските броколи има 178 милиграма калций на 100 грама. В същото време при същия грамаж в японските броколи има само 57 милиграма калций или над три пъти по-малко.

 Според мен, въпреки че американците се придържат към хранене главно с месо, това не уврежда толкова телата им, за​щото ядат зеленчуци, израсли на богата на хранителни състав​ки почва. По този начин те могат до известна степен да неутра​лизират леко повишения поради консумацията на месо кисели​нен рН баланс на кръвта си.

 Преди години имаше отчетлива разлика в телесната струк​тура на японци и на американци. Сега обаче телата на японци​те са много по-едри отпреди и причина за това е общото преориентиране към западния тип на хранене. С други думи, японс​ките хранителни навици и телесна структура са се променили с привнасянето на чужда култура на хранене, състоящо се от ме​со, мляко, кашкавал и масло.

 Дори и при това положение, ако японците искат да се ори​ентират към западната култура на хранене, има нещо, което не може да бъде променено, и това е почвата на Япония. Богат​ството на почвата не може да бъде имитирано, колкото и да се стараем. Някой може да каже, че богатството на почвата се оп​ределя от броя на дребните животни и микроорганизми, обита​ващи в нея. А в Япония земната покривка е създадена предим​но върху вулканични останки и не съдържа толкова   много хра​нителни вещества за почвените бактерии.

Ето защо японската почва не е много богата на хранителни елементи. В миналото японците са можели да поддържат равновесие в храненето и здравето си, защото са яли зърнени култу​ри и зеленчуци, отгледани на тяхната земя, и риба и морски во​дорасли от близкия океан. Смятам, че това е съответствало на равновесието в природата.

НЯМА ЖИВОТВОРНА ЕНЕРГИЯ В ОТГЛЕЖДАНИ С ХИМИКАЛИ КУЛТУРИ

 Всичко в природата е взаимосвързано. Всяко нещо влияе на друго и така се поддържа деликатно равновесие. Дори нещата, които смятаме за     ненужни, всъщност са необходими в света на природата.

Когато се отглеждат земеделски посеви, често се използват химикали, за да се предпазят от вредни насекоми. Понятието „вредни насекоми” обаче е измислено от хората. В природата няма такива неща като насекоми, причиняващи вреда.

Хората не обичат насекоми да нападат посевите им, но ис​тината е, че вредни или не, насекомите привнасят определена хранителна съставка в селскостопанските посеви, докато са кацнали на тях. Тя се нарича хитин-хитозан.

Хитин-хитозанът се намира в черупките на раци и миди, но и твърдата обвивка на телата на насекомите е също от хитин-хи​тозан. Когато насекомите кацнат на листата, последните започ​ват да отделят ензими като хитоназа или хитиназа. Тези ензими помагат на растенията да абсорбират микроскопични количест​ва хитин – около нанограм или приблизително толкова – от тя​лото, от крачетата и крилата на насекомото, като след това  из​ползват тези ензими за храна.

 По този начин хранителните съставки, които растенията приемат от насекомите, допринасят за нормалното съществува​не на животните, които на свои ред се хранят с тях.

Тази естествена хранителна верига, обаче е нарушена от селскостопанските химикали. Вместо да приемат хитин-хитозана от насекомите, растенията поглъщат инсектициди и в крайна сметка се нанася голяма вреда на хората, които се хранят с те​зи растения.

Нещо повече, земеделските химикали ограбват естествена​та среда на живите същества в почвата. Тези живи същества са източник на енергия за земеделските посеви. В селскостопан​ските терени, пръскани периодично с агро-химикали, не може да се намерят дори червеи или добри почвени бактерии. Тъй ка​то растенията не могат да се развиват върху стерилна земя, ли​шена от жизнена енергия, трябва да се употребяват и химичес​ки торове. Без тях растенията въобще няма да се развиват, но тогава вече са лишени от аромат и хранителна стойност. Ето за​що хранителните вещества в земеделските култури намаляват с всяка изминала година.

Друга опасност се създава с поливането на земеделските посеви. Водата за поливане не е стерилизирана с хлор както чешмяната. Но в замяна на това е замърсена от селскостопанс​ките химикали, от отровените речни води и отпадъчните кана​лизационни води. За отглеждане на една реколта е нужна много вода. Токсините, които навлизат в човешкото тяло, до известна степен се излъчват чрез питейната вода. Същото може да се ка​же и за растенията. Тъй като самата вода за поливане, която би трябвало да пречиства растенията от токсини, е замърсена, нат​рупването на тези токсини в растенията е неизбежно.

Третият проблем е отглеждането на култури в парници. Из​ползването на парници има за цел да се намали загубата, причи​нявана от насекоми вредители и да се контролира температура​та. От друга страна, слънчевата светлина прониква по-слабо през найлоновото покритие. Растенията не могат да се движат за разлика от животните. Поради това те са изложени на голямо ко​личество ултравиолетови лъчи. Ултравиолетовите лъчи от слън​цето карат животните и растенията да трупат свободни радика​ли и да се окисляват. За да се защищават срещу това, растения​та произвеждат огромни количества антиоксидантни вещества.

Тези антиоксидантни агенти включват витамини – А, С и Е, и полифеноли – флаваноиди, изофлавони и катехини, като всичките се намират в значителни количества в растенията. Тези антиоксидантни вещества се произвеждат, когато растенията са изложени на ултравиолетовите лъчи. С други думи, ако закрие​те слънчевата светлина с помощта на найлон, интензивността на ултравиолетовите лъчи ще отслабне. В резултат на това растени​ята ще произвеждат по-малко антиоксидантни субстанции – ви​тамини и полифеноли.

В съвременната земеделска индустрия най-важното е да се произвеждат красиви на вид храни, като хранителната им стой​ност остава на втори план. Зеленчуците, отгледани в естестве​на среда, имат дупчици от насекоми по листата, а формата им може да не е съвсем симетрична и правилна. Наистина те не изглеждат много добре. Но за сметка на това притежават много повече жизнена енергия.

След като поемате енергия от храните, които ядете, ако са​мата храна не съдържа жизнена енергия, няма да бъдете здрави, колкото и да ядете. Човек, който не яде храна, отгледана по ес​тествен начин, не може да се надява, че води здравословен жи​вот. Храната, която ядете всеки ден, поддържа тялото ви и кри​териите, използвани при нейния избор, определят вашето здра​вословно състояние.

Добрата новина е, че все повече хора започват да използват органични торове и природосъобразни селскостопански мето​ди. Цената на техните продукти несъмнено е по-висока от цена​та на „нормалните” стоки, но ако ме питате, това е цената на здравословния живот и тя е много по-ниска от това, което ще похарчите, ако се разболеете.

Животът се поддържа само от храна с жизнена енергия. Селскостопанска реколта с жизнена енергия може да се произ​веде само от земя, притежаваща такава енергия. Ако почвените бактерии са здрави, тогава зеленчуците и плодовете също ще растат по естествен начин здрави. Храните, отгледани по този начин, влияят оздравително върху човешките чревни бактерии.
ВСИЧКО Е КОДИРАНО В СЦЕНАРИЯ НА НАШИЯ ЖИВОТ

Всички ние често пъти недоглеждаме и пропускаме важните не​ща, като се съсредоточаваме само върху едно нещо. Например, ако разглеждаме само един орган от тялото, няма да забележим как органите си взаимодействат и си влияят един на друг. Или ако се интересуваме само от тялото, пренебрегваме жизнено​важното единство на тялото, ума и духа.

Когато изпитвате умствено напрежение, вашето тяло бързо попада под властта на симпатичните нерви. Обратно, когато се чувствате наистина щастливи, тялото ви ще бъде под влияние на парасимпатичните нерви. Докато спите нощем тялото ви се възстановява, защото се пренастройва на действието на парасимпатичната нервна система.

Човек, който всеки ден е под умствено напрежение и е твърде зает, за да се храни нормално, ще изпита и физическо неравновесие. Винаги има повече от един фактор за дадена бо​лест. Всичко е взаимосвързано. Умствени фактори, физически фактори, фактори на околната среда... Разболявате се, когато всички тези фактори се комбинират и в резултат на това се об​разува лош цикъл.

Неправилното хранене води до образуването на огромно количество свободни радикали в тялото, но до същото водят и отрицателните чувства, като омраза, негодувание и ревност, ко​ито са също толкова вредни за здравето, както и лошите храни​телни навици. Може да спрете да пиете, да пушите и да спазва​те перфектна диета, но ако подхранвате ума си с гняв, стрес и страх, рискувате да се разболеете сериозно. За да живеете здра​вословно е много важно да поддържате душевна хармония и стабилно психическо състояние.

Сред раково болните има такива, които се разболяват и за​губват живота си за много кратко време, а също така има и дру​ги, при които ракът не напредва толкова бързо. Смятам, че тази разлика се крие в „гостоприемника”, или в заболелия човек, и по-специално във физическата му издръжливост. Метастазите и вторичните прояви на рак се дължат на отслабената имунна система на болния.

По мое мнение способността да се победи рака (или която и да е друга болест) зависи от количеството основни, първоизточни ензими в гостоприемника. Ако той има определено коли​чество първоизточни ензими, съществува по-голям шанс да се пребори с рака. От друга страна, ако основните ензими са из​разходвани, се развива много по-агресивен рак, защото болест​та се разпространява по-лесно в отслабеното тяло.

На фона на жизнения цикъл на Вселената хората се радват на едно много кратко съществувание, по-кратко дори и от това на вирусите. Един човешки живот минава бързо, подобно на премигване с око. Дори и да живея до 120 години, бих смятал живота си за кратък. Има толкова неща, които бих искал да нап​равя в този живот и нещата, към които се стремя, изискват пос​тоянна мотивация и много енергия. Може би и вие чувствате същото и това е причината да четете тази книга. И тъй като на​шият живот е толкова кратък, нека го живеем в здраве, щастие и сила. Казвам на пациентите си (и на всеки, който би искал да се вслуша в мен), че имат възможността да останат млади, да бъдат здрави, да са изпълнени с положителни чувства и да раз​виват интересите си в много различни области.

Разбирам, че нашият живот, включително и моят собствен, е само един микрокосмос в цялата картина. Има нещо примам​ливо във всички тези малки, но важни животи. Не мислите ли, че е разхищение да губим нашия и без това кратък и скъпоце​нен живот, като се мотаем наоколо, изпълнени с негодувание и страх, като ядем боклуци и страдаме от лошо здраве и недостиг на енергия?

В нашия кратък живот няма смисъл да боледуваме и стра​даме, защото пътят към здравословния начин на живот вече е предначертан за всеки от нас. Преди всичко сте длъжни да се вслушвате в това, което тялото ви се опитва да ви каже. Ако не можете да чуете този глас, тогава трябва да се обърнете към природата. Ако се вгледате в природните закони, ще разберете, че те ни показват на нас, човеците, от какво точно се нуждаем сега, в този миг. Ако сте достатъчно смирени да приемете при​родния закон и да се доверите на сценария на живота, онези чу​додейни първоизточни ензими ще ви окажат необходимата подкрепа за дълъг, пълноценен и щастлив живот.

ЛЮБОВТА АКТИВИЗИРА ЧУДОДЕЙНИТЕ ЕНЗИМИ

 „Само с хляб не се живее”, учи библейската мъдрост, но от многото си пациенти разбрах, че това е и един от природните закони.

Има случаи на много болни хора, които чудодейно са се из​лекували, като са съсредоточили умовете си в определена цел. По цял свят има раково болни, които по различен повод разви​ват чувство на признателност и благодарност и след като са би​ли обзети от тези чувства, започват постепенно да се възстано​вяват.

Всички хора имат безкраен потенциал, но често пъти той остава скрит. Когато по някакъв повод потенциалът се разкрие, телесните ензими се активизират, пораждат енергия и дори връ​щат хората от прага на смъртта. От друга страна, независимо колко здраво е тялото ви, ако живеете самотно, ако винаги се съсредоточавате върху негативното и се самосъжалявате, те​лесните ви ензими постепенно ще загубят силата си.

Не смятам, че лечението на рака с любов е невъзможно. Ако някой наистина вярва, че ще бъде излекуван и изпитва лю​бов от дълбините на сърцето си, вярвам, че този човек е в със​тояние да превъзмогне болестта. Ако силно, от дъното на сър​цето си желаете да живеете, да видите любимите си деца или внуци да израстват, тогава са налице възможностите това да се случи. В зависимост от силата на вашето желание, може да от​криете в себе си възможности, които на пръв поглед изглеждат нереални.

За да излекува едно заболяване, докторът не може буквал​но да  отстрани „болните части” от тялото на пациента или просто да предпише някакво лекарство. Да се лекува означава да се мотивира въпросният човек така, че да чувства истинско, неподправено щастие. Истински голям лекар е онзи, който мо​же умело да породи подобна мотивация. Моята цел е да стана именно такъв лекар.

А какво всъщност е силна мотивация за такъв пациент? Смятам, че няма   по-силно мотивиращ фактор от любовта.

Добре знаем, че има много различни форми на любов -между мъж и жена, между родител и дете, между компаньони и приятели, към хората в нужда – но каквато и да е формата, дъл​боко вярвам, че мотивацията, добросърдечието и щастието са рожби на любовта. За да сте здрави, е абсолютно необходимо да изпитвате любов към някого. Малцина могат да бъдат щастли​ви в самота. Щастливият живот е пълен с любов и любовта се извисява от получаването на любов, отдаването на любов и под​държането на отношения на любов.

Когато човек е наистина щастлив, кръвните проби показват много активна имунна система. Тъй като основните, първоизточни ензими усилват имунните функции, е много по-вероятно те да изобилстват в тялото на щастливия човек.

Нещо повече, когато сте щастливи, функцията на парасимпатичната нервна система доминира, като по този начин се на​малява стресът. Когато протичат тези процеси, в тялото се про​извеждат по-малко свободни радикали и балансът на чревната флора се накланя в полза на добрите бактерии. С подобряване​то на чревната среда се предава информация за това състояние чрез парасимпатичните нерви към хипоталамуса в мозъка, къ​дето тя се приема от главния мозък и той създава още по-силно усещане за удоволствие.

Цикълът е следният: чувство на щастие > парасимпатични​те нерви доминират > намаляване на стреса > подобряване на чревния баланс > послание чрез парасимпатичните нерви > пре​даване към хипоталамуса > още по-силно чувство на щастие.
Системите в човешкото тяло – било то имунна, ендокринна или нервна – не действат поотделно, самостоятелно. Всички те взаимно си влияят. Ако се начене добър цикъл, цялото тяло вед​нага се преориентира в положителна посока.

Когато се начене цикълът на щастието, се произвеждат ен​зими в големи количества. Тези ензими на свой ред стимулират положително клетките в цялото тяло. Така, произведените пора​ди цикъла на щастието ензими всъщност са онези задкулисни ензими, които задействат самоизцелителните сили на човека, изпитващ щастие от любов.

   Сигурен съм, че ще осмислите колко важна е любовта в сценария на нашия живот.
Послеслов

Ензимният фактор: от ентропия към синтропия

 Навърших 72 години през март 2007 г. и когато виждам от вре​ме навреме съучениците си, мога да кажа какъв живот е водил всеки един от тях, откакто сме се срещнали за първи път. Някои изглеждат наистина като стари хора, а други изглеждат много по-млади. Разликата се крие в различни фактори, като навиците им на хранене и на живот, във водата, която пият, времетраене​то и качеството на съня им, както и в тяхната жизнена среда и мотивация. Тялото на един по-възрастен човек никога не лъже. То отразява вярно начина, по който той е живял.

Някои казват, че от момента, когато се раждаме, всички жи​ви същества поемаме по един и същи път към смъртта. Това е вярно. В крайна сметка, според законите на природата един ден животът ни приключва.

Скоростта обаче, с която отделните хора се спускат по този път, е много различна. Хора, подложени на силен физи​чески или умствен стрес, могат да приключат живота си са​мо за 40 години, а други могат да крачат спокойно по същия път в продължение на 100 и повече години преди края. Те постигат това, като се грижат за ума и тялото си, наслажда​ват се на преживяванията си и ги споделят с партньора или приятелите си.

 Пътят, който ще извървим, избираме по собствената ни свободна воля. Но тъй като крайната точка е една и съща, не е ли по-добре да си създадем и да се насладим на дълъг и плодо​творен живот?

Вземете например един обикновен пирон. Един ден той ще ръждяса, постепенно ще се разяде и разпадне. Пиронът ръждяс​ва, ако е изложен на действието на солта край морския бряг; ако обаче редовно смазвате или боядисвате пирона, може да го предпазите от ръждясване за известно време.

   Процесът, който води до разрушение или разпад, се нарича „ентропия". Но скоростта на ентропията се променя съобразно средата. Процесът на забавяне развитието и преобръщане на ент​ропията към възстановяване и регенерация се нарича „синтропия”.

Тъй като е предопределено всички да умрем, може да се ка​же, че животът върви надолу по течението на ентропията. Но в същото време природата ни предлага и възможност за синтро​пия. Едно живо същество, което създава нов живот в тялото си, пряко се включва в синтропията. При животните например май​чиното яйце и бащината сперма се обединяват, за да създадат нов живот. При растенията, дори и ако стъблото умира, от семе или от върха на някои от корените пониква ново стълбце. Ня​кои видове риби, като есетрата, жертват живота си, за да създа​дат нов, плуват срещу течението, за да хвърлят хайвера си и умират. Тези примери показват момента, в който ентропията преминава в синтропия.

В природата ентропията и синтропията съществуват едно​временно.

Човешкото тяло се възобновява ежедневно чрез метаболиз​ма. Дори и ако се разболеем, нашите естествени самоизцелителни сили ни помагат да се възстановим. Всичко това са функции на синтропията. С цел синтропията в тялото ни да действа нор​мално, трябва да живеем според природните закони. И с тази книга аз популяризирам добра диета и добър начин на живот ка​то пътища за съществуване според тези закони.

При хората има един друг уникален фактор, с помощта на който може да променим ентропията в синтропия, и това е на​шата умствена, духовна сила. Вече споменах неколкократно важността на мотивацията и щастието и ролята им за нашия здравословен живот, защото с това искам дебело да подчертая и ролята на умствената, на духовната сила и влиянието й върху физическото тяло.

Понастоящем специализираната медицина не обръща ис​тинско внимание на умствени фактори като мотивацията, въп​реки че мотивацията оказва необикновено влияние върху тялото и е необходима за всеки, който желае да води здрав и енерги​чен живот.

Хора, които са в центъра на общественото внимание, като актьори, актриси, политици и бизнесмени, често пъти блестят с младежко излъчване. Съзнанието, че са в центъра на внимание​то, засилва мотивацията им. От друга страна, често пъти чува​ме как някой, който доскоро е работил много упорито, внезап​но остарява или се разболява след пенсионирането си, несъмне​но заради загубата на мотивация. Мъже и жени, които живеят само за работата си и нямат странични интереси, няма да знаят какво да правят със себе си, след като се пенсионират. По-веро​ятно е по-уравновесените личности да запазят здравето си след пенсиониране.

Ако след като сте прочели книгата, започнете според съве​тите ми да избягвате яденето на окислени храни и млечни про​дукти, да пиете добра вода и да се съсредоточавате всеки ден върху чувствата на благодарност и щастие, тялото ви ще започ​не да преминава от състояние на ентропия в синтропия.

 Най-важното нещо е да действате незабавно и да поддържа​те мотивацията си. Без значение е колко сериозно мислите да ядете по-добри храни, да пиете добра вода или да спрете пиене​то и пушенето, ако тези мисли не са придружени от действия, ще стигнете само дотам да изпитвате чувство на вина от липса​та на решимост – отрицателна емоция, която определено няма да подпомогне здравето ви.

 Много заболявания, известни в миналото като „болести на възрастта”, сега се наричат „заболявания, свързани с начина на живот”. Ето защо при всеки подходящ случай казвам на хората, че това наистина са заболявания, предизвикани или от незна​ние, или от липса на самоконтрол. Знам, че това са остри думи, особено за онези, които вече са заболели. А тъй като много от тези хора се разболяват, защото не са придобили нужните поз​нания, най-голяма вина се пада може би на лекарите и на поряд​ките в обществото.

И като казвам, че тези заболявания са предизвикани от лип​са на самоконтрол, правя го само за да подчертая ясно, че със самоконтрол може да се предпазите от много болести.

Лекарите и обществените отношения биха могли да са от​говорни за непознаването на тези проблеми, защото самите доктори са между хората, които често се разболяват. Познавам доста лекари, които страдат от рак или диабет. Всъщност, пре​ди няколко десетилетия бях прочел, че очакваната продължи​телност на живота на американските лекари е 58 години. С дру​ги думи, дори лекарите, за които се предполага, че са „специа​листи по болестите”, страдат от недостиг на основни познания относно храненето и здравето.

Макар че тази книга е написана въз основа на мои изслед​вания на множество клинични случаи, не може да станете по-​здрави само от четенето на тези страници. Здрави ще станете, ако всекидневно се придържате към правилната диета и подхо​дящия начин на живот. Развиването и укрепването на добри на​вици, макар и скромно в началото, постепенно ще доведе до значително подобрение на здравето ви. А никога не е късно за едно добро начинание.

Въпреки че има различия за различните части на тялото по-голямата част от клетките обикновено се подменят на всеки 120 дни. Така че бих посъветвал тези, които искат да опитат Ензим​ния фактор – диета и начин на живот, да следват моите напът​ствия най-малко четири месеца. Ако можете да промените те​лесното си състояние от ентропия към синтропия и да поддър​жате синтропията, тялото ви поразително ще се промени дори в рамките на въпросните четири месеца.

Спазвайте добра диета, придържайте се към здравословен начин на живот, пийте добра вода, почивайте си добре, упраж​нявайте се умерено физически и имайте интереси, които ви мо​тивират – тогава и тялото ви ще откликне по положителен на​чин. Независимо колко нездраво е тялото ви в момента, то пос​тоянно се стреми към здраве. Като лекар нищо не може да ми даде по-голямо удовлетворение от това да приложите на прак​тика съветите ми след прочитане на книгата и да установите по​разителната промяна на здравето ви към по-добро.
 7-те златни ключа на д-р Шиния за добро здраве

ИЗПОЛЗВАЙТЕ ТЕЗИ КЛЮЧОВЕ, ЗА ДА ОПАЗИТЕ ЧУДОДЕЙНИТЕ ЕНЗИМИ НА ВАШЕТО ТЯЛО, И СЕ НАСЛАЖДАВАЙТЕ НА ДЪЛЪГ И ЗДРАВОСЛОВЕН  ЖИВОТ

1. ДОБРАТА ДИЕТА
1. 85-90% храни на растителна основа:

а. 50% цели зърна, кафяв ориз, пълнозърнести мака​рони, ечемик, мюсли, пълнозърнест хляб и бобови растения, като соя, зелен фасул, нахут, леша, шарен боб, грах, черен, бял и розов боб

б. 30% зелени и жълти зеленчуци и кореноплодни, ка​то картофи, моркови, сладки батати
, червено цвек​ло и морски водорасли

в. 5-10% плодове, семена и ядки
2. 10-15% животински белтъчини (не повече от 85-115 г дневно):

а. Всякакви риби, но за предпочитане са дребните ри​би, защото по-едрите съдържат живак

   б. Птици: пилета, патици, пуйки – само в малки коли​чества

   в. Говеждо, агнешко, телешко – добре е да се ограни​чава или да се избягва

   г. Яйца

   д. Соево мляко, соево сирене, оризово мляко, бадемо​во мляко

 Храни в добавка към диетата ви:

   1. Билкови чайове

   2. Таблетки от морски водорасли (от кафяви морски водо​расли)

   3. Бирена мая (добър източник на витамини В комплекс и на минерали)

   4. Пчелен прашец и прополис

   5. Ензимни добавки

   6. Мултивитамини и минерални добавки

Храни и вещества, които трябва да ограничавате или да избягвате:

· Млечни продукти, като краве мляко, сирене, кисело мля​ко и други     млечни произведения

· Японски зелен чай, китайски чай, английски чай (да се ограничат най-много до 1-2 чаши дневно)

· Кафе

· Сладкиши и захар

· Никотин

· Алкохол

· Шоколад

· Мазнини и олио

· Обикновена трапезна сол (използвайте морска сол с не​заменимите   минерали)

Допълнителни препоръки за диетата:

   1. Спрете да се храните и да пиете вечер 4-5 часа преди ля​гане.

   2. Сдъвквайте всяка хапка 30-50 пъти.

   3. Не яжте нищо между отделните хранения, с изключение на някой пресен плод (по едно парче пресен плод може да се яде и един час преди лягане, ако гладът ви държи будни, тъй като плодовете се смилат бързо).

   4. Яжте плодове и пийте плодови сокове 30-60 минути пре​ди основното хранене.

   5. Яжте пълнозърнести, нерафинирани семена и зърнени храни.

   6. Яжте повечето храна сурова или приготвена леко на пара. Загряването на яденето над 90 градуса С убива ензимите.

   7. Не яжте окислени храни (покафенелите на цвят плодове са започнали вече процес на окисляване).

   8. Яжте ферментирали храни.

   9. Бъдете дисциплинирани в храненето си. Не забравяйте -вие сте това, което ядете.

2. ДОБРАТА ВОДА

   Водата е от изключително значение за вашето здраве. Пий​те вода с голяма редукционна сила, която не е замърсена от хи​мически вещества. Пийте добра вода – минерална или твърда, която съдържа повече калций и магнезий и която поддържа в тя​лото оптимална алкална рН среда.

• Хората в зряла възраст трябва да пият най-малко 6-10 чаши вода дневно.

• Изпивайте 1-3 чаши вода след ставане сутрин.

• Пийте 2-3 чаши вода около час преди всяко ядене.

3. РЕДОВНО ИЗХОЖДАНЕ
Изработете си навик да отделяте чревното съдържимо и да прочиствате редовно стомашно-чревната си система.

Не вземайте лаксативи.

Ако червата са ви трудно подвижни или желаете да из​влечете токсините от черния си дроб, използвайте клиз​ма с кафе. Този вид клизма е по-добра от прочистването на токсините от дебелото черво и от цялото тяло с дие​ти за дезинтоксикация, защото не се образуват свободни радикали в кръвния ток.

4. УМЕРЕНИ ФИЗИЧЕСКИ УПРАЖНЕНИЯ

Правете подходящи за възрастта и физическото ви със​тояние упражнения – това е полезно и необходимо за доброто здраве, но пренатоварените физически упраж​нения може да предизвикат производство на свободни радикали и да увредят тялото ви.

 Някои добри упражнения са ходенето пеша (около 5 км), плуването, тенисът, колоезденето, голфът, упражнения​та за мускули, йогата, бойните изкуства и аеробиката.

5. АДЕКВАТНА ПОЧИВКА

Вечер си лягайте по едно и също време и спете 6-8 ча​са непрекъснат сън.

Не яжте и не пийте 4 или 5 часа преди лягане вечер. Ако сте гладен или жаден, може да изядете парче плод до час преди лягане, тъй като плодовете се смилат лесно. 

Подремвайте около 30 минути след обяд.

6. ДИШАНЕ И МЕДИТАЦИЯ

Практикувайте медитация. 

Упражнявайте положителното мислене. 

Практикувайте дълбоко коремно дишане 4-5 пъти на час. Издишването трябва да бъде два пъти по-дълго от вдишването. Това е много важно, защото дълбокото ди​шане спомага тялото да се освободи от токсини и сво​бодни радикали.

Носете свободни дрехи, които не затрудняват дишането ви. 

Вслушвайте се в собственото си тяло и бъдете добър към себе си.

7. РАДОСТ И ЛЮБОВ

Радостта и любовта ще стимулират вашия ензимен фак​тор, понякога по чудодеен начин. 

Отделяйте всеки ден време за чувство на благодарност. 

Смейте се. 

Пейте. 

Танцувайте.

Живейте активно и пълноценно и посвещавайте живота, работата и мислите си на онези, които обичате от цяло​то си сърце.

       Препоръчителни хранителни навици

ДЪВЧЕТЕ ДОБРЕ ХРАНАТА СИ

Сдъвквайте всяка хапка от 30 до 70 пъти. При подобен начин на дъвчене се освобождава по-голямо количество слюнка, съдър​жаща ензим, който се свързва много добре със стомашния сок и жлъчния секрет и подпомага храносмилателния процес. Вни​мателното и грижливо сдъвкване на храната повишава равни​щето на кръвната глюкоза, а това, от своя страна, потиска апе​тита и предпазва от преяждане. Това спомага също за пълното усвояване на храната, дори и когато е в малки количества.
ЯЖТЕ ПЪЛНОЦЕННИ ЗЪРНЕНИ ХРАНИ, АКО Е ВЪЗМОЖНО ОТ Т.НАР ОРГАНИЧЕН ВИД

Кафявият ориз, пълноценните, нерафинирани зърна и бобовите култури, както и ферментиралите храни са много добри. Яжте шепа бобови зърна всеки ден. Те съдържат повече протеин от месото, както и много други елементи, включително витамини, минерали и селен.

ЯЖТЕ САМО МЕСА ОТ ЖИВОТНИ С ПО-НИСКА ТЕЛЕСНА ТЕМПЕРАТУРА ОТ ЧОВЕШКАТА

Не е добре да се ядат меса от животни с по-висока телесна тем​пература от нашата – като говеда и пилета, защото техните жи​вотински мазнини се втвърдяват в кръвния ток на човека. Много по-добре е да се консумират меса от животни с по-ниска телесна температура, като рибата, защото рибеното масло се втечнява в тялото ни и дори прочиства артериите, вместо да ги запушва.

ИЗБЯГВАЙТЕ ДА ЯДЕТЕ И ПИЕТЕ МАЛКО ПРЕДИ ЛЯГАНЕ

Много е важно да спрете да ядете и пиете 4-5 часа преди ляга​не вечер. Когато стомахът е празен, съдържа силно концентри​рана солна киселина, която убива Хеликобактер пилори, както и други лоши бактерии, като по този начин се създава баланси​рана чревна среда, благоприятна за самоизцеление и укрепване на имунната защита. Ограничаването на течностите и храната преди лягане вечер също спомага да се предотврати връщането на киселина в хранопровода (рефлукс), а също и сънната апнея.
ПИЙТЕ 8-10 ЧАШИ ДОБРА ВОДА ДНЕВНО

   Важно е да развивате и поддържате правилен ритъм на пиенето на вода. Пийте две или три чаши вода след ставане сутрин и две-три чаши вода тридесет минути преди всяко ядене. Важно за вас е да пиете вода по-скоро преди, а не по време или след хране​нето, ако не желаете да разреждате храносмилателните ензими. Ако не може да се храните без течности, изпийте около половин чаша на малки глътки. Добра вода е тази, в която няма вредни за човешкото тяло вещества, включително и хлор. Добрата во​да има малки мехурчета на „гроздове” и съдържа добре балан​сирани количества минерали, като калций, магнезий, желязо, калий и натрий. Индексът рН не бива да бъде над 7,5, т.е. вода​та трябва да бъде слабо алкална. Водата не трябва да съдържа оксидиран калций в големи количества. С други думи, водата трябва да може да елиминира свободните радикали, като възпрепятства окислението.

ЯЖТЕ КАЧЕСТВЕНИ ВЪГЛЕХИДРАТИ

Въглехидратите се смилат и усвояват лесно и са пряк източник на енергия. Добрите въглехидрати съдържат влакнини, витамини и минерали, елементи, които съдействат за ефикасния клетъ​чен метаболизъм, за подобряване на кръвния ток и за отделяне​то на отпадъчните продукти от тялото. Добре смлените и усво​ени първокачествени въглехидрати произвеждат вода и въгле​роден двуокис. Те не произвеждат токсини или отпадъчни про​дукти, както при метаболизма на протеините или мастите. Те са идеалният източник на енергия за ежедневните дейности и за поддържане на издръжливостта, защото метаболизмът на въгле​хидратите не замърсява кръвта с отпадъчни продукти, а и не се изисква много енергия, за да бъдат смлени и усвоени.

Някои източници на качествени въглехидрати:

• Нерафиниран и кафяв ориз

• Нерафиниран ечемик

• Елда

• Просо

• Царевица

• Амарант (щир)

• Киноа

• Пълнозърнест хляб

• Тъмно японско брашно от елда, произведено от нерафинирани зърна

ПОДБИРАЙТЕ ВНИМАТЕЛНО МАЗНИНИТЕ В ДИЕТАТА СИ

   Мазнините се категоризират според произхода си на расти​телни и животински.

  Растителните мазнини се добиват от:

  • маслини

  • соя
  • царевица

  • сусам

  • рапица

  • шафран

  • специален вид ориз

  Животинските мазнини включват:

  • краве масло сланина

  • мас от месо

  • рибено масло

   Освен това мазнините се разделят според съдържанието им на наситени или ненаситени мастни киселини. Наситените маст​ни киселини, като стеариновата и палмитиновата киселина, изо​билстват в животинските мазнини. Ненаситените мастни кисе​лини се намират в растителните масла под формата на линолеинова, линоленова, алеинова и алахидонова киселина. Линолеиновата и алахидоновата киселина се наричат основни мастни ки​селини или витамин Р, който не може да се произвежда от тяло​то и поради това трябва да се приема от храната. Животинските мазнини предизвикват натрупване на отпадни продукти, водещи до атеросклероза, високо кръвно налягане и наднормено тегло. Естествените храни, като кафяв ориз, сусамено семе, царевица и соя, съдържат около 30% масти и са много по-добър източник на необходимата за тялото мазнина, отколкото рафинираното олио, защото тяхното усвояване не натоварва панкреаса и черния дроб. Освен това растителните масла прочистват отпадните про​дукти като лошия холестерол и предотвратяват атеросклерозата, защото запазват гъвкавостта на клетките и кръвоносните съдо​ве. Растителните масла, продавани като „олио за салата”, са об​работени по химически път и не са препоръчителни.
ЯЖТЕ РИБЕНО МАСЛО

   Рибеното масло е добро за мозъка. Високо ниво в кръвта на  DНА
, съдържаща се в рибеното масло, се свързва с математи​ческите и други умствени способности. Макар че ефектите на DНА върху централната нервна система не са изучени основно, може да се предполага, че DНА намалява риска от старческа деменция и от болестта на Алцхаймер. Някои изследвания показ​ват, че омега-3 мастните киселини понижават триглицеридите в кръвта и намаляват образуването на плаки по стените на арте​риите.

НАМАЛЕТЕ ЗАВИСИМОСТТА СИ ОТ ЛЕКАРСТВА, КАТО ПРОМЕНИТЕ ХРАНЕНЕТО СИ И ПРАВИТЕ УПРАЖНЕНИЯ ПРИ ВСЯКА ВЪЗМОЖНОСТ
Зависимостта от лекарства може да бъде вредна за здравето ви, защото те натоварват черния дроб и бъбреците. Редица хронич​ни болестни състояния, като артрит, подагра, диабет и остеопороза, може да бъдат подобрени с помощта на подходяща диета и упражнения.

ЯЖТЕ БОГАТИ НА ВЛАКНИНИ ХРАНИ ЗА ПО-ДОБРО ОТДЕЛЯНЕ И ПРЕДПАЗВАНЕ ОТ БОЛЕСТИ, СВЪРЗАНИ С ВЪЗРАСТТА
В различните храни има всякакви видове влакнини. Те изобил​стват в растителните храни, като зеленчуци, морски водорасли, плодове, нерафинирани зърна, зърнени култури и гъби. При су​шените морски водорасли влакнините съставляват 50-60% от общото им тегло. Не ви съветвам да вземате хранителни фибри под формата на гранули, капсули или течности. Тези добавки може да се намесят в усвояването на другите хранителни веще​ства и да доведат до заболяване.

МИКРОЕЛЕМЕНТИТЕ ИМАТ ЧУДОДЕЙНА СИЛА
Микроелементите включват витамини, минерали и аминокисе​лини. Терминът „микро” е свързан с по-малките необходими ко​личества в сравнение с крайно необходимите в „макро” количе​ства въглехидрати, протеини, мазнини и хранителни влакнини. Микроелементите са от изключително значение както за под​държане на здравето, умственото и емоционалното равновесие, така и за предпазване от болести.

Определени количества от те​зи вещества са нужни всекидневно на тялото; тези количества се наричат „препоръчителна дневна доза” (ПДД). ПДД е мини​малната доза от въпросните микроелементи, необходима за предпазването ни от болести. Тази доза обаче е различна за раз​личните индивиди и е в пряка зависимост от начина на хранене и живот на определената личност. Дори и да изяждате еднаква по вид и количество храна с определен брой калории всеки ден ще установите, че количеството микроелементи, които се усво​яват и отделят в различните дни, е различно и зависи от физи​ческото, умственото и емоционалното състояние на индивида през съответния ден. Храненето със здравословни, природни храни в подходящи пропорции невинаги гарантира адекватното усвояване на витамини, минерали и аминокиселини.

БЪДЕТЕ УМЕРЕНИ С ХРАНИТЕЛНИТЕ ДОБАВКИ
Важно е да се ядат храни, които са добре балансирани и в синх​рон с индивидуалния биоритъм на човека. Редица изследвания показват, че хранителните добавки с микроелементи могат да намалят риска от болести, свързани с възрастта, и да подобрят лечението от рак, сърдечни и хронични заболявания. Всъщност взаимодействието на всички хранителни вещества поддържа здравето ни. Приемането на две или три добавки от няколко ви​тамина и минерала, като в същото време се изключват или ми​нимизират други, ще попречи за поддържането на максимално добро здраве и за предотвратяване на болестите, свързани с процесите на стареене. Употребата на високи дози от определе​ни витамини или минерали, които са абсолютно необходими за тялото, може да е ефикасно при някои хора и нездравословно за други.

Мастноразтворимите витамини, като А,D, Е и К, се склади​рат в черния дроб и в телесните мазнини, следователно не е не​обходимо да си ги доставяме всекидневно. Водноразтворимите витамини, като витамините В комплекс и витамин С, се разтва​рят в телесните течности и се отделят с урината; следователно всекидневното им приемане е важно, макар че са нужни съвсем малки количества. (Има изследвания, които показват, че прие​мането на много голямо количество добавки може да има отри​цателен ефект върху нашата имунна система, да повишава сво​бодните радикали и да предизвиква промени в мазнините, нами​ращи се в черния дроб, сърцето и бъбреците. Въпреки че пре​поръчвам допълнителния прием на микроелементи, тези изслед​вания не бива да се пренебрегват и аз съветвам да се подхожда с умереност, предпазливост и внимание при тяхната употреба.)

ВИТАМИНИТЕ И МИНЕРАЛИТЕ ДЕЙСТВАТ В СИНХРОН
Витамините са органични, минералите са неорганични. Тези есенциални хранителни елементи се допълват взаимно. Вита​мин D например улеснява усвояването на калция. Витамин С работи за усвояването на желязото; желязото улеснява метаболизирането на витамините от група В; медта стимулира действието на витамин С, а магнезият е необходим за метаболизма на витамин С. Съвместното действие на микроелементи​те е широкообхватно, но все още познанията ни в тази област са ограничени.

МИНЕРАЛИТЕ ЗАСИЛВАТ ЕНЗИМНИЯ ФАКТОР
Минералите да необходими за поддържане на здравето. Те включват:

   • калций

   • магнезий

   • фосфор

   • калий

   • сяра

   • мед

   • цинк

   • желязо

   • бром

   • селен

   • йод

   • молибден

   Минералите, както и витамините играят важна роля за предпазване от заболявания – високо кръвно налягане, остеопороза и рак. Минералите действат синергично с витамините и ен​зимите като антиоксиданти в процесите за отстраняване на сво​бодните радикали. Големи количества минерали за ежедневен прием обикновено не се препоръчват, но техният недостиг мо​же да създаде сериозни здравни проблеми. Минералите засил​ват имунитета и оздравителния процес и поддържат ензимния фактор в организма.

   Витамините се намират в живите храни, като растения и животни, а минералите – в почвата, водата и морето (като орга​нични и неорганични соли). Съдържанието на минерали в хра​ните зависи от това, къде са отглеждани и дали са расли на качествена почва. Съдържанието на минерали в почвата може да се променя от киселинни дъждове и химически торове. Минера​лите от зеленчуци, зърнени и житни култури лесно се губят, а процесът на преработка и рафиниране разрушава повечето от тези минерали. Това затруднява осигуряването на балансиран всекидневен прием на необходимите минерали чрез храната. Скритият недостиг на минерали се проявява със загуба на жиз​неност, дефицит на внимание, раздразнителност, свръхтегло и други нездравословни състояния.

Минералите са водноразтворими и се излъчват чрез урина​та и потта. Нуждите на организма от минерали може да варира в различните дни в зависимост от умствената и физическата ни дейност, от фактори, като стрес, упражнения, менструален цикъл, бременност и възраст. При приема на определени лекар​ства може доста бързо да се развие минерална недостатъчност. Диуретиците, пероралните контрацептиви, очистителните, ал​кохолът и цигарите също ускоряват отделянето или разрушава​нето на калция, желязото, магнезия, цинка и калия.
ХИПЕРАКТИВНОСТТА ПРИ ДЕЦАТА МОЖЕ ВСЪЩНОСТ ДА Е СИГНАЛ ЗА КАЛЦИЕВА НЕДОСТАТЪЧНОСТ
Изследванията през последните години показват, че при децата се увеличават случаите на невъзможност за продължителна концентрация, съпроводена с гневни изблици. Храната и наба​вянето на необходимите вещества може да има значително от​ражение върху детското поведение и социалната адаптация. При децата се наблюдава растяща тенденция – както у дома, та​ка и в училище – да поглъщат все по-големи количества обра​ботени храни. В тези храни не само има вредни добавки, но и те създават киселинна среда в тялото. Животинските белтъчини и рафинираната захар също се консумират във все по-големи ко​личества, а зеленчуците често се пренебрегват или избягват. При усвояването на животинските белтъчини и захарта се изразходва повече калций и магнезий, което води до калциева не​достатъчност. Недостигът на калций възбужда нервната систе​ма, като способства за нервността и раздразнимостта.
ПРИЕМАНЕТО НА ГОЛЕМИ ДОЗИ КАЛЦИЙ СЛЕД НАВЪРШВАНЕ НА СРЕДНА ВЪЗРАСТ Е ВРЕДНО
   Калцият предпазва от рак, увеличава съпротивата срещу стре​са, намалява умората, понижава холестерола и действа преван​тивно срещу остеопорозата. Обаче извънмерната употреба на калций ежедневно, с цел да се компенсира недостигът му, е вредна. Вече споменах защо млечните продукти са неприемли​ви, когато се стремим да увеличим съдържанието на калций в организма. Един от начините е да се приема добавка с активен витамин D и калций. Витамин D улеснява усвояването на кал​ция от тънките черва и стимулира изграждането на костната система. Излишъкът от калций може да причини запек, гадене, загуба на апетит и раздуване на корема. Ако калцият се поглъ​ща без храна, той отслабва стомашната киселина, като по този начин предизвиква неравновесие на чревните бактерии и води до слабо усвояване на желязото, цинка и магнезия. Ако се нуж​даете от допълнително количество калций, препоръчителната дневна доза е 800 до 1500 мг, приемани в 3 дози от 250 до 500 мг заедно с храната. Балансът на калция с другите минерали и витамини е извънредно важен за доброто здраве.
МАГНЕЗИЯТ АКТИВИЗИРА СТОТИЦИ РАЗЛИЧНИ ЕНЗИМИ И Е ЛЕКАРСТВО СРЕЩУ МИГРЕНА И ДИАБЕТ
Магнезият е важен минерал и от него са необходими големи ко​личества за поддържането на добро здраве. Недостигът на маг​незий предизвиква раздразнителност, тревожност, депресия, замайване, отслабване на мускулите, мускулни крампи (спазми), сърдечни заболявания и високо кръвно налягане. Неотдавнаш​но изследване в Германия показва, че пациентите със сърдечни удари са имали ниско съдържание на магнезий в кръвта. Науч​ни проучвания в САЩ изнасят данни, че 65% от пациентите с мигрена изпитват сериозно облекчение след приема на 100-200 мг магнезий. Недостатъчното количество магнезий нарушава глюкозния баланс. Ето защо болните от различни видове диабет чувстват подобрение при подържане на адекватно съдържание на магнезий в кръвта.

БАЛАНСЪТ НА НАТРИЯ И КАЛИЯ Е ЖИЗНЕНОВАЖЕН
Натрият е добре известен под името „сол”. Този минерал е от​говорен за поддържането на водния баланс както вътре, така и извън клетките на тялото. Натрият поддържа правилното рН (алкално-киселинно равновесие) в кръвта и е незаменим еле​мент за правилното функциониране на стомашната киселина, мускулите и нервите. В живота натрият се намира в изобилие, но недостигът му може лесно да се предизвика от редовна упот​реба на очистителни и продължителни периоди на диария, как​то и при много напрегнато спортуване или усилена физическа дейност, особено в горещо време. Калиево-натриевият баланс е в основата на живота. От този баланс зависи съдържанието на течностите във и извън клетките. Натрият нормално се намира извън клетките. Когато калият в клетките е в малко количество, натрият заедно с течностите се втурват в клетката и я разширя​ват. С увеличаване на клетъчния обем се осъществява налягане върху вените, стеснява се диаметърът на тези кръвоносни съдо​ве и това е фактор за високо кръвно налягане. Съотношението между натрия и калия в идеалния случай е едно към едно, но много обработени храни съдържат натрий и той може да бъде консумиран в излишно големи количества, без дори да подози​раме това.

При поемане на достатъчно зеленчуци и зеленчукови соко​ве тялото усвоява нови количества калий и по този начин се възстановява равновесието с наличния натрий.

МАЛКИТЕ КОЛИЧЕСТВА МИКРОЕЛЕМЕНТИ ДЕЙСТВАТ СЪВМЕСТНО С ВИТАМИНИТЕ, МИНЕРАЛИТЕ И ЕНЗИМИТЕ
Микроелементите са изключително важни за поддържането на нашия живот. Количествата от тях, необходими за тялото, са малки, но важността им не може да се пренебрегва. Те поддър​жат равновесието и хармонията в нашите телесни функции. След като се усвоят през стените на червата, тези минерали се пренасят по кръвоносната система до клетките и преминават през мембраните им. Най-важното, което трябва да се помни, е, че приемът на тези минерали трябва да бъде много точно балан​сиран. Ако приемаме дори един или два от тези микроелементи в големи количества, ще се достигне до загуба на други минера​ли и лошо усвояване. Така че е най-добре да приемаме тези мик​роелементи чрез храната си, а не от различни добавки. Морска​та сол и водораслите са добри източници в това отношение.

Бор: има важно значение за усвояването на калция и поддържането на зъбите и костите.

Мед: съдейства за изграждането на костите, произвеж​дането на хемоглобин и червени кръвни телца; на еластин и колаген, понижава холестерола и повишава „доб​рия” холестерол – HDL. (Извънредно повишено съдър​жание на мед е откривано при пациенти със злокачест​вени тумори, особено в храносмилателния тракт, белите дробове и гърдите, така че този елемент може би има връзка с развитието на ракови заболявания.)

Цинк: играе роля при произвеждането на инсулин; метаболизира въглехидратите, създава протеин и усвоява различни витамини, особено от групата В, от храносми​лателния тракт; поддържа функцията на простатата и ук​репва репродуктивното здраве на мъжа. 
Желязо: основен градивен елемент на хемоглобина; иг​рае роля при функционирането на ензимите, на витами​ните от група В и за устойчивостта срещу заболявания. 

Селен: предпазва от появата на нови свободни радика​ли в съчетание с витамин Е. Това е чудодеен минерал, които се намира в земния хумус (например почвата в Чейен, щата Уайоминг, съдържа много по-високи нива на селен в сравнение с тази в Мънси, щата Индиана, за​това и смъртността от ракови заболявания в Чейен е с 25% по-ниска от Мънси). Изследванията сочат, че не​достигът на селен води до увеличена честота на рак на простатата, панкреаса, млечната жлеза, яйчниците, ко​жата, белите дробове, дебелото и правото черво и пи​кочния мехур, както и до по-голяма вероятност от забо​ляване от левкемия.

Хром: улеснява метаболизма на въглехидратите и про​теините; улеснява обмена на глюкозата, като поддържа нивото на кръвната захар без използване на извънредни количества инсулин, като по този начин предпазва от хипогликемия и диабет.

Манган: действа при метаболизма на протеините и мастите и за образуването на хормони. 

Молибден: осигурява здрави зъби и добро състояние на устната кухина.

Йод: изключително важен за нормалното функционира​не на щитовидната жлеза, като същевременно предпазва от появата на гуша.
Лечебни храни
Морските водорасли са източник на много хранителни влакнини. Неразтворимите хранителни влакнини, които не се смилат, поглъщат водата в червата, като натоварват чревните стени и ускоряват перисталтиката. Така те предпазват от натрупването на токсини в дебелото черво.

Нори е японското наименование на различни ядивни морски водорасли от вида на червеното морско водорасло Порфира, и по-конкретно разновидностите му – П. йезонензис и П. тенера. Терминът „нори” обикновено се използва, когато става дума за хранителни продукти от така наречените „морски зеленчуци”.

Кантен е водорасло, богато на витамини, минерали и олиго-елементи, включително и на йод, калций и желязо.

   Хиджики (Хизикия фузиформес) е морско растение, което се намира край бреговете на Япония. За него се знае, че е бога​то на хранителни влакнини и жизненонеобходими за организма минерали. Японките вярват, че хиджики прави косата по-гъста и здрава.

Аонори е водорасло, богато на желязо, калий и витамин С, което съдейства за произвеждането на колаген и еластин в ко​жата и е известно с положителния си ефект против остаряване.

Вакаме е морско растение, което се среща във водите по японското крайбрежие. Вакаме съдържа съставки, спомагащи за изгарянето на мазнините.

Кима е ядлива гъба от Сирия, за която се смята, че укрепва имунната система.

Майтаке е японското име за вид ядлива гъба. Майтаке се използва традиционно както за храна, така и за лечебни цели. Екстракт от гъбата майтаке укрепва имунната система и се предполага, че има и противотуморни ефекти.
Кикураге е гъба, която, нарязана на парчета и сготвена (много добра подправка за азиатски пържени храни и супи), се превръща в хрупкава маса с много приятен вкус. Тя е добре из​вестна и с това, че допринася за укрепване на общото здравно състояние.

Чага е естествена антиоксидантна лечебна гъба и едно от най-старите медицински растения. Смята се, че чага се бори с вирусите, стимулира централната нервна система, потиска рас​тежа на туморни и ракови клетки, намалява броя на белите кръвни телца, понижава артериалното и венозното кръвно на​лягане, понижава кръвната захар, подобрява цвета и еластично​стта на кожата, възстановява младежкия вид и извлича токсини​те от черния дроб, бъбреците и далака.

Гъбите шитаке съдържат специфична аминокиселина, която спомага за ускоряване преработването на холестерола в черния дроб. Шитаке освен това са забележителен борец срещу рака. Един полизахарид в състава на шитаке изглежда, че стимулира клетките на имунната система да прочистват тялото от туморни клетки и може да се окаже ефикасен срещу СПИН и хепатит В. Установено е, че гъбите шитаке спират уврежданията на клет​ките от херпес симплекс I и II.
� Лупус – кожна туберколоза(лат.)-бел. на прев.


� Клъстъри - гроздове, натрупвания, купчини (англ.) - бел. прев.





� Около три километра и половина - бел. ред.


� Хирургично отстраняване с ендоскоп на на пиломи по дебелото черно - бел. ред.





� Преглед на хранопровода, стомаха и дванадесетопръстника - бел. прев.





� Един трилион има 12 нули- бел на прев.





� Вид картофи - бел. прев.





� На езика на инките –„майчино зърно”- бел. на прев


� Докозахексаенова киселина - бел. прев.

